BW_BG

**РЕПУБЛИКА БЪЛГАРИЯ**

**МИНИСТЕРСТВО НА ПРАВОСЪДИЕТО**

**ОТЧЕТ**

**за изпълнение на програмния бюджет**

**за периода от 01.01.2019 г. до 31.12.2019 г.**

**СЪДЪРЖАНИЕ**

**стр.**

|  |  |
| --- | --- |
| **Увод** | **3** |
| **1. Политика в областта на правосъдието** | **11** |
| Програма „Правна рамка за функционирането на  съдебната система” | **12** |
| Програма „Регистри” | **41** |
| Програма „Охрана на съдебната власт” | **50** |
| Програма „Равен достъп до правосъдие” | **56** |
| **2. Политика в областта на изпълнение на наказанията** | **59** |
| Програма „Затвори – изолация на правонарушители” | **62** |
| Програма „Следствени арести и пробация” | **66** |
| **3. Програма** „**Администрация”** | **69** |

**УВОД**

Отчетът за изпълнението на утвърдените политики и програми по бюджета на Министерството на правосъдието (МП) за периода от 01.01.2019 г. до 31.12.2019 г. е изготвен на основание чл.133, ал. 3 от Закона за публичните финанси и съгласно указания в писмо № 91-00-196 от 03.07.2019 г. на Министерство на финансите за формата, съдържанието и сроковете за съставяне и представяне на подробен отчет към полугодието и годината за изпълнението на програмните бюджети за 2019 г. от първостепенните разпоредители с бюджет, които прилагат програмен формат на бюджет.

**МИСИЯ**

Министерството на правосъдието разработва, координира и провежда държавната политика в областта на създаването на ефективно законодателство и съдействие за подобряване дейността на съдебната система с оглед постигане на ефективно, справедливо, прозрачно и достъпно правосъдие.

Важна част от дейността на Министерство на правосъдието е свързана с укрепването на пенитенциарната система и инфраструктурата по сигурността в затворите и следствените арести.

**ОТЧЕТ**

**ЗА ИЗПЪЛНЕНИЕТО НА ПРОГРАМНИЯ БЮДЖЕТ**

**НА МИНИСТЕРСТВОТО НА ПРАВОСЪДИЕТО**

**ЗА ПЕРИОДА ОТ 01.01.2019 г. до 31.12.2019 г.**

**ОТЧЕТ НА ПРИХОДИТЕ ПО БЮДЖЕТА НА МИНИСТЕРСТВОТО НА ПРАВОС**Ъ**ДИЕТО**

|  |  |  |  |
| --- | --- | --- | --- |
| **ПРИХОДИ** | **Закон** | **Уточнен план** | **Отчет** |
| **(в лева)** |
| **Общо приходи:** | **61 500 000** | **61 512 087** | **66 388 416** |
| *Данъчни приходи* |  |  |  |
| *Неданъчни приходи* | **61 500 000** | **61 512 087** | **66 388 416** |
| Приходи и доходи от собственост |  |  | 37 665 |
| Държавни такси | 61 264 000 | 61 264 000 | 66 252 177 |
| Глоби, санкции и наказателни лихви | 36 000 | 36 000 | 52 467 |
| Приходи от концесии |  |  |  |
| Други | 200 000 | 212 087 | 46 107 |
| *Помощи, дарения и други безвъзмездно получени суми* |  |  |  |

Към 31.12.2019 г. приходите по бюджета на Министерството на правосъдието са в размер на 66 388 416 лв., при уточнен годишен план 61 512 087 лв. Изпълнението на приходите е 108 % от утвърдения годишен план.

С най-голям относителен дял са приходите от държавни такси, които за периода са в размер на 66 252 177 лв., при планирани за годината 61 264 000 лв., или изпълнението е 108 %. Основните постъпления от държавни такси са от Агенция по вписванията – 60 678 257 лв. и Централен регистър на особените залози – 3 634 668 лв. Част от приходите от държавни такси по бюджета на Министерството на правосъдието са и от предоставените услуги от администрацията на министерството, които за периода са в размер на 1 938 240 лв., при планирани – 1 764 000 лв.

***Агенция по вписванията*** е администратор на приходи от такси и глоби, които постъпват на основание Закона за кадастъра и имотния регистър (ЗКИР), Закона за търговския регистър и регистъра на юридическите лица с нестопанска цел, Закон за регистър БУЛСТАТ, Семейния кодекс и Тарифа за държавните такси, събирани от Агенция по вписванията.

За периода 01.01.2019 г. до 31.12.2019 г. са отчетени приходи от държавни такси в размер на 60 678 257 лв., разпределени както следва:

* Кадастър и имотен регистър – 44 679 858 лв.
* Търговски регистър и регистър на юридическите лица с нестопанска цел – 15 452 761 лв.
* Регистър БУЛСТАТ – 362 678 лв.
* Регистър на имуществените отношения на съпрузите – 182 960 лв.

***Централният регистър на особените залози*** е администратор на приходите на основание Закона за особените залози. Към 31.12.2019 г. по бюджета на ЦРОЗ са реализирани приходи в размер на 3 634 668 лв., при уточнен план 4 000 000 лв.

**ОТЧЕТ НА РАЗХОДИТЕ ПО БЮДЖЕТА НА МИНИСТЕРСТВОТО НА**

**ПРАВОСЪДИЕТО ПО БЮДЖЕТНИ ПРОГРАМИ В РАМКИТЕ НА**

**ИЗПЪЛНЯВАНИТЕ ПОЛИТИКИ**

Програмният бюджет на Министерство на правосъдието включва седем програми, като шест от тях са насочени към изпълнението на две политики, а седма е програма „Администрация”:

**І. Политиката в областта на правосъдието** се изпълнява чрез следните четири програми:

* + - Програма „Правна рамка за функционирането на съдебната система”
    - Програма „Регистри”
    - Програма „Охрана на съдебната власт”
    - Програма „Равен достъп до правосъдие”

**ІІ. Политиката в областта на изпълнение на наказанията**се изпълнява чрез следните две програми:

* + - Програма „Затвори - изолация на правонарушители”
    - Програма „Следствени арести и пробация”

Изпълнението на областите на политики и бюджетни програми през 2019 г. се осъществява от администрацията на Министерство на правосъдието и администрацията на пет второстепенни разпоредители с бюджет към министъра на правосъдието:

* + - Агенция по вписванията
    - Централен регистър на особените залози
    - Национално бюро за правна помощ
    - Главна дирекция „Охрана”
    - Главна дирекция „Изпълнение на наказанията”

|  |  |  |  |  |  |  |
| --- | --- | --- | --- | --- | --- | --- |
|  | | | | | | |
| **Приложение № 2а** – Отчет на разходите по области на политики и бюджетни програми (по бюджета на Министерство на правосъдието) | | | | | | | |
| **Класификационен код\*** | **РАЗХОДИ** | **Закон** | **Уточнен план** | **Отчет** | |
| **(в лева)** |
|  | **Общо разходи по бюджета на ПРБ** | **274 808 000** | **276 550 678** | **271 264 286** | |
| **1400.01.00** | **І. Политика в областта на правосъдието** | **93 867 500** | **91 329 225** | **87 803 069** | |
| **1400.01.01** | Бюджетна програма "Правна рамка за функционирането на съдебната система" | 9 923 900 | 8 891 167 | 8 221 550 | |
| **1400.01.02** | Бюджетна програма "Регистри" | 24 749 200 | 24 736 152 | 22 455 422 | |
| **1400.01.03** | Бюджетна програма "Охрана на съдебната власт" | 49 148 400 | 49 455 906 | 49 450 992 | |
| **1400.01.04** | Бюджетна програма "Равен достъп до правосъдие" | 10 046 000 | 8 246 000 | 7 675 105 | |
| **1400.02.00** | **ІІ.Политика в областта на изпълнение на наказанията** | **171 307 000** | **177 727 361** | **177 075 470** | |
| **1400.02.01** | Бюджетна програма "Затвори - изолация на правонарушители" | 120 881 600 | 129 270 722 | 128 888 621 | |
| **1400.02.02** | Бюджетна програма "Следствени арести и пробация" | 50 425 400 | 48 456 639 | 48 186 849 | |
| **1400.03.00** | **Програма „Администрация”** | **9 633 500** | **7 494 092** | **6 385 747** | |

**ОТЧЕТ НА КОНСОЛИДИРАНИТЕ РАЗХОДИ ПО БЮДЖЕТНИТЕ ПРОГРАМИ, В РАМКИТЕ НА ИЗПЪЛНЯВАНИТЕ ПОЛИТИКИ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Приложение № 2б** – Отчет на консолидираните разходи по бюджетните програми на Министерство на правосъдието | | | | | | | | | |
| **Класификационен код** | **ОБЛАСТИ НА ПОЛИТИКИ И БЮДЖЕТНИ ПРОГРАМИ НА МИНИСТЕРСТВОТО НА ПРАВОСЪДИЕТО**  **(в лева)** | **Общо консолидирани разходи** | **Ведомствени разходи** | | | **Администрирани разходи** | | | |
| ***Общо*** | ***По бюджета на ПРБК*** | ***По други бюджети, сметки за средства от ЕС и чужди средства*** | ***Общо*** | ***По бюджета на ПРБК*** | ***По др. бюджет, сметки за ср-ва от ЕС и чужди ср-ва*** |
|  | **Общо разходи** | **276 961 055** | **239 338 749** | **233 641 980** | **5 696 769** | **37 622 306** | **37 622 306** | **0** | |
| **1400.01.00** | **І. Политика в областта на правосъдието** | **93 279 579** | **84 006 040** | **78 529 530** | **5 476 510** | **9 273 539** | **9 273 539** | **0** | |
| **1400.01.01** | Бюджетна програма "Правна рамка за функционирането на съдебната система" | **10 248 770** | **8 149 012** | **6 121 792** | **2 027 220** | **2 099 758** | **2 099 758** | **0** | |
| **1400.01.02** | Бюджетна програма "Регистри" | **25 852 936** | **25 852 936** | **22 455 422** | **3 397 514** | **0** | **0** | **0** | |
| **1400.01.03** | Бюджетна програма "Охрана на съдебната власт" | **49 450 992** | **49 236 715** | **49 236 715** | **0** | **214 277** | **214 277** | **0** | |
| **1400.01.04** | Бюджетна програма "Равен достъп до правосъдие" | **7 726 881** | **767 377** | **715 601** | **51 776** | **6 959 504** | **6 959 504** | **0** | |
| **1400.02.00** | **ІІ.Политика в областта на изпълнение на наказанията** | **177 295 729** | **148 946 962** | **148 726 703** | **220 259** | **28 348 767** | **28 348 767** | **0** | |
| **1400.02.01** | Бюджетна програма "Затвори - изолация на правонарушители" | **129 108 880** | **103 118 575** | **102 898 316** | **220 259** | **25 990 305** | **25 990 305** | **0** | |
| **1400.02.02** | Бюджетна програма "Следствени арести и пробация" | **48 186 849** | **45 828 387** | **45 828 387** | **0** | **2 358 462** | **2 358 462** | **0** | |
| **1400.03.00** | **Програма "Администрация"** | **6 385 747** | **6 385 747** | **6 385 747** | **0** | **0** | **0** | **0** | |

Към 31.12.2019 г. за изпълнение на политиките и програмите на Министерство на правосъдието са извършени общо консолидирани разходи в размер на 276 961 055 лв., от които 239 338 749 лв. са ведомствени и 37 622 306 лв. администрирани разходи.

Част от ведомствените разходи в размер на 5 696 769 лв. са по проекти, финансирани по Оперативна програма „Добро управление“, Норвежки финансов механизъм и Европейската комисия.

**ИЗТОЧНИЦИ НА ФИНАНСИРАНЕ НА КОНСОЛИДИРАНИТЕ РАЗХОДИ**

|  |  |  |  |
| --- | --- | --- | --- |
| **Приложение № 3** – Източници на финансиране на консолидираните разходи | | |  |
| **Източници на финансиране на консолидираните разходи, обхванати в програмния и ориентиран към резултатите бюджет** | **Закон** | **Уточнен план** | **Отчет** |
| **(в лева)** |
| **Общо консолидирани разходи:** | **274 808 000** | **276 550 678** | **276 961 055** |
| **Общо финансиране:** | **274 808 000** | **276 550 678** | **276 961 055** |
| **По бюджета на ПРБ, в т.ч. за сметка на:** | 274 808 000 | 276 550 678 | 271 264 286 |
| Собствени приходи | 61 500 000 | 61 500 000 | 66 388 416 |
| Субсидия от държавния бюджет | 213 308 000 | 215 050 678 | 204 875 870 |
| **По други бюджети и сметки за средства от ЕС, в т.ч. от:** | 0 | 0 | 5 696 769 |
| Централен бюджет, в т.ч.: |  |  |  |
| Държавни инвестиционни заеми |  |  |  |
| Сметки за средства от ЕС (ССЕС на НФ и на ДФЗ) |  |  | 5 595 173 |
| Други програми и инициативи, по които Република България е страна-партньор |  |  | 101 596 |
| Други програми и други донори по бюджета на ПРБ |  |  |  |
| Други бюджетни организации, включени в консолидираната фискална програма |  |  |  |

**ПРЕГЛЕД НА НАСТЪПИЛИТЕ ПРЕЗ ОТЧЕТНИЯ ПЕРИОД ПРОМЕНИ В ОРГАНИЗАЦИОННАТА СТРУКТУРА**

Към 31.12.2019 г. общата численост на персонала в системата на МП е определена на

6 756 щ. бр., както следва:

- Агенция по вписванията - 594 щ. бр.;

- Централен регистър на особените залози - 28 щ. бр.;

- Национално бюро за правна помощ - 23 щ. бр.;

- Главна дирекция „Охрана” - 1 404 щ. бр.;

- Главна дирекция „Изпълнение на наказанията” - 4 454 щ. бр.;

- Администрацията на Министерство на правосъдието - 253 щ. бр.

В разходите, определени със Закона за държавния бюджет на Република България за 2019 г. са включени средства за персонал за увеличаване на персонала на Главна дирекция "Изпълнение на наказанията" със 134 щ. бр. и на Главна дирекция "Охрана" с 66 щ. бр. за обезпечаване на възложените им със закони функции.

С Постановление № 5 на МС от 11.01.2019 г. се увеличи числеността на персонала в Министерството с 3 бр. и се намали в Агенция по вписванията с 3 бр. С тази промяна се увеличи числеността на Инспектората по чл. 46 от ЗА в Министерството на правосъдието, за да се осигури административен капацитет за изпълнение на функционалните му компетентности и за да се изпълнят изискванията на Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи.

**ПРЕГЛЕД НА НАСТЪПИЛИТЕ ПРЕЗ ОТЧЕТНИЯ ПЕРИОД ПРОМЕНИ НА ПОКАЗАТЕЛИТЕ ПО БЮДЖЕТА**

Към 31.12.2019 г. са извършени следните промени по бюджета на Министерство на правосъдието:

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Наименование на акта** | **Норм. oснование от ЗПФ** | **Мотиви** | **Наименование на бюджетната програма** | **Ефект върху бюджета (увеличение/намаление за програмата)** | **Влияние върху показателите за изпълнение** |
| 1 | Решение № 92 от 22 февруари 2019 г. на Министерски съвет за изпълнение на плащанията по решенията на Европейския съд по правата на човека | чл. 109, ал. 5 | Изпълнение на плащанията по решенията на ЕСПЧ по делата „Димитър Йорданов срещу България“ (жалба № 3401/09), „Копанкови срещу България“ (жалба № 48929/12), „Делин срещу България“ (жалба № 62377/16), „Вълкова срещу България“ (жалба № 48149/09) и „Тогрул срещу България“ (жалба № 20611/10) | Правна рамка за функционирането на съдебната система | 513 030 | няма влияние |
| 2 | Постановление № 52 от 27 март 2019 г. на Министерски съвет за приемане на план-сметка за разходите за подготовката и провеждането на изборите за членове ва Европейския парламент от Република България през 2019 г. | чл. 109, ал. 5 | Подготовката и провеждането на изборите за членове ва Европейския парламент от Република България през 2019 г. | Охрана на съдебната власт | 38 000 | няма влияние |
| 3 | Постановление № 90 от 25 април 2019 г. на Министерски съвет за одобряване на допълнителни разходи по бюджета на Министерство на правосъдието | чл. 109, ал. 5 | Изплащането на обезщетения по чл. 60з от Закона за съдебната власт за първо тримесечие на 2019 г. | Правна рамка за функционирането на съдебната система | 208 350 | няма влияние |
| 4 | Промяна от Министерство на финансите предвид направени предложения за първото тримесечие във връзка с получени трансфери от Министерство на труда и социалната политика | чл. 110, ал. 4 | Получени трансфери от Министерство на труда и социалната политика | Регистри, Администрация | 11 607 | няма влияние |
| 5 | Постановление № 157 от 28 юни 2019 г. на Министерски съвет за одобряване на вътрешно компенсирани промени на утвърдените разходи по области на политики/бюджетни програми по бюджета на Министерство на правосъдието | чл.109, ал.1 | Увеличение по бюджета на Програма „Администрация“ в размер на 36 000 лева и в намаление на Програма „Регистри“ | Регистри, Администрация | 0 | няма влияние |
| 6 | Решение № 406 от 12 юли  2019 г. на Министерски съвет за одобряване на едностранна декларация по делото „Чобанов срещу България“ (жалба № 53942/16) пред Европейския съд по правата на човека | чл.109, ал.1 | Изпълнение на плащанията по едностранна декларация по делото „Чобанов срещу България“ (жалба № 53942/16) пред ЕСПЧ | Правна рамка за функционирането на съдебната система | 6 845 | няма влияние |
| 7 | Решение № 423 от 18 юли  2019 г. на Министерски съвет за изпълнение на плащанията по решенията на Европейския съд по правата на човека | чл.109, ал.2 | Изпълнение на плащанията по решенията на ЕСПЧ по делата „Масларова срещу България“ (жалба № 26966/10), „Лолов срещу България“ (жалба № 6123/11), „Ифандиев срещу България“ (жалба № 14904/11), „Каменова срещу България“ (жалба № 61731/11) и „Михалеви срещу България“ (жалба № 63481/11) | Правна рамка за функционирането на съдебната система | 183 030 | няма влияние |
| 8 | Вътрешнокомпенсирани промени | чл.112, ал.2 | Oсигуряване на разходи за закупуване на софтуер за мониторинг на алармени събития за обезпечаване на дейността на Главна дирекция „Охрана“ | Охрана на съдебната власт | 0 | няма влияние |
| 9 | Постановление № 191 от  2 август 2019 г. на Министерски съвет за одобряване на допълнителни разходи по бюджета на Министерство на правосъдието за 2019 г. | чл.109, ал.1 | Решение № 210 от 18 април 2019 г. на Министерски съвет за сключване на приятелско споразумение по делото „Попов срещу България“ (жалба № 7541/18) пред Европейския съд по правата на човека и Решение № 297 от 22 май 2019 г. на Министерски съвет за сключване на приятелско споразумение по делото „Дянков срещу България“ (жалба № 28706/12) пред Европейския съд по правата на човека | Правна рамка за функционирането на съдебната система | 216 224 | няма влияние |
| 10 | Промяна от Министерство на финансите предвид направени предложения във връзка с получени трансфери от Министерство на труда и социалната политика | чл. 110, ал. 4 | Получени трансфери от Министерство на труда и социалната политика | Администрация | 26 192 | няма влияние |
| 11 | Постановление № 210 от  28 август 2019 г. на Министерски съвет за приемане на план-сметка за разходите по подготовката и провеждането на първи и втори тур на изборите за общински съветници и за кметове през 2019 г. | чл.109, ал.3 | Приемане на план-сметка за разходите по подготовката и провеждането на първи и втори тур на изборите за общински съветници и за кметове през 2019 г. | Охрана на съдебната власт | 100 000 | няма влияние |
| 12 | Промяна от Министерство на финансите във връзка с изпълнението на модул „Подобряване на условията за експериментална работа по природни науки“ от Национална програма „Осигуряване на съвременна образователна среда“ , одобрена с Решение № 172 на Министерски съвет от 2019 г. за одобряване на национални програми за развитие на образованието | чл.110,ал.3 и ал.4 | Изпълнението на модул „Подобряване на условията за експериментална работа по природни науки“ от Национална програма „Осигуряване на съвременна образователна среда“ , одобрена с Решение № 172 на Министерски съвет от 2019 г. за одобряване на национални програми за развитие на образованието | Затвори - изолация на правонарушители | 34 | няма влияние |
| 13 | Промяна от Министерство на финансите във връзка с изразходваните средства за социално – битово и културно обслужване и за осигуряване на необходимите допълнителни капиталови разходи за Главна дирекция „Охрана“ | чл.110,ал.3 и ал.10 | Средства за социално – битово и културно обслужване и за осигуряване на необходимите допълнителни капиталови разходи за Главна дирекция „Охрана“ | Всички програми | 0 | няма влияние |
| 14 | Решение № 341 от 14 юни  2019 г. на Министерски съвет за сключване на приятелско споразумение по делото „Кацаров срещу България“ (жалба № 24642/11) пред Европейския съд по правата на човека | чл.109, ал.5 | Изплащане на обезщетение | Правна рамка за функционирането на съдебната система | 29 338 | няма влияние |
| 15 | Решение № 405 от 12 юли  2019 г. на Министерски съвет за сключване на приятелско споразумение по делото „Борисова срещу България“ (жалба № 14997/11) пред Европейския съд по правата на човека, Решение  № 468 от 2 август 2019 г. на Министерски съвет за сключване на приятелско споразумение по делото „Вучев срещу България“ (жалба № 34798/11) пред Европейския съд по правата на човека, и Постановление № 568 от 3 октомври 2019 г. на Министерски съвет за изпълнение на плащанията по решенията на Европейския съд по правата на човека по делата „Вецев срещу България“ (жалба 54558/15) и „Йорданова срещу България“ (жалби № 61432/11 и № 64318/11) | чл.109, ал.5 | Изплащане на обезщетения | Правна рамка за функционирането на съдебната система | 131 094 | няма влияние |
| 16 | Постановление № 268 от 24 октомври 2019 г. на Министерски съвет за одобряване на допълнителни разходи по бюджета на Министерство на правосъдието | чл. 109, ал. 5 | Изплащането на обезщетения по чл. 60з от Закона за съдебната власт | Правна рамка за функционирането на съдебната система | 94 400 | няма влияние |
| 17 | Промяна от Министерство на финансите предвид направени предложения във връзка с получени трансфери от Министерство на труда и социалната политика | чл. 110, ал. 4 | Получени трансфери от Министерство на труда и социалната политика | Администрация, Регистри | 20 273 | няма влияние |
| 18 | Промяна от Министерство на финансите във връзка с получени застрахователни обезщетения | чл.110, ал.1 и ал.10 | Получени застрахователни обезщетения | Всички програми | 12 087 | няма влияние |
| 19 | Постановление № 210 от  28 август 2019 г. на Министерски съвет за приемане на план-сметка за разходите по подготовката и провеждането на първи и втори тур на изборите за общински съветници и за кметове през 2019 г. | чл.109, ал.3 | Приемане на план-сметка за разходите по подготовката и провеждането на първи и втори тур на изборите за общински съветници и за кметове през 2019 г. | Охрана на съдебната власт | -33 894 | няма влияние |
| 20 | Промяна от Министерство на финансите във връзка с изпълнението на дейности по Национална програма „Информационни и комуникационни технологии“ | чл.110, ал.4 | Изпълнението на дейности по Национална програма „Информационни и комуникационни технологии“ | Затвори - изолация на правонарушители | 300 | няма влияние |
| 21 | Постановление № 297 от 28 ноември на Министерски съвет за одобряване на вътрешнокомпенсирани промени по бюджета на Министерство на правосъдието | чл.109, ал.1 | Вътрешнокомпенсирани промени | Правна рамка за функционирането на съдебната система, Затвори - изолация на правонарушители, Администрация, Следствени арести и пробация | 0 | няма влияние |
| 22 | Постановление № 261 от 17 октомври 2019 г. на Министерски съвет за одобряване на допълнителни разходи на всички заинтересовани ведомства за 2019 г. във връзка с Междуведомствения координационен механизъм за присъединяване на Република България към Организацията за икономическо сътрудничество и развитие (ОИСР), създаден с Решение № 789 на Министерски съвет | чл.109, ал.5 | Допълнителни разходи на всички заинтересовани ведомства за 2019 г. във връзка с Междуведомствения координационен механизъм за присъединяване на Република България към Организацията за икономическо сътрудничество и развитие (ОИСР) | Администрация | 40 822 | няма влияние |
| 23 | Постановление № 323 от 12 декември 2019 г. на Министерски съвет | чл.109, ал.5 | Вътрешнокомпенсирани промени | Всички програми | 0 | няма влияние |
| 24 | Промяна от Министерство на финансите във връзка с изразходваните средства за социално – битово и културно обслужване | чл.110,ал.3 и ал.10 | Средства за социално – битово и културно обслужване и за осигуряване на необходимите допълнителни капиталови разходи за Главна дирекция „Охрана“ | Всички програми | 0 | няма влияние |
| 25 | Постановление № 340 от 18 декември 2019 г. на Министерски съвет за одобряване на допълнителни разходи по бюджета на Министерство на правосъдието за 2019 г. и Решение № 301 от 27 май 2019 г. на Министерски съвет за одобряване на едностранна декларация по делото „Петров срещу България“ (жалба № 32689/12) пред Европейския съд по правата на човек | чл.109, ал.5 | Изплащане на обезщетения | Правна рамка за функционирането на съдебната система | 130 956 | няма влияние |
| 26 | Вътрешнокомпенсирани промени | чл.110, ал. 3 и ал. 6 | Вътрешнокомпенсирани промени | Правна рамка за функционирането на съдебната система, Охрана на съдебната власт | 0 | няма влияние |
| 27 | Вътрешнокомпенсирани промени | чл.112,3 | Вътрешнокомпенсирани промени | Всички програми | 0 | няма влияние |
| 28 | Промяна от Министерство на финансите предвид направени предложения във връзка с получени трансфери от Министерство на труда и социалната политика | чл. 110, ал. 4 | Получени трансфери от Министерство на труда и социалната политика | Правна рамка за функционирането на съдебната система, Регистри | 13 990 | няма влияние |
| 29 | Вътрешнокомпенсирани промени | чл.110, ал.3 | Вътрешнокомпенсирани промени | Затвори - изолация на правонарушители, Следствени арести и пробация | 0 | няма влияние |

**Преглед на изпълнението на**

**ПОЛИТИКАТА В ОБЛАСТТА НА ПРАВОСЪДИЕТО**

***Стратегическа цел***

Ефективно, прозрачно, справедливо и достъпно правосъдие

***Оперативни цели***

* Реформиране и оптимизиране работата на съдебната власт;
* Гарантиране правовия ред в страната, борбата с престъпността и ограничаване на корупцията.

В рамките на политиката в областта на правосъдието през 2019 г. се изпълняват четири бюджетни програми. Изпълнението на дейностите за пълноценното участие на Република България в съдебното сътрудничество в рамките на Европейския съюз, създаването на ефективно законодателство, усъвършенстването на международната правна помощ и сътрудничество, осигуряване защитата на пострадалите от престъпления, ускоряване процедурата относно придобиване, загубване и възстановяване на българско гражданство, подобряване на политиката в областта на международното осиновяване, осигуряването на равен достъп до правосъдие, обезпечаване на сигурността и опазване на обществения ред в съдебните сгради, опазване здравето и живота на магистрати и свидетели, действията за създаването на единен регистърен център и др. са насочени към изпълнението на стратегическата цел.

|  |  |  |  |
| --- | --- | --- | --- |
| КЛЮЧОВИ ИНДИКАТОРИ ЗА ИЗПЪЛНЕНИЕ И ЦЕЛЕВИ СТОЙНОСТИ | | | |
| **Наименование на индикатора за изпълнение на Политика в областта на правосъдието** | **Мерна единица** | **Целева стойност** | |
| **Бюджет 2019 г.** | **Отчет 2019 г.** |
| Брой изготвени законопроекти и подзаконови нормативни актове, които осигуряват нормативната основа за функциониране на съдебната власт, включително, свързани с въвеждането, изпълнението и прилагането на актове на ЕС в областите от компетентност на МП | Брой | 8 | 20 |
| Въвеждане на методология за оценка на прилагането на Гражданския процесуален кодекс, Наказателно-процесуалния кодекс и Административнопроцесуалния кодекс | Въведена методология | 1 | 1 |
| Анализ на прилагането на Наказателния кодекс и оценка на изпълнението на Концепцията за наказателната политика 2010-2014г. | Извършен анализ и оценка | 1 | 1 |
| Разработване на нова Концепция за наказателна политика | Брой | 1 | 1 |
| Брой свързани регистри за изграждане на интегрирана свързаност на регистрите | Брой | 3 | 2 |
| Брой реализирани нови функционалности в Имотния регистър | Брой | 11 | 3 |
| Брой нови електронни услуги в Търговския регистър | Брой | 18 | 18 |

**ПРЕГЛЕД НА ИЗПЪЛНЕНИЕТО НА**

**Програма „Правна рамка за функционирането на съдебната система”**

Програмата включва всички действия по привеждане на българското законодателство в съответствие с европейското, осигуряване на пълноценното участие на България в съдебното сътрудничество в рамките на Европейския съюз. Основен приоритет в нейната дейност е участие в изграждането на справедлива, достъпна и ефективна съдебна система, чрез осигуряване на адекватна правна рамка, с цел защита правата и законните интереси на физическите и юридическите лица.

***Цели на програмата***

* Ефективна съдебна система;
* Усъвършенстване на законодателната рамка за функциониране на съдебната система;
* Утвърждаване на европейските стандарти в правораздаването;
* Адаптиране към условията на членство в Европейския съюз;
* Постигане на ефективно, бързо, прозрачно, справедливо и достъпно правосъдие;
* Усъвършенстване на международното сътрудничество при защита правата на пострадалите от престъпления и тяхната компенсация съгласно Закона за подпомагане и финансова компенсация на пострадали от престъпления (ЗПФКПП);
* Реализиране на максимален брой молби за промяна на гражданството и своевременно изготвяне на удостоверенията и уведомленията по чл. 37 и 39 от Закона за българското гражданство (ЗБГ);
* Защита правата на гражданите, жертви на домашното насилие.

***Организационни структури, участващи в програмата***

Дейностите по програма „Правна рамка за функционирането на съдебната система” се осъществяват от следните административни структури на Министерство на правосъдието:

* Дирекция „Съвет по законодателство”;
* Дирекция „Международно правно сътрудничество и европейски въпроси”;
* Инспекторат на министъра на правосъдието по Закона за съдебната власт;
* Дирекция „Взаимодействие със съдебната власт“;
* Дирекция „Процесуално представителство на РБ пред Европейския съд по правата на човека”;
* Дирекция „Стратегическо развитие и програми“
* Дирекция „ Електронно правосъдие и регистри”;
* Дирекция „Българско гражданство”;
* Дирекция „Международна правна закрила на детето и международни осиновявания”.

***Отговорност за изпълнението на програмата***

Ресорните заместник-министри, директорите на дирекции от специализираната администрация на Министерство на правосъдието и ръководителят на Инспектората по Закона за съдебната власт.

***Постигнати резултати и изпълнени дейности***

Въз основа на Конституцията на Република България министърът на правосъдието осъществява взаимодействието между съдебната и изпълнителната власт, като от една страна координира провеждането на държавната политика в областта на правосъдието, а от друга страна осъществява сам и чрез съответните структурни звена на Министерството на правосъдието съдействие на органите на съдебната власт при изпълнението на техните функции.

***Законодателство***

За периода от 01.01.2019 г. до 31.12.2019 г. са изготвени следните законопроекти и проекти на подзаконови нормативни актове, които осигуряват нормативната основа за функциониране на съдебната власт, включително свързани с въвеждането, изпълнението и прилагането на актовете на ЕС в областите от компетентност на МП:

- Проект на Закон за изменение на Закона за търговския регистър и регистъра на юридическите лица с нестопанска цел - приет от Народното събрание и обнародван в ДВ, бр. 38 от 10.05.2019 г.

Целта на законопроекта е подобряване на организацията и ефективността в работата на ТРРЮЛНЦ, преодоляване на забавянето при обработването и разглеждането на всички категории заявления за вписване, заличаване и обявяване, чрез което се съобразява принципа на бързина и процесуална икономия на дейността по регистрацията по чл. 2а от ЗТРРЮЛНЦ.

- Инструкция за организацията и реда за осъществяване на конвойната дейност от служителите на Главна дирекция „Изпълнение на наказанията” - издадена от министъра на правосъдието и обнародвана в ДВ, бр. 27 от 2.04.2019 г.

Създава се по-ефективен механизъм за изпълнение на дейността, регламентират се отчетността и контролът на конвойната дейност, редът и разчетът на силите и средствата за конвоиране в зависимост от особеностите при изпълнение на конвойната дейност.

- Проект на Наредба за изменение и допълнение на Наредба № 3 от 2014 г. за условията и реда за водене на регистрите при международно осиновяване и даване на съгласие от министъра на правосъдието - издадена от министъра на правосъдието и обнародвана в ДВ, бр. 31 от 12.04.2019 г.

Целта е приемане на мерки за трансформация на модела на административно обслужване за намаляване на административната тежест и прецизиране на процедурата по международно осиновяване.

- Проект на Наредба за изменение и допълнение на Наредба № 2 от 2014 г. за условията и реда за издаване и отнемане на разрешение за посредничество при международно осиновяване и за осъществяване и прекратяване на дейността на акредитираните организации - издадена от министъра на правосъдието и обнародвана в ДВ, бр. 31 от 12.04.2019 г.

Целта е приемане на мерки за трансформация на модела на административно обслужване за намаляване на административната тежест и синхронизиране с разпоредбите на Правилника за легализациите, заверките и преводите на документи и други книжа.

- Проект на Наредба за допълнение на Наредба № 3 от 2005 г. за реда за подбор, квалификация и контрол върху синдиците - издадена от министъра на правосъдието, министъра на икономиката и министъра на финансите и обнародвана в ДВ, бр. 45 от 7.06.2019г.

Целта на нормативния акт е синхронизиране със Закона за ограничаване на административното регулиране и административния контрол върху стопанската дейност. С въведените законови изменения се установява принципът на служебно събиране на информация относно съдебния статус на физическите лица.

- Проект на Наредба за условията и реда за организиране и осъществяване охраната на съдии, прокурори и следователи - издадена от министъра на правосъдието и обнародвана в ДВ, бр. 49 от 21.06.2019 г.

С наредбата се цели, в случай на заплаха, да се осигурят необходимите мерки за сигурност при охраната на магистрати, като се отчитат добрите европейски практики. Цели се и подобряване на взаимодействието между екипа за охрана и охраняваните лица, като се предвижда изпълнението на поетите задължения за охрана и необходимото съдействие на охраняваното лице да се оформят в споразумение.

- Проект на Закон за изменение и допълнение на Закона за българското гражданство - внесен в Народното събрание на 08.10.2019 г. Предложеният проект съдържа следните основни положения:

* Предлага се да отпадне възможността за придобиване на българско гражданство по натурализация от лица, които са получили разрешение за постоянно пребиваване на основание чл. 25, ал. 1, т. 6 и 7 от Закона за чужденците в Република България, или като членове на семейството на такива лица, или са увеличили инвестицията си при същите условия на закона до стойност най-малко два милиона лева.
* Със законопроекта се предлага изричното регламентиране на изискването за мотивиране на предложенията на министрите по чл. 16 от Закона за българското гражданство (придобиване на българско гражданство в случая, когато Република България има интерес от натурализацията на лицето или ако същото има особени заслуги към Република България в обществената и икономическата сфера, в областта на науката, технологията, културата или спорта). Към настоящия момент това изискване е регламентирано на подзаконово ниво – в Наредба № 1 от 1999 г. за прилагане на глава пета от Закона за българското гражданство, но важността на това обстоятелство изисква уредбата му в по-висок по йерархия нормативен акт.
* С оглед на административния капацитет на Министерството на правосъдието, на Министерството на вътрешните работи и на Държавна агенция „Национална сигурност“ законопроектът предлага по-кратки срокове за произнасяне на трите институции в отделните етапи в производството по българското гражданство.

- Проект на Наредба за изменение и допълнение на Наредба № 4 от 2006 г. за служебния архив на частните съдебни изпълнители - издадена от министъра на правосъдието и обнародвана в ДВ, бр. 51 от 28.06.2019 г.

Като резултат от прилагането на новата уредба се очаква да бъдат създадени предпоставки за законосъобразно и правилно водене и съхраняване на делата, деловодните книги и другите книжа и документи, отразяващи действията на частните съдебни изпълнители в кръга на техните правомощия. По този начин се допринася за осигуряване ефективност на правосъдието.

- Проект на Наредба за изменение на Наредба № 3 от 2006 г. за годишните отчети на частните съдебни изпълнители - издадена от министъра на правосъдието и обнародвана в ДВ, бр. 51 от 28.06.2019 г.

Целта на Наредбата е осигуряването на пълна и точна информация за дейността на частните съдебни изпълнители за целите на административния и финансов контрол, упражняван от министъра на правосъдието.

- Проект на Наредба за изменение и допълнение на Наредба № 2 от 2006 г. за задължителното застраховане на частните съдебни изпълнители - издадена от министъра на правосъдието и обнародвана в ДВ, бр. 51 от 28.06.2019 г.

Предвижда се минималната годишна застрахователна сума, за която частният съдебен изпълнител сключва договор за застраховка, да бъде в размер на 1 200 000 лв., а при встъпването му в длъжност, е в размер на една втора от 1 200 000 лв. Въвежда се допълнение, с което се цели постигането на яснота относно действието на задължителната застраховка на частния съдебен изпълнител, когато същият действа и като депозитар по реда на Закона за особените залози.

- Проект на Постановление за изменение на Наредбата за единните държавни изисквания за придобиване на висше образование по специалността „Право“ и професионална квалификация „юрист“ - прието от Министерския съвет и обнародвано в ДВ, бр. 46 от 11.06.2019 г.

Наредбата ще влезе в сила от учебната 2020-2021 г. с оглед на необходимостта от приключване на образуваните пред Комисията за защита от дискриминация преписки срещу наредбата. След произнасяне на ВАС с окончателно решение, при необходимост ще бъдат предприети допълнителни изискуеми действия.

* Проект на Закон за изменение и допълнение на Закона за съдебната власт - приет от Народното събрание на второ гласуване на 23.01.2020 г. и предстои обнародването му в ДВ.

Предлаганите изменения и допълнения в Закона за съдебната власт (ЗСВ) имат за цел да оптимизират законовата уредба в следните основни направления:

• Усъвършенстване на уредбата относно атестирането;

• Привеждане на уредбата на отстраняването от длъжност на съдии, прокурори и следователи в съответствие с Решение № 2 на Конституционния съд от 2019 г. (обн., ДВ, бр. 19 от 2019 г.), както и с препоръките на Венецианската комисия в този аспект, изложени в Становище № 855/2016 от 9 октомври 2017 г.;

• Промени в разглеждането на заявления срещу нарушаване правото на разглеждане и решаване на делото в разумен срок;

• Промени в дейността по извършването на проверки за почтеност и конфликт на интереси на съдии, прокурори и следователи, на имуществените им декларации, както и за установяване на действия, които накърняват престижа на съдебната власт, и такива, свързани с нарушаване на независимостта на съдиите, прокурорите и следователите;

• Усъвършенстване на законовата регламентация на дисциплинарните производства;

• Прецизиране на разпоредби относно конкурсите.

* Проект на Наредба за изменение и допълнение на Наредба № 14 от 2009 г. за реда и начина за предоставяне достъп на органите на съдебната власт до Регистъра на населението – Национална база данни „Население“ - издадена от министъра на регионалното развитие и благоустройството и министъра на правосъдието и е обнародвана в ДВ, бр. 4 от 14.01.2020 г.

Целта на Наредбата е привеждането ѝ в съответствие с актуалната нормативна уредба.

* Проект на Наредба за изменение и допълнение на Наредба № 6 от 2008 г. за утвърждаване на образците на заповед за изпълнение, заявление за издаване на заповед за изпълнение и други книжа във връзка със заповедното производство - издадена от министъра на правосъдието и е обнародвана в ДВ, бр. 99 от 17.12.2019 г.
* Проект на Закон за изменение и допълнение на Закона за публичното предлагане на ценни книжа - внесен в Народното събрание на 29.11.2019 г., приет е на първо гласуване и предстои да бъде внесен за второ гласуване.

Целта на проекта на закон е въвеждане в законодателството на изискванията на Директива (ЕС) 2017/828 на Европейския парламент и на Съвета за изменение на Директива 2007/36/ЕО по отношение на насърчаването на дългосрочната ангажираност на акционерите, както и на мерки по прилагането на Регламент за изпълнение (ЕС) 2018/1212 на Комисията от 3 септември 2018 г. за определяне на минимални изисквания за прилагането на разпоредбите на Директива 2007/36/ЕО на Европейския парламент и на Съвета по отношение на идентификацията на акционерите, предаването на информация и улесняването на упражняването на правата на акционерите.

* Проект на Закон за допълнение на Закона за нотариусите и нотариалната дейност, публикуван за обществени консултации на 09.12.2019 г. - законопроектът е преминал през процедура по обществени консултации. С оглед на полученото становище на Нотариалната камара на Република българия предстои обсъждане на същото, в зависимост от което ще се прецени дали законопроектът да бъде променен или да бъде внесен в настоящия вид в Министерския съвет.

Към настоящия момент в България не съществува съвременна електронна система, в която да се регистрират нотариално заверени пълномощни и декларации и чрез която да е възможно информацията от тях да е видима и проверима. Поради липсата на съвременно средство за проверка в реално време на достоверността на предоставяните им упълномощаващи документи, държавните органи, гражданите и бизнесът рискуват да се изправят пред съществени проблеми, доверявайки се единствено на информацията от хартиения документ – лесно манипулируем при съвременните технологични средства. Настоящият проект на Закон за допълнение на Закона за нотариусите и нотариалната дейност е насочен към решаване посочените проблеми, чрез създаването на информационна система „Регистър на пълномощните“, която няма да е публична, и достъп до информацията в нея ще имат само страните и правоимащите органи.

* Проект на Наредба за изменение и допълнение на Наредба № 1 от 1999 г. за прилагане на глава пета от Закона за българското гражданствo - обнародвана в ДВ, бр. 4 от 2020 г.

Целта на предложените промени, от една страна, е подобряване на административното обслужване на гражданите. От друга страна, с проекта се цели усъвършенстване на производството във връзка с българското гражданство по отношение на извършваната преценка дали лицето представлява заплаха за обществения ред, обществения морал или националната сигурност.

* Проект на Наредба за условията и реда за извършване на изследване за професионална и психологическа пригодност в Главна дирекция ,,Изпълнение на наказанията“ - oбнародвана в ДВ, бр. 9 от 31.01.2020 г.

С изследването за професионална и психологическа пригодност се проверяват знанията, уменията и нагласите на кандидатите за държавни служители, способността им да се справят с възложените им задачите, и произтичащите от това задължения за заемането на съответната длъжност, включително и при ситуации, пораждащи условия за контрапродуктивно поведение. Извършването на изследване за професионална и психологическа пригодност е свързано с изискването кандидатът или служителят да притежава висока нравственост, честност, интегритет, мотивация, потенциал за развитие и нагласа за придържане към установените правни, организационни, морални и социални норми. Наличието или липсата на необходимите качества, които следва да притежава кандидатът, съответно служителят се установяват чрез стандартизирани и валидизирани тестове за установяване на професионалната и психологическа пригодност.

* Проект на Наредба за изменение и допълнение на Наредба № 2 от 2007 г. за условията и реда за одобряване на организациите, които обучават медиатори; за изискванията за обучение на медиатори; за реда за вписване, отписване и заличаване на медиатори от Единния регистър на медиаторите и за процедурните и етични правила за поведение на медиатора - проектът на наредба е публикувани за обществени консултации на 27.12.2019 г. на портала за обществени консултации и на сайта на Министерството на правосъдието. След изготвяне на справка с отразяване на постъпилите предложения, предстои издаване на нармативния акт от министъра на правосъдието.

С предложения проект на Наредба се поставят следните цели:

* Прецизиране на дейността по одобряване на организации за обучение на медиатори, водене на Единния регистър на медиаторите и вписване на медиатор в Единния регистър на медиаторите;
* Повишаване информираноста на обществото, съответно популяризиране на медиацията
* Опростяване и привеждане на услугите за гражданите и бизнеса в съответствие със Закона за ограничаване на административното регулиране и административния контрол върху стопанската дейност и Административнопроцесуалния кодекс

Очакваният резултат е прецизиране и усъвършенстване на качеството на подзаконовия акт в съответствие с актуалната нормативна уредба, подобряване на прозрачността и отчетността при воденето на списъка на организациите, осъществяващи дейност по обучение.

Други основни дейности са:

- Въвеждане на методология за оценка на прилагането на Гражданския процесуален кодекс, Наказателно-процесуалния кодекс и Административнопроцесуалния кодекс

Методологията е разработена от изпълнителя на дейност 4 по проект „Ефективен достъп до правосъдие“ и е пилотирана чрез извършване на анализ на ефекта от приложението на ГПК, НПК и АПК. Проведено е обсъждане на методологията и анализа с представители на магистратите, неправителствените организации, бизнеса и членовете на Съвета за прилагане на Актуализираната стратегия за продължаване на реформата в съдебната система. Методологията е разгледана от Съвета за прилагане на Актуализираната стратегия за продължаване на реформата в съдебната система на заседание от 30.07.2019 г., и е в процес на административно закрепване посредством заповед на министъра на правосъдието.

- Анализ на прилагането на Наказателния кодекс и оценка на изпълнението на Концепцията за наказателната политика

Анализът е изготвен от изпълнителя по дейност 2 по проект „Нова концепция за наказателна политика“. Проведено е публично обсъждане с представители на професионалната общност.

- Разработване на нова концепция за наказателна политика

Разработването на концепцията се изпълнява като дейност 3 по проект „Нова концепция за наказателна политика“ от работна група, включваща по двама представители на МП, МВР, ВКС и ВКП, и е в процес на финализиране.

- Изготвени становища по конституционни дела, по които страна е министърът на правосъдието

- Извършени съгласувания на изпратени на основание чл. 32 от Устройствения правилник на Министерския съвет и на неговата администрация въпроси, на които членовете на министерския съвет са вносители

- Извършени оценки на въздействието

Подготовката на нормативните актове, включени в програмите на Министерския съвет, са в съответствие с целите и приоритетите на министъра на правосъдието, който ръководи и осъществява държавната политика в областта на правосъдието в рамките на политическата програма на правителството.

***Международно правно сътрудничество и европейски въпроси***

**Нормотворческа дейност -** изпълнение на задълженията, произтичащи от членството на България в Европейския съюз в областта на правосъдието

През 2019 г. дирекция МПСЕВ продължи да изпълнява активно ангажиментите на Министерството на правосъдието, произтичащи от членството на Република България в Европейския съюз в областта на правосъдието чрез дейността си, свързана с въвеждане в националното законодателство на актове на ЕС и създаване условия за ефективното им прилагане в тясно взаимодействие с Европейската комисия:

* Директива (ЕС) 2017/541 на Европейския парламент и на Съвета от 15 март 2017 година относно борбата с тероризма и за замяна на Рамково решение 2002/475/ПВР на Съвета, и за изменение на Решение 2005/671/ПВР на Съвета. След установяването на пълно съответствие с изискванията на Директивата, в системата НИМ на ЕК са нотифицирани всички националните мерки, с които се транспонират напълно разпоредбите ѝ.
* Транспониране на Директива (ЕС) 2016/1919 относно правната помощ за заподозрени и обвиняеми в рамките на наказателното производство и за искани за предаване лица в рамките на производството по европейска заповед за арест (ЕЗА);

Проучване на необходимостта от предприемане на законодателни мерки за транспонирането на Директива (ЕС) 2016/1919 относно правната помощ за заподозрени и обвиняеми в рамките на наказателното производство и за искани за предаване лица в рамките на производството по ЕЗА. Установено е пълно съответствие с изискванията на Директивата. Изготвена е таблица на съответствието и в системата НИМ са нотифицирани националните мерки, с които се транспонират напълно разпоредбите на Директивата.

* Транспониране на Директива (ЕС) 2017/828 за изменение на Директива 2007/36/EO за насърчаване на дългосрочната ангажираност на акционерите;

Подготвени са предложения за изменения на Закона за публичното предлагане на ценни книжа и на други нормативни актове с цел въвеждане на директивата в националното законодателство.

* Транспониране на Директива (ЕС) 2016/800 на Европейския парламент и на Съвета от 11 май 2016 година относно процесуалните гаранции за децата, които са заподозрени или обвиняеми в рамките на наказателнoто производствo - предложението за изменения в Наказателно-процесуалния кодекс предстои да бъде публикувано за обществено обсъждане и изпратено за междуведомствено съгласуване
* Транспониране на Директива 2012/29/ЕС на Европейския парламент и на Съвета от 25 октомври 2012 г. за установяване на минимални стандарти за правата, подкрепата и защитата на жертвите на престъпления, чрез подготовка на изменения и допълнения в Наказателно-процесуалния кодекс и Закона за подпомагане и финансова компенсация на пострадалите от престъпления. Предстои законопроектът да бъде публикуван за обществено обсъждане и изпратен за междуведомствено съгласуване.
* Транспониране на Рамково решение 2008/909/ПВР НА СЪВЕТА от 27 ноември 2008 година за прилагане на принципа за взаимно признаване към съдебни решения по наказателни дела, с които се налагат наказания лишаване от свобода или мерки, включващи лишаване от свобода, за целите на тяхното изпълнение в Европейския съюз. Законът за признаване, изпълнение и изпращане на съдебни актове за налагане на наказание лишаване от свобода или мерки, включващи лишаване от свобода е приет на 29 май 2019 г. и влиза в сила от 1 януари 2020 г.
* Директива 2017/1371 за борба с измамите, засягащи финансовите интереси на Съюза.

Изготвиха се предложения за допълнение на разпоредбите на Наказателния кодекс и Закона за административните нарушения и наказания. На 9 октомври 2019 г. Народното събрание прие Закон за допълнение на Наказателно-процесуалния кодекс, с който бяха допълнени съответните разпоредби на НПК и ЗАНН.

* Изготвяне на предложения за законови промени за прилагане на Регламент (ЕС) 2017/1939 и в подготовката на първоначален вариант на Закон за изменение и допълнение на НПК, с преходните и заключителни разпоредби на който се предлагат и изменения и допълнения в ЗСВ;
* Директива (ЕС) 2019/1023 за рамките за превантивно преструктуриране, за опрощаването на задължения и забраната за осъществяване на дейност, за мерките за повишаване на ефективността на производствата по преструктуриране, несъстоятелност и опрощаване на задължения и за изменение на Директива (ЕС) 2017/1132
* Проект на Закон за изменение и допълнение на Гражданския процесуален кодекс - на 28.02.2019 г. в Народното събрание е внесен проект на Закон за изменение и допълнение на ГПК. Законът обединява проекти, подготвени от Министерството на правосъдието, Омбудсмана на Република България и Министерството на икономиката. С него се изменят разпоредби от заповедното производство. Също така, с ПЗР на законопроекта се правят изменения в Закона за защита на потребителите. Посочените промени в двата нормативни акта са насочени към усъвършенстване на законодателството в областите, засегнати от констатациите на ЕК и привеждането им в пълно съответствие с целите на Директивата и Хартата на основните права. На 11 декември 2019 г. ЗИД на ГПК е приет от Народното събрание;
* Проект на ЗИД на Наказателния кодекс, насочен към усъвършенстването на мерки за борба с домашното насилие - приет от Народното събрание и публикуван в ДВ, брой 16 от 22 февруари 2019 г.
* Проект на Закон за международните ограничителни мерки - създадена е междуведомствена работна група под съвместното ръководство на МП и МВнР;
* Допълнително информиране на Европейската комисия относно транспонирането на редица актове на ЕС: Директива 2011/36/ ЕС относно предотвратяването и борбата с трафика на хора и защитата на жертвите от него, Директива 2011/93/ЕС относно борбата със сексуалното насилие и със сексуалната експлоатация на деца, както и с детската порнография, Директива 2017/1371 за борба с измамите, засягащи финансовите интереси на Съюза, Директива 2013/40/ЕС относно атаките срещу информационните системи и Директива 2014/57/ЕС на Европейския парламент и на Съвета от 16 април 2014 г. относно наказателно-правните санкции за пазарна злоупотреба.
* Номиниране и нотифициране на определените национални експерти за участие в 9-тия кръг на взаимни оценки на държавите членки на ЕС на тема „Инструменти на взаимното признаване в областта на лишаването от свобода и мерки, ограничаващи свободата“. Участие в координацията и подготовката за провеждането на оценъчната визита в Република България през 2020 г.

**Европейски Съюз**

**1. Съвети „Правосъдие и вътрешни работи“**

Експерти от дирекцията подготвиха и съгласуваха в СЕВ и МС позициите за участие на министъра на правосъдието в заседанията на формалните и неформалните Съвети ПВР.

**2. Съвет на Европейския съюз**

Експерти от дирекцията участваха в работните групи към Съвета на Европейския съюз по въпроси на съдебното сътрудничество по граждански и наказателни дела и в областта на дружественото право и представиха българската позиция:

* по хоризонтални въпроси от областта на наказателното право в рамките на Ръководния комитет за съдебно сътрудничество по наказателно-правни въпроси (CATS);
* по проекта на *Регламент за взаимната свързаност на системите в област „Правосъдие и вътрешни работи“,* където беше разгледана оперативната съвместимост между Европейската информационна система за регистрите за съдимост (ECRIS) и Европейската система за информация за пътуванията и разрешаването им (ETIAS);
* по темите, свързани с подобряването на трансграничния обмен на електронни доказателства за целите на наказателния процес във връзка с *предложението за Директива относно установяването на хармонизирани правила за определянето на представител за целите на събирането на доказателства в наказателния процес,* преговори по *Втория допълнителен протокол към Конвенцията за престъпленията в кибернетичното пространство (Конвенция от Будапеща)* и сключване на *споразумение между Европейския съюз и САЩ относно трансграничния достъп до електронни доказателства*;
* относно състоянието на *екологичното наказателно право* и *укрепването на защитата на жертвите от престъпления* в Европейския съюз, дискутирано в рамките на работни групи „Материално наказателно право“ и „Сътрудничество по наказателно-правни въпроси“;
* по предложението за *Регламент относно компетентността, признаването и изпълнението на решения по брачни въпроси и въпроси, свързани с родителската отговорност, и относно международното отвличане на деца (преработен текст) - (Брюксел ІІ а)*;
* по предложението за *Директива за преструктуриране и втори шанс на предприемачите и повишаване на ефективността на производствата по несъстоятелност;*
* по предложението *за Регламент относно приложимото право към действието на прехвърлянето на вземания спрямо трети лица;*
* относно предложението за *Регламент за изменение на Регламент (ЕО) №1206/2001 на Съвета от 28 май 2001 относно сътрудничеството между съдилищата на държавите членки при събиране на доказателства по граждански или търговски дела („събиране на доказателства ”)* и предложението за *Регламент за изменение на Регламент (ЕО) № 1393/2007 относно връчване в държавите членки на съдебни и извънсъдебни документи по граждански или търговски дела („връчване на документи“).* В рамките на Съвета “ПВР“ през м.декември 2019 г. беше приет общ подход по текста на разпоредбите и съображенията от преамбюла;
* по предложението за *Директива на Европейския парламент и Съвета за изменение на Директива (EC) 2017/1132 във връзка с използването на цифрови инструменти в областта на дружественото право;*
* по предложението за *Директива за изменение на Директива 2017/1132 по отношение на трансграничното преобразуване, сливане и разделяне на дружествата;*
* по обсъжданите проекти и дейности в областта на *електронното правосъдие* в Съюза;
* по координираните позиции на ЕС за заседанията на *Хагската конференция по международно честно право и UNCITRAL*;
* по предложението за *Директива на Европейския парламент и Съвета относно лицата, обслужващи кредити, купувачите на кредити и събирането на обезпечения п*рез 2019 г.;
* по *Директива (ЕС) 2019/1937 на Европейския парламент и на Съвета от 23 октомври 2019 г. относно защитата на лица, които подават сигнали за нарушения на правото на Съюза* в съответствие с указанията, координирани с компетентните български институции и ведомства.

**3. Срещи, организирани от Европейската комисия**

Експерти от дирекция МПСЕВ участват в експертни срещи към Европейската комисия във връзка с представяне на нови законодателни предложения или с анализ на прилагането на действащи европейски актове:

* по прилагането на *Рамково решение на Съвета 2002/584/ПВР относно Европейската заповед за арест*;
* по прилагането на *Директива (ЕС) 2016/800 от 11 май 2016 г. относно процесуалните гаранции за децата, които са заподозрени или обвиняеми в рамките на наказателното производство*;
* по прилагането на *Регламент (ЕС) 2018/1805 на Европейския парламент и на Съвета от 14 ноември 2018 г. относно взаимното признаване на актове за обезпечаване и конфискация*;
* по прилагането на *Регламент (ЕС) 2016/1191 относно легализацията на документи* в ad hoc Комитет за официалните документи;
* по прилагането на *Директива на Съвета 2004/80/EО от 29 април 2004 г. относно обезщетението на жертвите на престъпления;*
* по *актуални въпроси на дружественото право* в рамките на експертната група по дружествено право (CLEG);
* по въвеждането на *Директива (ЕС) 2019/1151 относно използването на цифрови инструменти и процеси в областта на дружественото право*.

**4. Мрежи за съдебно сътрудничество на ЕС**

Представители на дирекцията участват в заседания и дейности на *Европейската съдебна мрежа по граждански и търговски дела и Европейската съдебна мрежа по наказателни дела.*

Експерт от дирекцията е национален кореспондент-координатор за обмен на информация по линия на *Мрежата за законодателно сътрудничество между министерствата на правосъдието в държавите членки на Европейския съюз (Legicoop).*

**5. БРЕКЗИТ**

Представители на дирекция МПСЕВ участват в процеса по подготовка на Република България за оттегляне на Обединеното кралство от ЕС: чрез редовно предоставяне на информация на Министерство на външните работи относно отражението от оттеглянето на Обединеното кралство от ЕС върху международното сътрудничество по наказателни, граждански дела и в областта на дружественото право, чрез участие в експертни срещи, организирани от Съвета на ЕС и ЕК, Министерски съвет и Министерството на външните работи и др., провеждане на двустранни срещи с представители на Кралската прокуратура с цел обсъждане на оттеглянето на ОК и отражението му по конкретни казуси за международна правна помощ.

В посочения период е разработен и предоставен на МВнР План за действие в случаите на оттегляне на Обединеното кралство от ЕС със или без споразумение. В изпълнение на Плана за действие е изготвен проект на ЗИД на Закона за българското гражданство.

**6. Европейски портал за електронно правосъдие**

Представители на дирекция МПСЕВ администрират съдържанието на секцията Европейски съдебен атлас по гражданскоправни въпроси на Европейския портал за електронно правосъдие, като редовно актуализират нотификациите по релевантната за България информация и актове.

**7. Работни групи към Съвета по Европейски въпроси**

Експерти от дирекция МПСЕВ изпълняват функциите и задачите от компетентност на Министерството на правосъдието, възложени с Постановление № 85 от 17.04.2007 г. за координация по въпросите на ЕС на РГ 4 „Дружествено право“ и РГ 33 „Сътрудничество в областта на правосъдието“. Освен това дирекцията участва със свои представители в РГ 16, 24, 25, 26, 28, 30, 32 и 34.

**8. Агенция на ЕС за основните права (FRA)**

Дирекция „МПСЕВ“ ежегодно представя бележки и предложения по проектите на Годишни доклади на FRA за основните права в ЕС.

**Международно сътрудничество**

***Съвет на Европа***

През разглеждания период продължи участието на експерти от министерството в работата на следните органи и комитети на Съвета на Европа:

* **Комитет за правно сътрудничество на Съвета на Европа (CDCJ)**

Комитетът прие две становища, които ще бъдат представени на вниманието на Комитета на министрите: относно Препоръка 435 (2019) на Конгреса на местните и регионални власти в Европа "Защита на лицата, подаващи сигнали – предизвикателства и възможности за местните и регионални власти“ и относно Препоръка 2162(2019) на ПАСЕ "Подобряване на защитата на лицата, подаващи сигнали в цяла Европа“. Приет беше проект на мандат на група от независими експерти, която ще изработи доклад за изпълнение на Софийския план за действие относно независимост и безпристрастност на съдебната система, приет по време на Конференцията на Съвета на Европа на равнище министри на правосъдието.

* **Европейски комитет по проблемите на наказателното право (CDPC)**

Участие в заседанията на Комитета и предоставяне на информация по въпроси относно изкуствения интелект и наказателното правосъдие.

* **Група държави срещу корупцията (GRECO)**

По време на срещата на GRECO през март 2019 г. българският представител участва като докладчик на Групата при обсъждането на доклада за Люксембург за изпълнение на препоръките от Четвъртия кръг (по темата „Превенция на корупцията на съдии и прокурори“ и на доклада за Турция за изпълнение на препоръките от Третия кръг на мониторинга (по темата „Криминализиране на корупцията”).

През декември 2019 г. GRECO разгледа и прие Втория доклад за България за изпълнение на препоръките от Четвъртия кръг, като заключи, че от общо деветнадесет препоръки българските власти са изпълнили задоволително шестнадесет и частично – три препоръки. С оглед високата степен на изпълнение на препоръките, с приемането на този доклад приключи мониторингът по отношение на България в рамките на Четвъртия кръг на оценка. Освен това, по искане на Бюрото на GRECO, на срещата през декември българската делегация представи информация за промените в Изборния кодекс и Закона за политическите партии от юли 2019 г. във връзка с финансирането на политическите партии и предизборните кампании. Също в рамките на срещата през декември 2019 г. представителят на Министерството на правосъдието участва като докладчик на GRECO при обсъждането на доклада за Руската федерация за изпълнение на препоръките от Четвъртия кръг (по темата „Превенция на корупцията на съдите и прокурорите“).

* **Европейски комитет за предотвратяване на изтезанията и нечовешкото или унизително отнасяне или наказание (CPT) към Съвета на Европа**

Експерти от дирекцията координираха провеждането на разговорите на високо равнище на 15 януари 2019 г. в София между председателя на Европейския комитет за предотвратяване на изтезанията и нечовешкото и унизително отнасяне или наказание (КПИ) и представители на политическото ръководство на следните български институции: Министерството на правосъдието, Министерството на труда и социалната политика и Министерството на здравеопазването. Беше подпомогнато и изпращането на отговорите на посочените ведомства на констатациите, направени от председателя на Комитета в рамките на проведените разговори.

Експерти от дирекцията информираха Министерството на вътрешните работи за предварителните заключения и окончателния доклад от извънредната визита на КПИ в периода 10-17 януари 2018 г. от посещението в периода, както и подпомогнаха своевременното изпращане на отговора на МВР до КПИ за мерките, предприети от тяхна страна в отговор на заключенията и доклада. Експерти от дирекцията своевременно координираха подготовката и изпращането до Секретариата на КПИ на актуална периодична информация относно постигнатия напредък по конкретните теми от интерес за Комитета.

* **Експертен комитет за оценка на мерките за борба с изпирането на пари и финансирането на тероризма (MONEYVAL)**

По време на 59-та пленарна среща на Комитета българската делегация гласува при избора на нов председател и зам.-председател на Комитета, както и за изменение на процедурните правила на Комитета. Проследи особено важните дискусии по приемането на докладите от Пети кръг за Кипър и Гибралтар, както и за докладите за напредъка на Албания, Латвия, Унгария, Сърбия и други държави.

* **Конференция на страните по Конвенцията на Съвета на Европа относно изпиране, издирване, изземване и конфискация на облагите от престъпление и относно финансирането на тероризма (C198-COP)**

Представители на дирекцията изпратиха информация по въпросник на секретариата на Конференцията на страните по Конвенцията. Въпросникът касае хоризонтално проучване на секретариата на COP 198, с което се оценява правилното въвеждане и прилагане в държавите членки на разпоредби от Конвенцията.

* **Комитет на експертите по прилагането на европейските конвенции за сътрудничество по наказателно-правни въпроси (PC-OC)**
* **Европейска комисия за ефективност на правосъдието (CEPEJ)**

Дирекцията координира събирането, предоставянето и анализа на статистиката за България във връзка с изготвянето на Доклада за Европейските съдебни системи с данни за 2018 г. и 2019 г.

* **Група от експерти към Конвенцията на Съвета на Европа за борба с трафика на хора (GRETA)**
* **Парламентарната асамблея на Съвета на Европа (ПАСЕ)**
* **Комисар по правата на човека на Съвета на Европа**
* **Рамкова конвенция за защита на националните малцинства**
* **Конференция на министрите на правосъдието на Съвета на Европа „Предизвикателства на дигитализацията пред правосъдието в Европа“**

***Организация на обединените нации***

• Изпълнение на задължения по правните инструменти на ООН

• Сътрудничество със Службата на ООН по наркотиците и престъпността (UNODC)

• UNCITRAL – участие в заседание на РГ V на UNCITRAL по въпросите на несъстоятелността.

***Световна банка и Международен валутен фонд***

Експерт от дирекция МПСЕВ участва в срещи със Световната банка и Международния валутен фонд във връзка с проекта за подобряване на правната рамка на несъстоятелността в България**.** На анализ и обсъждане беше поставена новоприетата Директива на ЕС за преструктуриране, освобождаване от дълг (втори шанс) и мерки за повишаване на ефективността на производствата по несъстоятелност, преструктуриране и освобождаване от дълг.

***Хагската конференция по международно частно право (ХКМЧП)***

Представител на дирекция МПСЕВ взе участие в заседание на Съвета по общи въпроси и политики на Хагската конференция по международно частно право и в Дипломатическата сесия за приемане на нова Конвенция признаване и изпълнение на чуждестранни съдебни решения.

***Организация за икономическо сътрудничество и развитие* *(ОИСР)***

Представител на дирекцията взе участие в пленарните заседания на Работната група за борба с подкупването на чужди длъжностни лица през м. март, юни, октомври и декември 2019г. В рамките на заседанията бяха обсъдени въпроси относно прилагането на Конвенцията на ОИСР за борба с подкупването на чужди длъжностни лица в международните търговски сделки и приемането на докладите след проверката по фаза 4. През м. октомври 2019 г. стартира процесът за изменение на Препоръките за борба с корупцията от 2009 г., които допълват Конвенцията. През м. декември 2019 г. България, предостави актуална информация за случаи на подкуп на чужди длъжностни лица, които са от интерес за Работната група.

***Организация за сигурност и сътрудничество в Европа (ОССЕ)***

В изпълнение на Решение № 9/09 на Съвета на министрите на ОССЕ е предоставена информация относно борбата срещу престъпленията от омраза.

***Световна здравна организация (СЗО)***

Участие в Многосекторанния суб-регионален семинар за държавите, страни по Рамковата конвенция на СЗО за контрол на тютюна, във връзка с присъединяването към Протокола за премахване на незаконната търговия с тютюневи изделия към Рамковата конвенция на Световната здравна организация за контрол на тютюна.

**Международна правна помощ**

За периода служителите от дирекция МПСЕВ са завели и обработили преписки във връзка с правното сътрудничество по граждански и наказателни дела, както следва:

* Международна правна помощ по наказателни дела

|  |  |  |  |  |
| --- | --- | --- | --- | --- |
| № | вид правна помощ | сигнатура | брой новообразувани преписки | брой изходяща кореспонденция |
| 1 | МПП до РБ по нак.дела в съдебна и досъдебна фаза /вкл. входящи молби за трансфер на наказателно производство/ | 99-… | 855 | 2105 |
| 2 | МПП на ВКП на РБ до компетентните органи на други държави /вкл. изходящи молби за трансфер на наказателно производство/ | 99-ВК-… | 720 | 1713 |
| 3 | Молби от компетентните органи на други държави за екстрадиция на лица, локализирани на територията на България | 99-Е-… | 220 | 338 |
| 4 | Молби от компетентните органи на РБ до компетентните органи на други държави за екстрадиция на лица,  локализирани на тяхна територия | 99-Н-Е-… | 245 | 514 |
| 5 | Трансфер на осъдени лица, чужди граждани излежаващи присъди в България | 99-Т-… | 9 | 66 |
| 6 | Трансфер на осъдени бълг.граждани, излежаващи присъди в други държави | 99-Н-Т-… | 81 | 580 |
| 7 | Молби за взаимно признаване на присъди по  ЕКМПП – входящи и изходящи | 99-Н-РР-99-РР-…. | 27  8 | 49  24 |
| 8 | Молби за взаимно признаване на финансови санкции по Рамково решение 2005/214/ПВР – входящи и изходящи | 99-М-…  99-НМ-… | 743  1 | 90  3 |
| 9 | Молби за взаимно признаване на решения за конфискация по Рамково решение 2006/783/ПВР – входящи и изходящи | 99-К-…  99-НК-… | 4  - | 1  - |
| 10 | Молби за взаимно признаване на решения за пробация по Рамково решение 2008/947/ПВР – входящи и изходящи | 99-РВ-…  99-Н-РВ-... | 28  8 | 1  - |
| 11 | МПП от РБ по нак.дела в съдебна фаза | 99-Н-… | 855 | 2105 |
| **Общ брой новозаведени преписки по наказателни дела:**  **Изходяща кореспонденция по наказателни дела:** | | | | **3 259**  **6 451** |

* Международна правна помощ по граждански дела

|  |  |  |  |
| --- | --- | --- | --- |
| № | вид правна помощ | сигнатура | брой новообразувани преписки |
| 1 | МПП по граждански дела до компетентните органи на РБ | 99-С | 482 |
| 2 | МПП по граждански дела от компетентните съдебни органи на РБ | 99-Н-С | 376 |
| 3 | Екзекватура на съдебни решения, постановени в РБ или други в държави | 99-Р-  99-РР- | 8  4 |
| **Общ брой новозаведени преписки: 870** | | | |
| **Общ брой изходяща кореспонденция: 2271** | | | |

***Програми и проекти***

***Участие в управление и мониторинг на програми и проекти, в подкрепа изпълнението на политиките в системата на Министерство на правосъдието, финансирани от фондовете на ЕС и други международни донорски програми***

***Управление на програми***

През отчетния период продължи работата по Програма „Правосъдие“ на Норвежкия финансов механизъм (НФМ) 2014-2021. по силата на Програмното споразумение за Програмата, сключено на 23.05.2018 г. между Норвежкото министерство на външните работи и Националното координационно звено (НКЗ) (дирекция „Централно координационно звено“ в Администрацията на Министерския съвет), както и на текстовете в подписаното на 5 юли 2018г. Споразумение за изпълнение на програмата между НКЗ и Министерството на правосъдието (МП), където последното изпълнява функциите на Програмен оператор.

Експерти от МП взеха участие в изготвянето на одобрената през м. януари версия на Системите за управление и контрол по Програмата, както и на направеното изменение в частта за процедурата за оценка на предварително дефинираните проекти през м. април. Системите регламентират основните процедури за изпълнение на Програмата, включително фазите на подготовка, подаване и оценка на проектите.

В периода юни-август 2019 г. беше открита процедурата за оценка на предварително дефинираните проекти по Програма „Правосъдие“. Служители на МП взеха участие в разработване на Насоките за кандидатстване и останалите документи за целите на обявяване на процедурата, конфигурираха съответните модули по Програмата в ИСУН 2020, както и администрираха оценителните сесии, в качеството на членове на създадената оценителна комисия. За обезпечаване на процедурата беше оказано методическо съдействие на бенефициентите по деветте предварително дефинирани проекти (ПДП) по Програма „Правосъдие“ - Висш съдебен съвет (ВСС), Национален институт за правосъдие (НИП), Главна дирекция „Изпълнение на наказанията" (ГДИН), Главна дирекция „Национална полиция“ (ГДНП), Национално бюро за правна помощ (НБПП) и дирекция „Процесуално представителство на РБ пред Европейския съд по правата на човека“ (ППРБЕСПЧ) в МП. Бяха организирани и проведени също така технически и консултативни срещи с изпълнителите на ПДП.

Съдържанието на предварително дефинираните проекти, подготовката и оценката на проектите, беше обсъдено с отговорните институции по НФМ 2014-2021 на национално и международно ниво по време на двата Комитета за сътрудничество на Програмата през м. февруари и м. октомври. На комитетите взеха участие представители на държавата донор и партньорите на донора, Съвета на Европа, НКЗ, а като гости бяха поканени за участие и представители на бенефициентите.

Служители на МП участваха в ад хок работни групи към Съвета на Европейския съюз по изготвяне на проектите на Регламенти по програми „Правосъдие“ и „Права и ценности“ за периода 2021-2017 г. Изготвени и съгласувани са две рамкови позиции на България по текстовете на регламентите.

***Мониторинг на програми и проекти***

През отчетния период се извърши мониторинг, оказване на методическа подкрепа и докладване на изпълнението на общо 14 проекта по Оперативна програма „Добро управление“ и изпълнение на Програма „Правосъдие“ на Норвежкия финансов механизъм (НФМ) 2014-2021.

Чрез успешната реализация на проектите и програмите се допринася за по-ефективно изпълнение на политиките в сектор „Правосъдие“, включително за дейности, за които средствата от държавния бюджет не са достатъчни.

***Участие в междуведомствени звена и международни формати за планиране и наблюдение на изпълнението програми и проекти***

През отчетния период служители на министератвото бяха включени в общо 36 междуведомствени звена и международни работни формати за планиране и наблюдение на изпълнението програми и проекти, на които предоставиха информация и взеха участие в проведени заседания, работни срещи и семинари. Голяма част от тях са с международно участие и участие на представители на професионалната общност и неправителствения сектор.

Участието в тези формати допринася за по-доброто планиране, реализиране и отчитане при изпълнението на програми и проекти.

***Механизъм за сътрудничество и оценка (МСО)***

***Предоставена актуална информация за прилагането на Актуализираната стратегия за продължаване на реформата в съдебната система и напредъка по показателите на Механизма за сътрудничество и оценка на ангажираните институции и на Европейската комисия***

През отчетния период са изработени 50 документа с информация за прилагането на Актуализираната стратегия за продължаване на реформата в съдебната система и напредъка по показателите на Механизма за сътрудничество и оценка на ангажираните институции и на Европейската комисия.

Европейската комисия проведе три експертни мисии в България във връзка с отчитане на напредъка на страната по изпълнение на показателите на Механизма за сътрудничество и оценка (МСО). При подготовката на мисиите, на базата на получена от ангажираните институции информация, бяха изработени справки/писмени материали за напредъка по изпълнението на показателите на МСО. Бяха подготвени писма и опорни точки до МВнР за лобиране за отпадане на МСО и отчети за изпълнение на показателите по МСО. Обобщена справка беше предоставена на ЕК, на началника на кабинета на заместник-министър председателя по правосъдната реформа, на дирекция ПИЕС в МВнР, на постоянното представителство на Република България в Брюксел.

Изработени бяха опорни точки във връзка с:

- Участие на заместник-министър на правосъдието на заседание на Националния съвет по антикорупционни политики през м. февруари 2019 г.

- Среща на министъра на правосъдието с представители на Европейската комисия.

- Годишна среща на заместник министър-председателя по правосъдната реформа и министър на външните работи с извънредните и пълномощни посланици и постоянни представители на Република България в чужбина.

- Среща на заместник министър-председателя по правосъдната реформа и министър на външните работи с министъра на правосъдието и главен прокурор на САЩ.

През отчетния период беше публикувано годишното издание на Информационното табло за правосъдието на Европейската комисия. Бяха изработени анализ на резултатите от таблото, предоставен на политическия кабинет на министерството и изпратени писма до Центъра за спогодби и медиация на Софийски районен съд и до Комисията за защита на потребителите, относно въпросници и теми в областта на методите за алтернативно решаване на спорове, която Министерство на правосъдието следва да предостави с оглед изработването на следващото издание на Информационното табло.

В качеството си на секретариат на **Съвета по прилагането на Актуализираната стратегия за продължаване на реформата в съдебната система**, отдел КПСС на дирекция СРП в МП организира през отчетния период 3 редовни и 1 извънредно заседания на Съвета и изработи свързаните с провеждането му документи и материали, включително отчет за дейността на Съвета през 2019 г. и отчети за изпълнението на Актуализираната стратегия за продължаване на реформата в съдебната система и Пътната карта към нея за 2018 г. и за първото полугодие на 2019 г.

През отчетния период на редовното заседание на Съвета, бяха приети промени в Пътната карта за изпълнението на Актуализираната стратегия за продължаване на реформата в съдебната система, като преди да бъде одобрена от Министерския съвет, тя бе изпратена за обществено обсъждане по реда на Устройствения правилник на Министерския съвет и неговата администрация. В резултат на съгласувателната процедура бяха отразени становищата и същата бе приета с Решение на Министерския съвет № 268/09.05.2019 г. На заседанието на Съвета бе приет и отчет за неговата дейност, като същият в последствие бе одобрен от Министерския съвет с Решение по протокол №14/03.04.2019 г. Материалите за заседанията на Съвета и протоколите от тях бяха изготвени и публикувани на интернет страницата на министерството.

През отчетния период беше публикувано годишното издание на Информационното табло за правосъдието на Европейската комисия. През второто полугодие на 2019 г. до Европейската комисия бе изпратена информация за включване в следващото годишно издание на Информационното табло.

През 2019 г. приключи работата по съвместен проект със Службата за подкрепа на структурни реформи на Европейската комисия за **правната рамка на несъстоятелността**. Проектът е в изпълнение на мярка 4 от Плана за действие за изпълнение на намеренията на Република България за присъединяване към Валутния механизъм (ERM II) и към Банковия съюз. В резултат на дейностите по проекта е разработена Пътна карта за изпълнение на препоръките относно рамката за несъстоятелност и стабилизация в България, приета с решение на Министерския съвет, чиято цел е да очертае подробен план за действие във връзка с изпълнението на специфичните препоръки. За изпълнението на дейностите от Пътната карта, служители в МП съвместно със служители от Министерство на финансите проведоха подготвителни срещи с цел реализирането на съвместен проект, целящ развитие на рамката на несъстоятелността по отношение на системата за ранно предупреждение. В тази връзка бе изготвено проектно предложение. Друга дейност в това отношение е създаване на консултативен орган за изпълнение на препоръките по Пътната карта по несъстоятелността.

До Министерство на финансите бяха изготвени предложения за включване на мерки за облекчаване на бизнес средата и за премахване на инвестиционните бариери, становища относно проект на Стратегия на Европейската банка за възстановяване и развитие за България за 2019**-**2024 г.; Анализ на социално**-**икономическото развитие на страната след присъединяването ѝ към ЕС; предложения във връзка с Плана за действие с мерки, адресиращи основните проблемни области, възпрепятстващи нарастването на инвестициите в България.

Регулярно бяха изработвани становища във връзка с предложенията на Европейската комисия и на държави членки за въвеждане на хоризонтален механизъм за върховенство на закона и във връзка с дейността на работна група за разработване на проект за Регламента относно защита на бюджета на Съюза в случаите на широко разпространено незачитане на принципите на правовата държава в държавите членки, които бяха предоставяни на МВнР и на Постоянното представителство на Република България към ЕК.

Изготвените материали за различните срещи и събития целят максимална защита на националния интерес по съответната тема, както и по-доброто представяне на страната ни във връзка с изпълнението на показателите на Механизма за сътрудничество и оценка на ЕК.

***Организирани и/или проведени работни срещи с национални и международни институции и НПО във връзка с изпълнението на показателите за напредък по МСО***

**На 22 октомври 2019 г. бе публикуван докладът на ЕК за напредъка на България по МСО. Докладът дава положителна оценка за дейността на ангажираните в механизма институции. ЕК е на мнение, че напредъкът на България по линия на МСО е достатъчен за изпълнението на ангажиментите на страната, поети към момента на присъединяването ѝ към ЕС.**

От началото на годината са проведени три мисии с представители на Европейската комисия. Инициирани са множество срещи във връзка с функциите на координатор на напредъка по Механизма за сътрудничество и оценка. Целта на срещите е изготвяне на единна координирана национална позиция във връзка с изпълнението на показателите за напредък в рамките на МСО и препоръките от доклада на Европейската комисия от януари 2017 г. и приложението на мерките от Актуализираната стратегия за продължаване на реформата в съдебната система.

Организирани и проведени са приблизително 60 срещи. Сред тях са експертните мисии на ЕК през месеците март, април и юни, както и координационна среща с институциите, ангажирани в изпълнението на конкретните препоръки от доклада на Европейската комисия по МСО за подготовка на мисиите. Друга част от срещите бяха свързани с посещението на докладчиците от Венецианската комисия.

Отдел КПСС съвместно с дирекция ВОП организира провеждането на работна закуска на министъра на правосъдието с посланиците на държавите-членки на ЕС, на която бе проведено обсъждане на предприетите от българските институции действия в резултат от публикувания на 13 ноември 2018 г. доклад на ЕК по МСО, включително и искането до Венецианската комисия за становище относно изработен проект на ЗИД на НПК и необходимостта от отпадане на МСО.

Бяха организирани три редовни и едно извънредно заседание на Съвета по прилагането на Актуализираната стратегия за продължаване на реформата в съдебната система, като през м. януари 2019 г. беше организирано провеждането на жребий с участие на неправителствени организации, кандидати за членове на Съвета за 2019 г.

***Международна правна закрила на детето и международни осиновявания***

Министърът на правосъдието ръководи дейностите, свързани с международното осиновяване по Семейния кодекс и осъществява функциите, възложени на министерството като централен орган в областта на международната правна закрила на детето, международното осиновяване и международното сътрудничество по въпросите, свързани със задължения за издръжка, съответстващо на международните правила и добри практики.

Функционалните задължения на дирекция Международна правна закрила на детето и международни осиновявания (МПЗДМО) са насочени в две насоки – международно осиновяване на деца и международна правна закрила на деца. В тази връзка са поставени две основни цели:

* *Отговорна и прозрачна политика в областта на международното осиновяване*

През 2019 г. продължи прилагането на индивидуален подход при преценката на условията за международно осиновяване за всяко дете, чиито документи са постъпили в Министерството на правосъдието, активното взаимодействие със социалните служби и международните партньори в областта. Бяха проведени поредица срещи в различни формати между представители на акредитираните организации и представители на министерството за обсъждане на актуалната ситуация в областта на международното осиновяване, възможни действия за прецизиране на дейността. Проведени бяха 4 срещи с представители на централните органи на приемащи държави по Хагската конвенция от 1993 г. (САЩ, Словакия, Франция и Финландия) и 13 срещи с представители на чуждестранни акредитирани организации от Италия, САЩ, Норвегия, Франция, Финландия и Белгия.

Изготвени са обнародваните с ДВ, бр. 31 от 12.04.2019 г. Наредба за изменение и допълнение на Наредба №3 от 24 октомври 2014 г. за условията и реда за водене на регистрите при международно осиновяване и даване на съгласие от министъра на правосъдието и Наредба за изменение и допълнение на Наредба № 2 от 24 октомври 2014 г. за условията и реда за издаване и отнемане на разрешение за посредничество при международно осиновяване и за осъществяване и прекратяване на дейността на акредитираните организации. С измененията в наредбите са прецизирани реда и условията за предоставяните административни услуги в областта на осиновяването. На 29.08.2019 г. е проведена среща с акредитираните организации за посредничество при международно осиновяване, с учасие на ресорен заместник-министър на правосъдието за обсъждане на мерки за подобряване на дейността по международно осиновяване по отношение на следосиновителното наблюдение и процедурите по реда на специалните мерки. През периода август – октомври 2019 г. временно бе спряно даването на ход на процедури по осиновяване с оглед изготвяне на справки и анализи по дейността, съответно предприемане на действия за подобряване. В резултат, със заповед на министъра на правосъдието от 09.10.2019 г. са въведени допълнителни мерки по процедурите по международно осиновяване, с акцент върху информираността и подготовката на осиновяващите за адекватно задоволяване на нуждите на осиновяваните деца и получаване на информация за адаптацията им в семейството, съответно броят на дадените съгласия за осиновяване спадна под 200 за годината.

През периода са организирани и проведени 34 заседания на Съвета по международно осиновяване, на които са взети решения за отправяне на 244 предложения към министъра на правосъдието за определяне на подходящ осиновяващ за 324 деца. На заседанията на съвета са обсъдени и 1 доклад по заявление за издаване на разрешение за посредничество при международно осиновяване; 1 доклад по заявление за издаване на разрешение за посредничество при международно осиновяване за допълнителна държава; 4 заявления за промяна на обстоятелствата, при които е издадено разрешение за посредничество; 7 протокола за извършена планова проверка на дейността на акредитирани организации; 2 доклада за констатирано нарушение при текущата работа по посредничество; 1 доклад за неизпълнение на нормативно определени задължения на акредитирана организация и неизпълнение на дадени задължителни предписания за подобряване на дейността.

Дейностите за предоставяне на услугите, нормативно регламентирани в наредбите, издадени от министъра на правосъдието, Семейния кодекс и Закона за закрила на детето, както и съответните международни актове, са свързани с обработка на: постъпилите досиета на деца и преписки на осиновяващи за международно осиновяване; заявления и приложените към тях документи за издаване на разрешение за посредничество при международно осиновяване; постъпили молби и запитвания за предприемане на мярка за закрила на дете с международен елемент; постъпили молби и запитвания относно трансгранично родителско отвличане и/или упражняване правото на лични отношения с дете; постъпили молби, искания и запитвания във връзка с международно събиране на издръжка.

Предоставяните продукти/услуги са:

* вписване в регистъра на осиновяващи с обичайно местопребиваване в чужбина;
* вписване в регистъра на осиновяващи с обичайно местопребиваване в България;
* издаване на съгласие от министъра на правосъдието за пълно осиновяване;
* разглеждане на заявление за издаване на разрешение за посредничество при международно осиновяване.

Целевата група, към която са насочени предоставяните продукти/услуги са осиновяващи от страната и чужбина; деца за международно осиновяване; юридически лица с нестопанска цел за обществено полезна дейност, кандидатстващи и получили разрешение за посредничество при международно осиновяване; родители, участващи в трансгранични семейни спорове, свързани с прехвърлянето на дете от една държава в друга; лица/деца, на които се дължи издръжка, социални служби и съдилища.

* *Подобряване на практическото изпълнение на задълженията на централен орган в областта на трансграничните родителски отвличания, упражняване на правото на лични отношения и международно събиране на издръжка*

По отношение на дейностите в тези области може да се посочи, че постигнатото подобрение на методите на работа е чрез привеждане в съответствие с добри практики на основните европейски централни органи.

* Трансгранични родителски отвличания, упражняване правото на лични отношения и мерки за закрила

През 2019 г. в дирекцията са постъпили 43 нови молби за връщане на деца по Хагската конвенция за гражданските аспекти на международното отвличане на деца от 1980 г. и 2 молби за съдействие за упражняване на правото на лични отношения по същата конвенция. Общо новопостъпилите молби за периода са 45. От тях молбите, подадени от други държави за обработване и решаване в България са 29, а молбите, адресирани до други държави са 16. Продължава работата по 23 случая на подадени молби за отвлечени деца и за лични отношения, постъпили от предходни години. Общо активните молби, по които се извършват действия през 2019 г. в изпълнение на задълженията, предвидени в Хагската конвенция са 68. При повечето от молбите сe запазва тенденцията за усложняване от фактическата страна на отвличането на деца. Като нова особеност трябва да се отбележи ангажирането от родителите на различни правни способи за защита, които дават отражение върху процедурата по Хагската конвенция от 1980 г. Това налага предприемане на по-голям обем и по-специфични, с по-висока сложност действия според изискванията на международните правила. Продължава засиленото взаимодействие с органите на гранична полиция във връзка с налагането на забрана за напускане на страната на непълнолетни деца по Закона за българските лични документи, чрез което може да се стигне до осъществяване неправомерно задържане по смисъла на Хагската конвенция от 1980 г. Продължава и активното взаимодействие с отделите за закрила на детето към дирекциите „Социално подпомагане“ в страната по случаите на родителски отвличания и на закрила на правото на лични отношения, съобразно рамките на процедурите по Хагската конвенция от 1980 г.

През периода активно се работи в рамките на предвиденото в Хагската конвенция от 1996г. сътрудничество чрез централните органи. През 2019 г. са постъпили и са обработени 15 молби. Налице е удвояване на молбите в сравнения с предишния отчетен период.

Изготвени са 48 писмени правни становища и анализи по случаи, извън регламентираните хипотези в двете конвенции. Все по-активно експрерти от министерството сътрудничат и координират действията на други компетентни институции от страната при работа по конкртенти случаи.

Остава трайно увеличаването на обработените искания за обмен на информация между държавите членки на Европейския съюз за деца по чл. 55 от Регламент (ЕО) № 2201 от 27 ноември 2003 г. относно компетентността, признаването и изпълнението на съдебни решения по брачни дела и делата, свързани с родителската отговорност и на консултациите по случаи с отвлечени деца. За периода януари - декември 2019 г. в дирекцията са постъпили и са обработени 51 искания, подадени с правно основание по чл. 55 от Регламент № 2201/2003 г. Експерт от дирекцията участва в среща на централните органи на държавите-членки на ЕС през месец май 2019 г. в Букурещ, Румъния с обсъждане на измененията на Регламент № 2201/2003. През месец септември 2019 г. експерти от дирекцията взеха участие в обучение на началниците на отделите за закрила на детето в страната, организирано от АСП и представиха обща информация и насоки за работа по международни случаи с деца.

* Международно събиране на издръжка

През 2019 г. продължи срочното обработване на молби, изпратени до и от държави членки на Европейския съюз чрез Министерството на правосъдието, като централен орган по Регламент (ЕО) № 4/2009 г. за сътрудничество по въпроси, свързани със задължения за издръжка (Регламента), както и на молби до и от държави, страни по Хагската конвенция за международно събиране на издръжка за деца и други членове на семейството от 23.11.2007 г. (Хагската конвенция от 2007 г.). Запазва се тенденцията за значително увеличаване, както на постъпващите в България, така и на изпратените от България молби и искания за специфични мерки във връзка със задължения за издръжка.

През периода продължи активното взаимодействие между експерти от дирекцията с назначените от НБПП адвокати и със съдебните изпълнители по повод производствата в рамките на Регламент (ЕО) № 4/2009 г. и Хагската конвенция от 2007 г., както и засиленото сътрудничеството с другите централни органи и проучването на международните практики.

***Българско гражданство***

Дирекция „Българско гражданство“ подпомага министъра на правосъдието при прилагане на Закона за българското гражданство.

За периода от 01.01.2019 г. до 31.12.2019 г. са приети общо 15 406 бр. молби за промяна на гражданството, подадени лично от лицата в Министерството на правосъдието, или в дипломатическите и консулските представителства на Република България в чужбина, чрез Министерството на външните работи. От 01.01.2019 г. влязоха в сила изменения в Наредба № 1 от 19 февруари 1999 г. за прилагане на Глава пета от Закона за българското гражданство (обн. ДВ бр.102 от 2017 г.), част от които предвиждат при приемането и регистрирането на молбата за промяна на гражданството с молителя да се провежда интервю, в случай че са представени всички необходими по наредбата документи. С приетото изменение едновременно с провеждането на интервюта по новия ред са провеждани и интервюта с кандидати, подали молби преди 01.01.2019 г., насрочени по график до месец юли 2019 г. През календарната 2019 г. в дирекция “Българско гражданство“ са проведени общо 23 111 интервюта с кандидати, подали молби за придобиване, възстановяване или освобождаване от българско гражданство. Броят на образуваните преписки за периода 01.01.2019 г. - 31.12.2019 г. е 27 384. За посочения период 27 044 броя преписки са сканирани и насочени по електронен път към Министерство на вътрешните работи и Държавна агенция „Национална сигурност“ за извършване на съгласувателна процедура.

През отчетния период са обработени 15 800 преписки, по които има изразени писмени становища от Министерство на вътрешните работи и Държавна агенция „Национална сигурност“, съгласно чл. 33, ал. 3 от Закона за българското гражданство, които са включени в проекто-протоколи за заседания на Съвета по гражданството. Едновременно с това се обработват и включват за повторно разглеждане преписки, извадени за допълнителна проверка, във връзка с изискването на § 2, т. 1 от Допълнителните разпоредби на Закона за българското гражданство, като на кандидатите е дадена възможност да представят документ, удостоверяващ наличието на възходящ "българин".

От 01.01.2019 г. до 31.12.2019 г. са изготвени общо 80 проекта на протоколи за заседания на Съвета по гражданството. Подготвени и проведени са 38 заседания на Съвета по гражданството, на които са разгледани общо 19 987 преписки, по които е извършена проверка от експертите в дирекция „Българско гражданство”. За всяко заседание от секретарите на Съвета по гражданството са изготвени протоколи, в които са обективирани решенията на Съвета по гражданството, както и предложенията на министъра на правосъдието по чл. 34 от Закона за българското гражданство. През отчетния период са изготвени 80 протокола с мнението на Съвета по гражданството, както и 80 предложения на министъра на правосъдието до Вицепрезидента на Република България за издаване на указ или отказ за издаване на указ.

Издадените въз основа на указ на Вицепрезидента на Република България удостоверения по чл. 37, ал. 1 от Закона за българското гражданство са 7 967 броя за отчетния период, а издадените уведомления по чл. 37, ал. 2 са над 15 934 броя за отчетния период. Броят на издадените удостоверения и уведомления е обвързан с преписките, разгледани от Съвета по гражданството и издадените укази от Вицепрезидента на Република България.

Изпълнени са 189 броя укази на Вицепрезидента на Република България, с които е променено гражданството на 9 529 лица.

Издадените удостоверения за гражданство на основание чл. 39 от Закона за българското гражданство за 2019 г. са 6 194 при прогнозирани за календарната година 4 000 броя.

Ежедневно се актуализира електронния регистър на дирекцията за лицата с променено гражданство като за отчетния период броят на актуализациите е над 55 000, при прогноза 20 000 за годината.

Периодично се изготвят статистически данни за производствата по българско гражданство по различни признаци.

За периода от дирекция „Българско гражданство” са изготвени 3 479 броя отговори на въпроси, свързани с производството по българско гражданство. Също така ежедневно се отговаря на запитвания по конкретни процедури, изпращани на електронния адрес на дирекция „Българско гражданство“.

***Електронно правосъдие и регистри***

*Дейности по предоставяне на административни услуги*

Усилията бяха насочени в изпълнение на планираните мерки в Пътната карта за изпълнение на Стратегията за въвеждане на електронно правосъдие и електронно управление в сектор „Правосъдие“ и Актуализираната пътна карта за изпълнение на Актуализирана Стратегия за развитие на електронното управление в Република България 2019 – 2023 г., както и информационно-технологично и ресурсно обезпечаване на предоставяните услуги за граждани.

Административни услуги, реализирани от дирекция „Електронно правосъдие и регистри” са в следните направления:

* *Централно бюро за съдимост (ЦБС);*

За отчетния период приоритет e подобряване работата в Централно бюро „Съдимост“ (ЦБС) по отношение на точната и навременна идентификация на лицата, за които има запитвания и за ефективен обмен на съдебни данни с местни и чуждестранни органи на ДЧ на ЕС и на трети страни, което подпомага постигането на конкретни резулати в борбата с престъпността. Реализиран е WEB достъп през REGIX до справки на регистрите на МВР, МРРБ, НАП, АВ.

Предоставяне на услугите електронно свидетелство за съдимост и служебно електронно свидетелство за съдимост (ЕССС) в изпълнение решенията на Министерския съвет в областта на електронното управление и електронното правосъдие. Очакваните първоначално около 2 000 потребители на служебно електронно свидетелство към края на 2019 г са 5 864.

Във връзка със сключени споразумения с правоимащите органи по Наредба №8 дирекция ЕПР продължи да осигурява правно, технически и организационно достъпа им до електронни справки за съдимост по защитен канал.

Увеличава се и натоварването при реализацията и обслужването на двете електронни административни услуги на МП, които са сред най-масово използваните в държавната администрация – при заложена бюджетна прогнозна стойност за 2019 г. на ЕССС 24 000 бр., услугата достигна 79 141 бр. издадени служебни свидетелства.

Предоставяните услуги от Централно бюро съдимост, са следните:

* Издаване на свидетелства за съдимост и справки за съдимост на лица, родени в чужбина или с неизвестно месторождение;
* Предоставяне на служебен достъп на органите на изпълнителната власт до информационната система на МП за издаване на електронно служебно свидетелство за съдимост и help desk на услугата;
* Издаване на електронно свидетелство за съдимост по заявление на физическо лице и help desk на административната услуга;
* Обмен на информация по електронен път чрез ECRIS с компетентните централни органи на ДЧ на ЕС относно съдебния статус на лица;
* Обмен на информация с трети страни относно осъждания на техни граждани и на граждани на Р България в тези страни.

В Централно бюро за съдимост (ЦБС) са извършени общо 221 260 броя услуги като са изготвени 27 978 броя справки за съдимост за служебна цел, направени по искане на съдилищата, прокуратурата и разследващите органи в страната за лица, които са родени извън България или са с неизвестно месторождение и са издадени 6 517 броя свидетелства за съдимост. Изготвени са 1 217 бр. електронно подписани свидетелства, заявени и получени чрез задграничните представителства на Р България.

Служителите на ЦБС са получили и обработили 1 585 броя бюлетини на осъдени чужди граждани от съдилищата в Република България и 2 408 броя съдебни определения.

Чрез електронната система „Европейска информационна система регистри за съдимост“ – ECRIS, в ЦБС са получени, регистрирани и обработени 33161броя сведения (нотификации) за присъди и изменения на присъди за български граждани от държави-членки на ЕС и  58598броя запитвания от централните органи на други страни- партньори от ЕС. По електронна поща е отговорено на 190 бр. допълнителни запитвания от централни органи по предадени съобщения чрез ЕКРИС.

За посочения период са издадени 6 938 бр. електронни свидетелства за съдимост, оказано е съдействие на 1 245 заявители на услугата чрез обратната връзка на електронното свидетелство за съдимост във връзка с технически проблеми по предоставянето, получаването на заплащането на таксата и забавянето на услугата.

За периода януари 2019 г. - декември 2019 г. са одобрени 2 282 бр. заявки за включване в системата на ЕССС от оправомощени лица, през системата са издадени общо 79 141 електронни служебни свидетелства за съдимост.

* *Удостоверяване на актовете на съдилищата и нотариусите и поддържане на регистър „Електронен апостил”(Апостил);*

През отчетния период във връзка с приема на документи за удостоверяване с апостил, са приети и обслужени 10 267 граждани. Удостоверени са с Апостил, обработени и сканирани са 22 974 броя документи.

От въведената през 2016 г. възможност за заплащане на държавната такса през ПОС терминално устройство, на гише в Министерство на правосъдието, са се възползвали 8 015 заявители.

* *„Единен регистър на медиаторите” (ЕРМ)*

През отчетния период са обработени 243 преписки, от които 222 са за вписване в Единния регистър на медиаторите по заявления за вписване на медиатори, 20 за отразяване на нова информация (промени в данните на вписани медиатори). В отчетния период е постъпило 1 заявление за одобряване на организация за обучение на медиатори.

* *Специален регистър на чужденците*

Води се и се поддържа Специален регистър на чужденците, получили разрешение за извършване на дейност с нестопанска цел в Република България, при спазване разпоредбите и на основание на Наредба № 1 от 15.08.2002 г. за условията и реда за издаване на разрешение за извършване на дейност с нестопанска цел от чужденци в Република България, издадена на основание на чл. 24, ал. 1, т. 16 от Закона за чужденците в Република България. Регистърът не е публичен.

За отчетния период са постъпили и са обработени 5 молби за първоначално разрешение и 2 за продължение на разрешението, които са одобрени.

* *Дейности, свързани с осигуряване на предоставяните административни услуги*
* Участие в експертните групи към Работна група на Съвета "Електронно право (електронно правосъдие)" в изготвяне на експертни предложения и становища
* Участие в междуведомствени работни групи и съвети
* Участие в проекти и програми

Голяма част от служителите с ИТ компетентност работят по реализиране на планираните дейности в проекти от оперативна програма „Добро управление“, за изпълнение на мерките от актуализираната пътна карта като:

- Редизайн на АИС в МП и ВРБ с цел преминаване към използване и обмен само на електронни документи и електронно съдържание в сектора от органите на изпълнителната власт. Обучение на служителите за работа с АИС и електронни документи. С помощта на служителите на дирекцията, бе инсталирана, конфигурирана и въведена в експлоатация нова деловодна система;

**-** Насърчаване използването на медиацията като алтернативен способ за решаване на спорове – служители от дирекцията участваха в обсъждането на промяна на Наредба №.2/15.03.2007 г. за медиацията;

**-** Технологични, обучителни и организационни средства за изпълнение на разработени вътрешни правила и политики за ползване на информационните ресурси в органите на изпълнителната власт в сектор „Правосъдие“, в съответствие със ЗЕУ, НОИОСИС и съобразно залегналите правила и стандарти в Стратегията за развитие на електронното управление в РБ 2014-2020 и Пътната карта за нейното изпълнение – с помощта на ИТ експерти от дирекцията се актуализираха правилата за мрежова информационна сигурност, въведе се PKI;

**-**Усъвършенстване на модела на съдебните експертизи – с участие на ИТ експерти от дирекцията се въведе в експлоатация регистърът на „Вещите лица“;

**-** Доразвитие и централизиране на порталите в органите на изпълнителната власт от Сектор „Правосъдие“ за достъп на гражданите и бизнеса до информация, е-услуги и е-правосъдие – с помощта на ИТ експертите от дирекцията се разработи и внедри Единен портал за изпълнителната власт в сектор „Правосъдие“. В портала е мигрирана информация от всички сайтове на МП и ВРБ, като след утвърждаването на правила за актуализирането на информацията в него, порталът става единна входна точка за информация и услуги, предоставяни от изпълнителната власт в сектор „Правосъдие“.

**-** Продължи изпълнението на мярка Реализиране на Централизирана автоматизирана информационна система „Съдебен статус“, като след повече от 6 месеца прекъсване поради обжалване на обществената поръчка по Дейност 2, отново е стартирано избирането на изпълнител.

В изпълнение на тази мярка е разработен проект на НИД на Наредба № 8 от 26.02.2008 г. за функциите и организацията на дейността на бюрата за съдимост, но непосредствено преди публикуването му за обществено обсъждане, ВСС в отговор на писмо на министъра на правосъдието, инициирано от дирекция „ЕПР“, обобщи и изпрати в МП предложения на районните съдилища за промяна на разпоредби на Наредбата с оглед уеднаквяване на практиките на бюра съдимост по предоставяне на информация на органите на изпълнителната власт при невъзможност за издаване на електронно служебно свидетелство за съдимост. След анализ и преценка на обосноваността пред които бяха анализирани и отразени в текстовете на предложения проект.

Реализирането на централизирана информационна система е от ключова важност за дейността на бюрата за съдимост и ЦБС в рамките на дирекция ЕПР, автоматизирането на всички работни процеси, връзката с регистри ще способства за ефективната работа на служителите и ще спомогне за по-качествен и своевременен обмен на данни с ЕС.

* *Дейности по администриране и поддръжка на информационната и комуникационна инфраструктура в МП*

Отделно от предоставяните на гражданите, организациите и бизнеса административни услуги, дирекция „Електронно правосъдие и регистри“ извършва ежедневни дейности по администриране и поддръжка на информационната и комуникационна инфраструктура в МП и дейности, свързани със стратегическото планиране и развитие на сектор „Правосъдие“ във връзка с развитието на електронното правосъдие и електронното управление.

* *Дейности, свързани със стратегическото планиране и развитие на сектор „Правосъдие“ във връзка с развитието на електронното правосъдие*

Дирекция ЕПР работи по поставените задачи, свързани с въвеждане на електронното управление, в частта за сектор „Правосъдие“, като се извършва преглед на текущо състояние, обобщаване и анализиране на информация, набелязване на мерки за постигане на целите.

По проект на Министерски съвет за публикуването на набори от данни в отворен формат, приети с Решение на МС № 103 от 2015 г. по приоритетни области, периодично се извършва актуализация на предоставените данни в (<https://opendata.government.bg/>)

По проект европейски е-justice портал – регулярно се актуализира информацията, отнасяща се до сектор „Правосъдие“ за БГ.

Подпомага МП като Информационен орган по Регламент 655/2014 за създаване на процедура за европейска заповед за запор на банкови сметки с цел улесняване на трансграничното събиране на вземания по граждански и търговски дела.

Изпълнение чрез Централно бюро Съдимост на новите законодателни решения на ЕС за насърчаване на свободното движение на гражданите чрез опростяване на изискванията за представяне на някои официални документи в Европейския съюз (Регламент 2016/1191, който ще се прилага от 16.02.2019 г.)

* *Изпълнение на Решения на Министерски съвет за въвеждането на електронно управление*

През отчетния период се извърши регистрация в системата на ДАЕУ за сигурно електронно връчване, като по този начин се предостави допълнителен канал за подаване на документи от администрации, граждани и бизнес.

Изготвени и предоставени на ДАЕУ са 21 становища, относно присъединяване на различни администрации и други структури към средата за междурегистров обмен на информация (RegiX) в съответствие с утвърдените от Председателя на ДАЕУ общи условия за достъп до регистри на държавната администрация в средата за междурегистров обмен. Създадена е организация и е изготвена и подписана заповед на министъра на правосъдието за разпределяне на задълженията и отговорностите при даване на становища от МП, по постъпили искания.

По отношение на РМС 777/31.10.2018 г., относно ползване от администрациите на Системата за сигурно електронно връчване на ДАЕУ (ССЕВ) в дирекцията са разработени и утвърдени от министъра на правосъдието на 21.02.2019 г. Вътрешни правила на МП за приемане и изпращане на документи и съобщения чрез ССЕВ.

***Процесуално представителство на Република България пред Европейския съд по правата на човека (ЕСПЧ)***

*Изплатени обезщетения по осъдителни решения/приятелски споразумения/ едностранни декларации в определения от ЕСПЧ срок*

В изпълнение на 20 решения на ЕСПЧ на жалбоподателите бяха изплатени обезщетения в размер на 768 274 лв.

*Заявления по Глава „III а“ на Закона за съдебната власт*

За 2019 година Инспекторатът към Висшия съдебен съвет е изпратил на Министъра на правосъдието 694 броя заявления на основание Глава трета „А“ от ЗСВ. Сключени са 259 споразумения по 254 заявления, 339 заявления са приети за неоснователни, по 38 бр. от получените заявления ИВСС е констатирал, че не е спазен срокът за подаване по чл. 60а, ал.4 от ЗСВ; по 33 бр. няма окончателен акт, съгласно чл.60а, ал.4 от ЗСВ; по 5 бр. заявителят не е страна в производството съгласно чл. 60а, ал. 2 от ЗСВ; 7 бр. заявление не отговаря на изискването по чл. 60а, ал. 1 ЗСВ да е срещу актове, действия или бездействия на органите на съдебната власт, с които се нарушава правото на разглеждане и решаване на делото в разумен срок; по 9 бр. заявителят не е отстранил нередовностите в срок.

За 2019 г. са изплатени обезщетения по 259 споразумения в размер общо на 620 200 лева. Сумите варират от 300 лева до 10 000 лева - максималната сума съгласно ЗСВ. Броят на постъпилите заявления, постъпващи от Инспектората на ВСС, надхвърли значително този от предишната година и изпълнените показатели надвишават заложените.

***Инспекторат на министъра на правосъдието по Закона за съдебната власт***

Дейността на Инспектората на министъра на правосъдиетое насочена към подпомагане на министъра на правосъдието при взаимодействието му с органите на съдебната власт, гражданите и юридическите лица.

През периода продължи изпълнение на разпореждания от страна на прокуратурата на основание ЗСВ за извършване на проверки на ЧСИ, като следва да се отбележи, че тези възлагания обхващат десетки изпълнителни дела.

Плановите проверки на Инспектората включват проверки по определена тема (тематични), проверки на организацията на дейността на контролираните органи и длъжностни лица, мониторинг на законодателство.

Увеличеният брой на извършените проверки по разпореждане на министъра се дължи на броя постъпили жалби и сигнали срещу проверяваните лица.

***Взаимодействие със съдебната власт***

Дирекция „Взаимодействие със съдебната власт“ подпомага министъра на правосъдието по отношение на политиката, целяща постигане на ефективност, прозрачност, бързина, качество, отчетност и борба с корупцията в областта на съдебното изпълнение, нотариалната дейност и дейността на синдиците. Дирекцията активното си взаимодейства с органите на съдебната власт в Република България с цел осигуряване на изходни данни за предприемане на действия по постигане на ефективност, прозрачност, бързина, качество, отчетност и борба с корупцията в областта на правоохранителната и правораздавателната дейност.

С оглед правомощията на министъра на правосъдието по Закона за подпомагане и финансова компенсация на пострадали от престъпления и Закона за защита от домашното насилие, дирекцията осъществява активно съдействие с неправителствени организации и пострадали от престъпления.

През 2019 г. са проведени 5 заседания на Националния съвет за подпомагане и компенсация на пострадали от престъпления (НСПКПП). Постъпили са 89 молби за финансова компенсация. На 34 пострадали граждани по смисъла на закона е предоставена финансова компенсация. Следва да се подчертае, че Националният съвет се произнася с решения за отказ по голяма част от молбите, тъй като се касае за престъпления, които не попадат в обхвата на ЗПФКПП или са извършени преди 30.06.2005 г. За извършените преди тази дата престъпления законът не се прилага. Също така, финансовата компенсация обхваща единствено имуществените вреди, пряка последица от престъплението, които изрично са посочени в чл. 14, ал. 1 от ЗПФКПП. Финансовата компенсация за всички правоимащи е в размер до 10 000 лв., а в случаите когато се предоставя на лица до 18-годишна възраст, които са наследници на починал от престъпление, компенсацията е до 10 000 за всяко едно лице. Всички имуществени вреди се доказват от пострадалите с разходооправдателни документи. В много от случаите молбите не са придружени с документи, включително по отношение на изискванията на Заповед № ЛС-04-308/16.04.2007 г. на министъра на правосъдието относно образец на молба и списък с необходимите документи за разглеждане на молбата за финансова компенсация, поради което Съветът ги оставя без движение, на молителите се изпраща уведомително писмо за представяне на необходимата информация и документация, а молбата се разглежда в следващо заседание. Предстои да бъдат предявени регресни искове по чл. 16 от ЗПФКПП срещу извършителите на престъпления за възстановяване на изплатените финансови средства.

През 2019 г. Министерство на правосъдието е обявило конкурс за финансиране на проекти по чл. 6, ал. 7 от ЗЗДН, като са финансирани и са сключени договори с 11 огранизации, регистрирани по реда на чл. 18, ал. 2 и 3 от Закона за социалното подпомагане и по реда на чл. 45 от Закона за юридическите лица с нестопанска цел.

***Отчет на показателите за изпълнение на програмата (Приложение№ 6)***

|  |  |  |  |  |
| --- | --- | --- | --- | --- |
| **Показатели за изпълнение на бюджетна програма -1400.01.01 "Правна рамка за функционирането на съдебната система"** | | **Мерна единица** | **Целева стойност** | |
| **Бюджет 2019** | **Отчет 31.12.2019** |
| 1 | Брой изготвени становища по конституционни дела, по които страна е министърът на правосъдието | Брой | 5 | 8 |
| 2 | Брой извършени съгласувания на изпратени на основание чл.32 от Устройствения правилник на Министерския съвет и на неговата администрация въпроси, на които членовете на Министерския съвет са вносители | Брой | 1 000 | 2 106 |
| 3 | Брой извършени оценки на въздействието | Брой | 5 | 20 |
| 4 | Брой пострадали от престъпления, получили компенсация по ЗПФКПП | Брой | 100 | 34 |
| 5 | Планови и извънпланови тематични проверки от Инспекторат по ЗСВ и дирекция "Взаимодействие със съдебната власт" | Брой | 38 | 40 |
| 8 | Проверки по сигнал от Инспектората по ЗСВ и дирекция ВСВ | Брой | 900 | 966 |
| 11 | Извършени проверки по разпореждане на министъра от дирекция ВСВ и Инспектората по ЗСВ | Брой | 12 | 435 |
| 14 | Даване на задължителни указания за отстраняване на констатирани нарушения и подобряване на дейността на частни съдебни изпълнители | Брой | 15 | 17 |
| 15 | Предложения за налагане на дисциплинарна отговорност на частни съдебни изпълнители | Брой | 5 | 6 |
| 16 | Предложения от дирекция ВСВ и Инспектора по ЗСВ за актуализиране на нормативни актове | Брой | 4 | 2 |
| 19 | Организиране на изпити за придобиване на юридическа правоспособност от дирекция ВСВ | Брой | 2 | 46 |
| 20 | Организирани обучения на синдици | Брой | 2 | 1 |
| 21 | Издадени удостоверения на стажант-юристи, получили оценка "издържал" на изпита за придобиване на юридическа правоспособност | Брой | 1 800 | 1 600 |
| 22 | Организиране на конкурси/изпити за придобиване на правоспособност на частни съдебни изпълнители, помощник-частни съдебни изпълнители, нотариуси и помощник-нотариуси по заместване, съдии по вписвания и държавни съдебни изпълнители | Брой | 3 | 4 |
| 23 | Аналитични доклади за броя и състоянието на образуваните пред държавните и частни съдебни изпълнители изпълнителни дела | Брой | 2 | 1 |
| 24 | Предоставяна на различна по вид статистическа информация | Брой | 1 136 | 1 128 |
| 25 | Финансиранe на проекти на юридически лица с нестопанска цел по чл.6 от ЗЗДН, във връзка с Глава III от ППЗДН | Брой | 15 | 11 |
| 26 | Мониторинг на процесуалното законодателство, свързано с дейността на Инспектората по ЗСВ | Брой | 1 | 1 |
| 27 | Препоръки за отстраняване на констатирани пропуски и маловажни нарушения от Инспектората по ЗСВ | Брой | 10 | 17 |
| 28 | Предложения за търсене на дисциплинарна отговорност на проверяваните лица от Инспектората по ЗСВ | Брой | 10 | 24 |
| 29 | Предложения за уеднаквяване на практиката по приложение на законодателството чрез подготвяне на искания за приемане на тълкувателни решения и становища по тълкувателни дела | Брой | 10 | 12 |
| 30 | Участие на Инспектората по ЗСВ в изпитни комисии за придобиване на юридическа правоспособност | Брой | 2 | 46 |
| 31 | Участие на Инспектората по ЗСВ в изпитни комисии при провеждане на конкурси на държавни съдебни изпълнители, съдии по вписванията, нотариуси, помощник-нотариуси по заместване, частни съдебни изпълнители, помощник частни съдебни изпълнители , синдици | Брой | 2 | 4 |
| 32 | Участие на Инспектората по ЗСВ в изпитни комисии при провеждане на държавни изпити на юридическите факултети | Брой | 3 | 6 |
| 33 | Аналитични доклади за резултатите от извършени проверки на проверяваните лица в т. ч. и от мониторинг на законодателството от Инспектората по ЗСВ | Брой | 23 | 25 |
| 34 | Осъществяване на процесуално представителство по дисциплинарни производства пред КЧСИ и НК | Брой | 12 | 42 |
| 35 | Участие в дисциплинарни състави на дисциплинарната комисия към КЧСИ | Брой | 14 | 65 |
| 36 | Образувани преписки за промяна на гражданство | Брой | 25 000 | 27 384 |
| 37 | Издадени удостоверения по чл. 39 от ЗБГ | Брой | 4 000 | 6 194 |
| 38 | Преписки, насочени по електронен път към външни ведомства за съгласуване | Брой | 25 000 | 27 044 |
| 39 | Проведени интервюта с кандидатите | Брой | 22 000 | 23 111 |
| 40 | Изготвени отговори по въпроси, свързани с българското гражданство | Брой | 5 000 | 3 479 |
| 41 | Актуализиране на електронния регистър за лицата с променено гражданство | Брой лица | 20 000 | 55 000 |
| 42 | Обработени преписки, върнати от процедура на съгласуване с МВР и ДАНС | Брой | 15 000 | 15 800 |
| 43 | Изготвени проекти на протоколи и окончателни протоколи от заседанията на Съвета по гражданството, както и предложения на министъра на правосъдието по чл. 34 от ЗБГ | Брой | 150 | 240 |
| 44 | Издадени удостоверения по чл. 37, ал. 1 от ЗБГ и изтотвени уведомления по чл. 37, ал. 2 от ЗБГ | Брой | 31 000 | 23 901 |
| 45 | Провеждане на интервю с кандидатите за промяна на българско гражданство едновременно при приемане и регистриране на молбите и приложените към тях документи и отпадане на отлагането във времето с 8-9 месеца на провеждането на интервю | Бр.месеци | 0 | 0 |
| 46 | Съкращаване на сроковете за разглеждане на преписките за промяна на българското гражданство на заседания на Съвета по гражданството и изготвяне на предложения от министъра на правосъдието до Вицепрезидента на Република България за издаване на указ или за отказ за издаване на указ по молбите за придобиване на българско гражданство по обща натурализация | Бр.месеци | 18 | 18 |
| 47 | Съкращаване на сроковете за разглеждане на преписките за промяна на българското гражданство на заседания на Съвета по гражданството и изготвяне на предложения от министъра на правосъдието до Вицепрезидента на Република България за издаване на указ или за отказ за издаване на указ по молбите на лица от български произход за придобиване на българско гражданство по натурализация | Бр.месеци | 12 | 12 |
| 48 | Съкращаване на сроковете за разглеждане на преписките за промяна на българското гражданство на заседания на Съвета по гражданството и изготвяне на предложения от министъра на правосъдието до Вицепрезидента на Република България за издаване на указ или за отказ за издаване на указ по молбите за възстановяване на българското гражданство | Бр.месеци | 6 | 6 |
| 49 | Съкращаване на сроковете за разглеждане на преписките за промяна на българското гражданство на заседания на Съвета по гражданството и изготвяне на предложения от министъра на правосъдието до Вицепрезидента на Република България за издаване на указ или за отказ за издаване на указ по молбите за придобиване на българско гражданство по натурализация на основание направени инвестиции в Република България | Бр.месеци | 6 | 6 |
| 50 | Издадени свидетелства за съдимост | Брой | 6 101 | 6 517 |
| 51 | Електронни служебни свидетелства за съдимост | Брой | 24 000 | 79 141 |
| 52 | Електронни свидетелства за съдимост | Брой | 5 620 | 6 938 |
| 53 | Издадени справки за съдимост | Брой | 13 112 | 27 978 |
| 54 | Апостили | Брой | 26 211 | 22 974 |
| 55 | Издаване на разрешение на чужденци за извършване на нестопанска дейност в РБ | Брой | 6 | 7 |
| 56 | Брой заявления за вписване в Единния регистър на медиаторите | Брой | 230 | 243 |
| 57 | Разработени и внедрени нови електронни услуги в полза на гражданите и бизнеса | Брой | 2 | 2 |
| 58 | Разработени нови или актуализирани актуални нформационни системи, поддържащи електронни регистри, в съответствие с изискванията на ЗЕУ | Брой | 1 |  |
| 59 | Защита на националния интерес в област „Правосъдие“ и „Дружествено право“ чрез участие в заседания на работните формати към Съвета на ЕС и Европейската комисия | Брой заседания | 270 | 85 |
| 60 | Защита на националния интерес в областта на правосъдието чрез участие в работата на експертни комитети на Съвета на Европа, Хагската конференция по МЧП, ОИСР, ООН и други международни организации във връзка с правното сътрудничество и правна помощ, както и в организирани от тях конференции и семинари | Брой заседания | 30 | 56 |
| 61 | Изпълнение на функциите на централен орган или отговорно ведомство и защита на интересите на българските съдебни органи, граждани и дружества посредством осъществяване на международната правна помощ по гражданскоправни и наказателноправни въпроси | Брой | 11 500 | 8 722 |
| 62 | Защита на националния интерес в област „Правосъдие“ и „Дружествено право“ чрез: изготвяне на позиции и указания за заседанията на работните органи на Съвета на ЕС и Европейската комисия; изготвяне на позиции за заседания на Съвета по европейски въпроси и Министерския съвет; подготовка на материали, информации, изказвания и опорни точки по темите от дневния ред на ЕС | Брой | 450 | 316 |
| 63 | Участие и подпомагане процеса на въвеждане на изискванията на европейски актове в българското законодателство в областта „Правосъдие“ | Брой европейски актове | 10 | 10 |
| 64 | Участие в управление и мониторинг на програми и проекти, в подкрепа изпълнението на политиките в системата на МП, финансирани от фондовете на ЕС и други международни донорски програми | Брой | 23 | 25 |
| 65 | Участие в междуведомствени звена и международни формати за планиране и наблюдение на изпълнението програми и проекти | Брой | 6 | 44 |
| 66 | Предоставена актуална информация за прилагането на Актуализираната стратегия за продължаване на реформата в съдебната система и напредъка по показателите на Механизма за сътрудничество и оценка на ангажираните институции и на Европейската комисия | Брой | 50 | 50 |
| 67 | Организирани и/ или проведени работни срещи с национални и международни институции и НПО за координиране на дейността и отчитане на прилагането на Актуализираната стратегия за продължаване на реформата в съдебната система и напредъка по показателите на Механизма за сътрудничество и оценка | Брой | 40 | 60 |
| 68 | 100% изплатени обезщетения по осъдителни решения / приятелски споразумения / едностранни декларации в определения от ЕСПЧ в срок | Брой | 30 | 20 |
| 69 | Разглеждане на преписките по заявления за обезщетения за бавно правосъдие по реда на глава ІІІА от ЗСВ в нормативно определените срокове. 100% обработени преписки в срок | Брой | 450 | 694 |
| 70 | Изплащане на обезщетения по основателните заявления за бавно правосъдие по реда на глава ІІІА от ЗСВ в срок | Брой | 190 | 259 |
| 71 | Дадени от министъра на правосъдието съгласия за международно осиновяване | Брой | 200 | 197 |
| 72 | Извършени проверки по дейността на акредитирани организации за посредничество при международно осиновяване по документи и/ или на адреса на осъществяване на дейността | Брой | 8 | 8 |
| 73 | Обработени молби/случаи, в т. ч. нови или от предходни години по спорове за родителски права и трансгранично родителско отвличане | Брой | 40 | 68 |
| 74 | Обработени молби/случаи, в т. ч. нови или от предходни години за постановяване , признаване и/ или изпълнение на решения за издръжка | Брой | 50 | 149 |

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **Бюджетна програма 1400.01.01 “Правна рамка за функционирането на съдебната система”** | **Закон** | **Уточнен план** | **Отчет** |
| **І.** | **Общо ведомствени разходи:** | **9 023 900** | **6 477 900** | **8 149 012** |
|  | Персонал | 5 985 800 | 5 239 011 | 5 162 936 |
|  | Издръжка | 3 038 100 | 1 238 889 | 1 686 972 |
|  | Капиталови разходи | 0 | 0 | 1 299 104 |
| **1** | **Ведомствени разходи по бюджета на ПРБ:** | **9 023 900** | **6 477 900** | **6 121 792** |
|  | Персонал | 5 985 800 | 5 239 011 | 5 029 294 |
|  | Издръжка | 3 038 100 | 1 238 889 | 1 092 498 |
|  | Капиталови разходи | 0 | 0 | 0 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **2 027 220** |
|  | Персонал |  |  | 133 642 |
|  | Издръжка |  |  | 594 474 |
|  | Капиталови разходи |  |  | 1 299 104 |
|  | От тях за: \* |  |  |  |
| 2.1 | 1.Оперативна програма "Добро управление" |  |  | 1 925 624 |
| 2.2 | 2. Други международни програми |  |  | 101 596 |
|  | *Администрирани разходни показатели* \*\* |  |  |  |
| **ІІ.** | **Администрирани разходни показатели по бюджета** | **900 000** | **2 413 267** | **2 099 758** |
|  | Издръжка по ЗПФКПП | 210 000 | 210 000 | 194 147 |
|  | Дължими суми по влезли в сила решения на международни съдилища, международни арбитражни съдилища или по споразумения, вкл. по реда на Глава III „А“ от ЗСВ |  | 1 513 267 | 1 388 474 |
|  | Субсидии на организации с нестопанска цел по Закона за защита от домашното насилие | 450 000 | 450 000 | 423 639 |
|  | Субсидии за организации с нестопанска цел по Закона за подпомагане и финансова компенсация на пострадали от престъпления | 240 000 | 240 000 | 93 498 |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | **Общо администрирани разходи (ІІ.+ІІІ.):** | **900 000** | **2 413 267** | **2 099 758** |
|  |  |  |  |  |
|  | **Общо разходи по бюджета (І.1+ІІ.):** | **9 923 900** | **8 891 167** | **8 221 550** |
|  |  |  |  |  |
|  | **Общо разходи (І.+ІІ.+ІІІ.):** | **9 923 900** | **8 891 167** | **10 248 770** |
|  | Численост на щатния персонал | 149 | 149 | 143 |

През 2019 г. за изпълнение на дейностите по програмата са извършени консолидирани разходи в размер на 10 248 770 лв., като администрираните разходи са 8 149 012 лв., а ведомствените – 6 121 792 лв. Част от ведомствените разходи в размер на 2 027 220лв. са по проекти, финансирани по Оперативна програма „Добро управление“ и Норвежки финансов механизъм.

В администрираните разходи по програмата са включени: изплатени обезщетения в размер на 768 274 лв. в изпълнение на 20 решения на ЕСПЧ и 259 споразумения с изплатени обезщетения в размер на 620 200 лв. по глава 3а от Закона за съдебната власт, изплатени на НПО субсидии по Закона за домашно насилие в размер на 423 639 лв. и 93 498 лв. по Закона за подпомагане и финансова компенсация на пострадали от престъпления.

**ПРЕГЛЕД НА ИЗПЪЛНЕНИЕТО НА Програма „РеГИСТРИ”**

Стратегическата цел на програмата е осигуряване на правна сигурност в икономическия, обществен и стопански живот на страната посредством създаване на законови и икономически условия за предоставяне на ефективни административни услуги чрез създаване, поддържане и развитие на електронните публични регистри и изграждане на Единен електронен регистрационен център.

Оперативна цел на програмата е повишаване на качеството на административното обслужване на физическите и юридически лица чрез предоставяне на ефективни, сигурни и достъпни услуги.

Програмата се изпълнява от Агенцията по вписванията и Централния регистър на особените залози.

***Централният регистър на особените залози*** има за цел осигуряване на правна сигурност на процесите, свързани с вписване на обстоятелствата по Закона за особените залози в Централния регистър на особените залози, чрез воденето, поддържането и съхраняването на регистъра и предоставяне на надеждни и навременни административни услуги на гражданите и бизнеса по електронен път.

***Агенцията по вписванията*** има за цел осигуряване и предоставяне на услуги от правосъдната система към гражданите, бизнеса и държавната администрация чрез използване на информационни технологии.

***Организационни структури, участващи в програмата***

***Агенцията по вписванията*** и ***Централния регистър на особените залози***, които са юридически лица на бюджетна издръжка, второстепенни разпоредители с бюджет към министъра на правосъдието. На Агенцията по вписванията е възложено администрирането на четири регистъра с национално значение – Кадастър и имотен регистър, Търговски регистър и регистър на юридическите лица с нестопанска цел, Регистър БУЛСТАТ и Регистър на имуществените отношения на съпрузите, а ЦРОЗ отговаря за поддържането съответно на Централния регистър на особените залози.

***Отговорност за изпълнението на програмата***

Отговорността за изпълнениено на програмата е на ресорния заместник-министър, изпълнителния директор на Агенцията по вписванията и директора на Централния регистър на особените залози.

***Преглед на изпълнението на Програма “Регистри“***

***Централният регистър на особените залози***е администрация, която подпомага министъра на правосъдието като централен едноличен орган на изпълнителната власт в осъществяването на правомощията му по Закона за особените залози (ЗОЗ).

Основната мисия на ЦРОЗ е да осигурява правна сигурност на процесите, свързани с финансиране срещу обезпечение, като поддържа, води и съхранява единен публичен електронен регистър – Централния регистър на особените залози.

Визията за развитието на ЦРОЗ e осъществяване на модерно и ефикасно административно обслужване чрез предоставяне на услугите по електронен път със средствата на съвременни информационни технологии, което да отговори на нуждите на обществото от качествени и леснодостъпни услуги.

През 2019 г. ЦРОЗ полага усилия за постигане на следните цели:

* Привеждане в съответствие със ЗОЗ на подзаконовата нормативна уредба, регламентираща дейностите по воденето, съхраняването и достъпа до ЦРОЗ;
* Осигуряване на качествено административно обслужване на гражданите и бизнеса чрез предоставяне на достъп до ЦРОЗ на държавни органи и институции за извършване в реално време на справки за изпълнението на нормативно установени задължения;
* Увеличаване на броя на извършените служебни вписвания на запорни съобщения, заявени от Националната агенция за приходите;
* Намаляване на административната тежест за гражданите и бизнеса чрез участие в електронния обмен на документи;
* Постигане на висока степен на доверие във функционирането на регистъра чрез осигуряване на високо ниво на информационна сигурност.

В отчетния период са предоставени общо 154 177 бр. административни услуги (вписвания, удостоверения и справки). Налице е увеличение на броя на предоставените услуги в сравнение с 2018 г.

Активните действия на приходната агенция (НАП) по събиране на държавните вземания водят до заявяване на изключително голям брой запорни съобщения за вписване на обстоятелства по наложените запори. Основната цел, поставена пред специализираната администрация на ЦРОЗ през 2019 г. (както и за предходните години) бе преодоляване на изоставането по отношение вписването на заявените от Националната агенция за приходите (НАП) запорни съобщения. Вследствие на предприетите допълнителни организационни мерки, се реализира съществено увеличение на броя на вписаните запорни съобщения, заявени от НАП - с над 8000 броя повече в сравнение с 2018 г. (с близо 39% повече), с което е постигнат отличен резултат за периода. Въпреки полаганите непрестанни усилия за преодоляване на изоставането по отношение вписването на запорни съобщения, през 2019 г. е отчетено ново увеличение, с близо 38% на заявените за вписване от НАП запорни съобщения (общо 92 350 броя). В резултат на това увеличение към 31.12.2019 г. броят на невписаните запорни съобщения, заявени от НАП, възлиза на близо 170 000 бр.

Административните услуги се предоставят в много кратки срокове (в рамките на деня или следващия работен ден), както и по различни канали за достъп, което води до ефективно административно обслужване.

Постигната е възможната степен на удовлетвореност на потребителите на административните услуги, видно от липсата на подадени жалби и сигнали в отчетния период.

В изпълнение на поставените за 2019 г. оперативни цели, през отчетния период ЦРОЗ реализира следните дейности:

* Разработване на проект на Наредбата по чл.23 от ЗОЗ за водене, съхраняване и достъп до Централния регистър на особените залози;
* Предоставяне на достъп на държавни органи и институции чрез средата за междурегистров обмен (RegiX) до 3 бр. електронни услуги на ЦРОЗ, разработени в средата за междурегистров обмен (справка за търсене на участници; справка за вписванията по партида и справка за вписванията по определена сделка) за извършване в реално време на справки в изпълнение на нормативно установени задължения;

През 2019 г. са изготвени 10 становища за предоставяне на достъп до ЦРОЗ чрез RegiX на Министерство на отбраната, Министерство на икономиката, Изпълнителна агенция „Сертификационен одит на средствата от европейските земеделски фондове“, КПКОНПИ, Инспекторатите на различни държавни администрации, Общински гаранционен фонд за малки и средни предприятия, ИА „Военни клубове – военно**-**почивно дело“ и др.

* Намаляване на административната тежест за гражданите и бизнеса чрез участие в електронния обмен на документи;

За постигане на изцяло електронизиран обмен на документи както между ЦРОЗ и отделните администрации, така и в системата на МП, за осигуряване на интеграция между използваните в МП и ВРБ АИС, ЦРОЗ участва в дейностите по проект “Редизайн на АИС в МП и ВРБ с цел преминаване към използване и обмен само на електронни документи и електронно съдържание в сектора от органите на изпълнителната власт и обучение на служителите за работа с АИС и електронни документи“ с бенефициент МП.

* Осигуряване на задължителните нива на мрежова и информационна сигурност на ИКТ инфраструктура и критична информация в ЦРОЗ - в рамките на проект „Технологични, обучителни и организационни средства за изпълнение на разработени вътрешни правила и политики за ползване на информационните ресурси в органите на изпълнителната власт в сектор „Правосъдие“, в съответствие със ЗЕУ, НОИОСИС и съобразно залегналите правила и стандарти в Стратегията за развитие на електронното управление в Република България 2014-2020 и Пътната карта за нейното изпълнение“ по ОПДУ с бенефициент Министерство на правосъдието, е извършен преглед на процедурите и документите с пряко отношение към информационната сигурност на ЦРОЗ;

В рамките на проекта са извършени проверки на правилата и процедурите по опазване на мрежовата и информационната сигурност на ЦРОЗ, като в съответствие с изготвения Наръчник с единни за структурите на изпълнителната власт в СП политики за сигурност, вътрешни правила и процедури, свързани с мрежовата и информационна сигурност, в съответствие със ЗЕУ, НОИОСИС и съобразно залегналите правила и стандарти в Стратегията за развитие на е-управление в Република България 2014-2020 г. и Пътната карта за нейното изпълнение, утвърден от министъра на правосъдието, са разработени и утвърдени основни вътрешни документи, отнасящи се до информационната сигурност в ЦРОЗ : Политика за информационна сигурност на ЦРОЗ, Оценка на риска на ИС на ЦРОЗ, Декларация за приложимост с цел внедряване на стандарт за ИС ISO/IEC 27001:2013, както и План за въздействие върху рисковете, свързани с ИС. Извършен е и Преглед на ИС на ЦРОЗ за спазване на установените процедури. За повишаване на ИС на ЦРОЗ през първото тримесечие на 2019 г. са предприети мерки в изпълнение на нарочни Указания на ДА „Електронно управление“ и Наредбата за минималните изисквания на мрежова и информационна сигурност.

* Осигуряване на необходимите информационни ресурси за гарантиране на резервираността и съхранението на данните в ЦРОЗ;
* Намаляване на административната тежест за гражданите и бизнеса чрез извършване на картови разплащания. Предприети са мерки за изпълнение на поставената цел, но поради недостатъчно кадрово обезпечение на дейността на общата администрация, в която са съсредоточени дейностите по постигане на посочената цел, същата не е изпълнена. Планирaно e изпълнението ѝ до 30.06.2020 г.

Очакваните ползи за обществото са:

* повишаване на степента на качеството и правната сигурността в гражданския и търговски оборот;
* подобряване на обслужването на гражданите и бизнеса и създаване на предпоставки за предоставяне на информация и данни на други администрации по електронен път;
* намаляване на административната тежест за бизнеса.

Резултатите от предоставянето на продукта/услугата са:

* поддържане на високо качество на административните услуги и административното обслужване с кратки срокове за предоставяне на административните услуги;
* поддържане на различни канали за достъп за предоставяне на административните услуги;
* поддържане на висока степен на удовлетвореност на гражданите и бизнеса от предоставените административни услуги и административно обслужване;
* ефективност на бюджетните разходи и ефикасност на дейността.

***Агенцията по вписванията*** е създадена по силата на Закона за кадастъра и имотния регистър (ЗКИР) като юридическо лице към министъра на правосъдието. Съгласно Закона за регистър БУЛСТАТ и Закона за търговския регистър, Агенцията по вписванията администрира съответните регистри по тези закони. От 01.10.2009 г. Агенция по вписванията е администратор на приходите по Семейния кодекс, във връзка с воденето и съхранението на Регистър на имуществените отношения на съпрузите (РИОС). От 01.01.2018 г. АВ води и регистъра на юридическите лица с нестопанска цел, като осигури техническа възможност да се регистрират, пререгистрат, вписват промени, заличават и обявяват актове по отношение на юридическите лица с нестопанска цел.

***Оперативни цели на Агенцията по вписванията:***

*1. Създаване, актуализиране и поддръжка на Имотен регистър в България*

* Надграждане и поддържане на добре функциониращ и напълно компютъризиран Имотен регистър като система, ориентирана към клиентите.

Дейностите, изпълнявани от Агенция по вписванията във връзка с изпълнението на целта са свързани с въвеждане на структурирани данни от стари актове в нови файлови партиди, както на случаен принцип **-** по повод образувано нотариално производство, така и на систематичен принцип **-** чрез преобразуване на стари актове в партиди.

Резултатът от изпълнението е изградена интеграция с Агенцията по геодезия, картография и кадастър, с ГРАО, с търговския регистър и регистъра на юридическите лица с нестопанска цел.

* Усъвършенстване на Интегрираната информационна система, обслужваща дейността на службите по вписванията към Агенция по вписванията (Имотен регистър) и адаптирането ѝ към промените в нормативната уредба.

Резултатът е свързан с извършването на постоянен мониторинг и контрол върху работата на регистъра. По този начин се гарантира сигурността на гражданския оборот, както и сигурността на въведените данни. Информационната система гарантира прозрачност, бърз и лесен достъп до въведените данни, независимо от местоположението на ползвателите.

Във връзка с описаните цели, от 13.04.2017 г. Агенция по вписванията изпълнява проект за „Надграждане на имотния регистър за интеграция с кадастралния регистър и предоставяне на допълнителни е-услуги“ изпълняван по ОПДУ.

* Предприемане на действия за създаване на Имотен регистър, съобразно разпоредбите на Закона за кадастъра и имотния регистър и Наредба № 2 от 21.04.2005 г. за воденето и съхраняването на Имотния регистър.

От 18.10.2018 г. се изпълнява договор по дейност 1 “Привеждане на подзаконовата уредба и вътрешните правила в съответствие с практиката и нормативната рамка в областта на е-управление“ по проекта за надграждане на имотния регистър. Всички нормативни актове са внесени за разглеждане от Министерство на правосъдието, работна група заседава по приемането им.

Относно процесите по цифровизация на информацията налична само на хартиен носител в 113-те служби по вписванията и необходимия човешки и финансов ресурс за дигитализирането и въвеждането в информационната система на Имотния регистър на всички нотариални актове/документи, през 2019 г. процесът стартира пилотно в две служби по вписванията - Служба по вписванията гр. Чепеларе и Служба по вписванията гр. Провадия. Процесът по цифровизация включва подготовка, физическо сканиране, цифрово възстановяване, корекция, запис на цифровото изображение, извличане на съдържание, индексиране и въвеждане на структурирана информация и цифровизиран масив в инстанция на информационна система ИИСКИР.

Изготвена е "Програма за дейността по създаването на кадастъра и имотния регистър през 2019 г." съвместно с АГКК, с която се предвижда създаване на имотни партиди в две Служби по вписванията.

През 2019 г. са разработени и внедрени в експлоатация следните нови електронни услуги: „Автоматизирано известяване от Имотен регистър на посочена електронна поща (e-mail)“; „Автоматизиран достъп до базата данни на имотен регистър за служебни цели“; надграждане на системата на СМС оповестяване за Имотен регистър и Търговски регистър и регистър на юридическите лица с нестопанска цел, с оглед повишаване на нивото на сигурност и предоставяне на качествени услуги на потребителите - добавена е възможност за регистрация за СМС оповестяване от международни мобилни номера.

*2. Надграждане, усъвършенстване и поддръжка на Търговския регистър* *и регистъра на юридическите лица с нестопанска цел*

Агенция по вписванията изпълнява проект за надграждане на търговския регистър за интеграция с платформата за обмен на данни между търговските регистри в ЕС. В тази връзка информационната система е надградена за връзка със системата за взаимно свързване на централните, търговските и дружествените регистри по чл. 3, ал. 4 от Закона за търговския регистър и регистър на юридическите лица с нестопанска цел (BRIS). След като бъде извършена регламентираната от Европейската комисия процедура за интеграционни тестове с централната европейска платформа, българският търговски регистър и регистър на юридическите лица с нестопанска цел ще бъде присъединен към системата.

- От 01.01.2019 г. във връзка с изменения в ЗДДС е осигурена възможност за заявяване на регистрация по ДДС чрез АВ при първоначална регистрация. Услугата е реализирана съвместно от АВ и НАП, като по този начин се спестява време и не е необходимо да се посещава офис на НАП за заявяване на услугата.

- През 2019 г. е разработен нов портал за заявяване на електронни услуги. Портала ще е общ за ТРРЮЛНЦ и ИР. Същият все още не е презентиран за външни потребители, тъй като предстоят тестове на пълните функционалности. Порталът на регистъра (www.brra.bg) не е усъвършенстван от неговото създаване през 2008 г. Целта е осъвременяване на портала за граждани за заявяване на услуги и засилване на оперативната съвместимост и интегритет на ИС на ТРРЮЛНЦ. В тази връзка ще бъде модернизиран потребителският интерфейс и ще бъде осигурена възможност за работа на потребителите с по-широк кръг устройства и операционни системи при прилагане на изискванията на ЗЕУ и подзаконовата му нормативна база.

- През 2019 г. беше въведено заявление по образец Г3 за деклариране на обстоятелства по чл. 38, ал. 9, т. 2 от ЗСч като по този начин се избегна натрупването на голям брой заявления, които следва да се разгледат в 3-дневен срок и не беше допусната забава.

- В изпълнение на Закона за мерките срещу изпиране на пари е създадена възможност за деклариране на обстоятелства относно действителни собственици в информационната система. След извършен анализ от АВ е установено, че в поставените кратки срокове (4 месеца) за изпълнение на задълженията на търговците/ ЮЛНЦ ще се натрупат голям брой заявления, които ще препятстват разглеждането на останалите, респективно ще се блокира стопанския оборот. В тази връзка и след законодателна промяна е реализирана и функционалност, осигуряваща отделното разглеждане на заявленията за вписване на обстоятелствата относно действителните собственици.

- Надградена е системата на СМС оповестяване за Имотен регистър и Търговски регистър и регистър на юридическите лица с нестопанска цел, с оглед повишаване на нивото на сигурност и предоставяне на качествени услуги на потребителите. Добавена е възможност за регистрация за СМС оповестяване от международни мобилни номера.

- Осигурена е възможност на служителите от окръжните съдилища да изпращат по електронен път чрез системата на ТРРЮЛНЦ удостоверенията за пререгистрация на ЮЛНЦ. По този начин същите не посещават окръжните съдилища, а документите се набавят по служебен път.

*3. Поддръжка на Регистър БУЛСТАТ*

Информацията в регистър БУЛСТАТ се съхранява в единна информационна система, която поддържа национална база данни. За всяко лице, подлежащо на вписване в регистъра, се води дело в електронна форма. В делото се прилагат заявленията и необходимите документи.

Заявленията за вписване на обстоятелства в регистър БУЛСТАТ и приложенията към тях, се подават по електронен път или на хартиен носител в службите по регистрация на Агенция по вписванията, намиращи се в седалищата на окръжните съдилища.

Регистър БУЛСТАТ e достъпен на адрес: http://www.bulstat.bg/.

Разглеждането и произнасянето на постъпилите заявления се извършва от служители по регистрация в 1-дневен срок. При пропуски се дават указания по е-път, които могат да бъдат изправени от заявителите.

Предоставена е възможност за разплащане чрез ПОС терминални устройства без такса за обслужване на клиентите, като вече такива устройства са осигурени за всяко гише в регистър БУЛСТАТ с цел бързина на обслужване на клиентите.

Съгласно изискванията на Закона за мерките срещу изпиране на пари е осигурена възможност за вписване на идентификационни данни за действителните собственици и данните за юридическите лица или други правни образувания, чрез които пряко или непряко се упражнява контрол.

*4. Поддръжка на Регистър* *на имуществените отношения на съпрузите*

Регистърът на имуществените отношения на съпрузите е единна централизирана електронна база данни, съдържаща информация за брачните договори и за приложимия законов режим на имуществените отношения на съпрузите. В регистъра се вписват и промените на режима на имуществените отношения между съпрузите, както и изменението и прекратяването на брачния договор, отбелязани в акта за сключен граждански брак. РИОС е четвъртият национален електронен регистър, който администрира Агенцията по вписванията. Той е публичен, справки и удостоверения се правят за избрания режим на имуществени отношения.

Предоставена е възможност за разплащане чрез ПОС терминални устройства без такса за обслужване на клиентите, като вече такива устройства са осигурени за всяко гише в Регистър на имуществените отношения на съпрузите с цел бързина на обслужване на клиентите.

**Общо за всички регистри:**

В изпълнение на Решение № 496 от 29.08.2017 г. на МС за изпълнение на Решение № 338 на МС от 2017 г. за приемане на мерки за намаляване на административната тежест върху гражданите и бизнеса, чрез премахване на изискването за предоставяне на някои официални документи на хартиен носител от страна на Агенция по вписванията е осъществена свързаност със средата за междурегистров обмен (RegiX), която предоставя възможност за реализиране на интерфейс за автоматизирано подаване и обслужване на стандартизирани заявки за административни услуги по електронен път. Осигурена е възможност за потребителите на информация автоматично да извличат данни от регистър БУЛСТАТ, Имотен регистър и Търговски регистър. Чрез системата за достъп Regix, се предоставя безплатен достъп на всички държавни институции, които заявят такъв, до различни видове справки, а именно:

- Регистър Булстат – справка по код на БУЛСТАТ или по фирмено дело за актуално състояние на субект на БУЛСТАТ

- Имотен регистър – справка по физическо, юридическо лице и справка по имот

- Търговки регистър и регистър на юридическите лица с нестопанска цел **-** актуално състояние, валидност на ЕИК номер, справка по физическо лице за участие в търговски дружества, справка за актуално състояние за всички вписани обстоятелств, справка за актуално състояние за всички вписани обстоятелства по раздели и справка за актуално състояние на клон на търговско дружество.

Всички удостоверителни услуги, които Агенция по вписванията предоставя като вътрешни електронни административни услуги, са вписани детайлно в Административния регистър - <https://iisda.government.bg>.

В изпълнението на договор за „Надграждане на имотния регистър за интеграция с кадастралния регистър и предоставяне на допълнителни е-услуги" и „Надграждане на търговския регистър с оглед осигуряване прехвърлянето на регистрацията на юридическите лица с нестопанска цел от окръжните съдилища към агенция по вписванията, както и осигуряване на интеграцията му с имотния регистър, единната входна точка за подаване на годишни финансови отчети, регистъра на професионално**-**квалифицираните лица, регистъра за гражданска регистрация, регистъра на българските документи за самоличност и регистъра на пълномощните", е включено изграждането на интеграция между Имотния регистър и РИОС.

*5. Сигурни, цялостни, достоверни услуги;*

Сигурността на информацията, съдържаща се в електронните информационни системи на поддържаните от Агенция по вписванията регистри се осигурява и посредством използваните съвременни софтуерни продукти и създадената организация, чрез която се осъществява достъпът до системите. Извършваната проверка за законосъобразност преди вписванията в Търговския и Имотния регистър гарантират достоверността на информацията получавана от регистрите. С извършените дейности от страна на Агенция по вписванията се гарантира доверието в регистрите, въведено като принцип и в нормативната база, регламентираща търговската и имотна регистрация в Република България.

За предпазване на работните станции и сървърите в Агенция по вписванията от киберзаплахи и нежелани приложения, като „троянски коне“, „вируси“ и други е сключен договор за правото за ползване на софтуерни продукти за осигуряване на антивирусна защита: Eset NOD32 Antivirus Business Edition - за защита на работни станции и сървъри и Eset MAIL Security for Microsoft Exchange Server - за защита на електронните пощенски кутии, както и NOD32 Enterprise Edition и NOD32 Exchange Server - за защита на сървъри за електронна поща.

За удостоверяването на автентичността на сайтовете на Агенция по вписванията, използвани за достъп от външните потребители до услугите, предоставяни от регистрите е сключен договор за закупуването цифрови сертификати (SSL-сертификати) за удостоверяване автентичност на уеб сайтове. Сертификатите са инсталирани съответно на Търговския регистър, Имотен регистър – подсистема ИИСКИР, Регистър на имуществените отношения между съпрузи и Регистър БУЛСТАТ, както и на домейн registryagency.bg, системата за SMS известяване и други.

Сключен е и договор за предоставяне на удостоверителни услуги по издаване, поддържане и управление на удостоверения за електронен подпис и други удостоверителни, информационни, криптографски и консултантски услуги, в съответствие с изискванията на ЗЕДЕП и действащата нормативна уредба, за нуждите на АВ. Внедрени са криптографски модули за подписване.

С цел откриване на уязвимости и слаби места в сигурността на Активната директория (MS ADDS) на АВ, в интернет приложенията и прилежащата инфраструктура (мрежа, сървъри, бази данни и др.), се извършват тестове за злонамерени вътрешни и външни пробиви (вкл. от външни и/или вътрешни потребители) в информационните системи на АВ и се изготвя доклад с резултатите от тестовете и предложения за елиминиране и/или намаляване на риска от откритите уязвимости. Резултатите от тестовете се анализират и препоръките се прилагат в информационните системи на Агенция по вписванията.

За управление на IT ресурсите и електронните съобщения в Агенция по вписванията се използват продукти на компанията Microsoft - Активна директория (MS ADDS) и Електронни съобщения (MS Exchange). След извършени редизайн и миграция на системите на Активната директория и Електронните съобщения, в ИТ инфраструктурата са въведени в експлоатация нови версии на тези софтуерни продукти и се извършват планираните дейности по интегриране на тези нововъведения в цялостната ИТ инфраструктура. Внедрена е система за анти-спам защита на входящия мейл трафик.

От съображения за резервираност, Агенция по вписванията използва три изчислителни центъра (основен, резервен и авариен).

Реализирана е обществена поръчка с предмет „Абонаментна поддръжка на системно, комуникационно и СУБД програмно осигуряване с наблюдение и управление на информационна и комуникационна инфраструктура (ИКИ) на Агенция по вписванията“, която предвижда извършването на одитиране, анализиране и цялостно обследване на съществуващите ИКИ на АВ на физическо и логическо ниво, сканиране за технически уязвимости, оценка на рисковете, анализиране и преконфигуриране на Активна директория, инвентаризиране на системни софтуери и системи за управление на бази данни. Договорът предвижда и ежемесечно сканиране за технически уязвимости и прилагане на мерки за отстраняването им; проактивно наблюдение на системен софтуер, СУБД, комуникационно оборудване, IDS функционалност и SIEM система, както и 24х7 експертна помощ на място и реакция при инциденти и прилагане на препоръки от оценка на риска. Предвижда се и реализация на защита на мрежовия трафик.

**Полза/ефект за обществото:**

* Унифициране, стандартизиране и централизиране на водените регистри;
* Прозрачна и бърза регистрация;
* Опростени и сигурни процедури;
* Електронни бази данни, публично достъпни през Интернет;
* Уникален идентификационен номер за всяко лице, съгласно Закона за търговския регистър;
* Включване в европейската система от търговски регистри – Европейски търговски регистър.

Анализът на данните в службите по вписванията показва, че имаме лек спад на броя на вписванията, но същевременно увеличаване на издадените удостоверения и справки за държавни институции. Наблюдава се спад при броя на устните справки и преписите, което води до снижаване общия обем на предоставяните услуги.

В службите по регистрация анализът на данните показва спад на броя на вписванията и броя на устните справки, но същевременно се наблюдава увеличаване на издадените удостоверения, преписи и справки за държавни институции. Значително е и увеличението при регистрация за SMS оповестяване - Имотен регистър и в платения и безплатния достъп.

Във връзка с поставените основни цели се осигурява работоспособността на информационните системи, обслужващи поверените на Агенция по вписванията национални регистри. Осигурява се информационната сигурност и защита на системите, обслужващи националните регистри, както и тяхната модернизация и развитие. Осигурява се модернизация и развитие на съществуващите системи, обслужващи регистрите. Осигурава се подход за подпомагане на информационната взаимовръзка между държавните и общинските институциите и гражданите, чрез прилагане на заложените принципи за електронно управление и намаляване на административната тежест. Чрез нормалното функциониране на информационната и комуникационна техника се гарантира взаимосвързаността и обслужването на централното управление, регионалните дирекции, службите по вписвания и службите по регистрации.

***Отчет на показателите за изпълнение на програмата (Приложение № 6)***

|  |  |  |  |
| --- | --- | --- | --- |
| **Показатели за изпълнение на бюджетна програма- 1400.01.02 "Регистри"** | **Мерна единица** | **Целева стойност** | |
| **Бюджет 2019 г.** | **Отчет 2019 г.** |
| Предоставени услуги Търговски регистър и регистър на юридическите лица с нестопанска цел | Брой | 825 000 | 787 517 |
| Предоставени услуги Имотен регистър | Брой | 1 350 000 | 1 258 742 |
| Предоставени услуги регистър БУЛСТАТ | Брой | 47 000 | 70 660 |
| Предоставени услуги РИОС | Брой | 48 000 | 101 679 |
| Извършени вписвания от ЦРОЗ | Брой | 64 000 | 72 350 |
| Изготвени удостоверения и справки от ЦРОЗ | Брой | 65 000 | 59 634 |
| Други административни услуги от ЦРОЗ | Брой | 131 000 | 268 591 |
| Разработени електронни услуги от ЦРОЗ | Брой | 1 | 3 |
| Актуализирани и нови нормативни актове, уреждащи предоставянето на електронни услуги от ЦРОЗ | Брой | 2 | 0 |
| Обмен на информация с други публични регистри /ЦРОЗ/ | Брой | 2 | 10 |
| Обучени служители /ЦРОЗ/ | Брой | 25 | 0 |

***Информация за наличността и качеството на данните:***

Източник на информацията за данните по показателите за изпълнение са доклади и обобщени справки за дейността на Агенция по вписванията и Централния регистър на особените залози.

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **1400.01.02 Бюджетна програма “Регистри”** | **Закон** | **Уточнен план** | **Отчет** |
| **І.** | **Общо ведомствени разходи:** | **24 749 200** | **24 736 152** | **25 852 936** |
|  | Персонал | 14 221 500 | 14 482 738 | 14 194 282 |
|  | Издръжка | 6 212 700 | 5 938 414 | 5 158 590 |
|  | Капиталови разходи | 4 315 000 | 4 315 000 | 6 500 064 |
| **1** | **Ведомствени разходи по бюджета на ПРБ:** | **24 749 200** | **24 736 152** | **22 455 422** |
|  | Персонал | 14 221 500 | 14 482 738 | 14 194 282 |
|  | Издръжка | 6 212 700 | 5 938 414 | 5 070 740 |
|  | Капиталови разходи | 4 315 000 | 4 315 000 | 3 190 400 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **3 397 514** |
|  | Персонал |  |  |  |
|  | Издръжка |  |  | 87 850 |
|  | Капиталови разходи |  |  | 3 309 664 |
|  | От тях за: \* |  |  |  |
| 2.1 | 1.Оперативна програма "Добро управление" |  |  | 3 397 514 |
| 2.2 | 2. Други международни програми |  |  |  |
|  |  |  |  |  |
| **ІІ.** | **Администрирани разходни показатели по бюджета** | **0** | **0** | **0** |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | **Общо администрирани разходи (ІІ.+ІІІ.):** | **0** | **0** | **0** |
|  |  |  |  |  |
|  | **Общо разходи по бюджета (І.1+ІІ.):** | **24 749 200** | **24 736 152** | **22 455 422** |
|  |  |  |  |  |
|  | **Общо разходи (І.+ІІ.+ІІІ.):** | **24 749 200** | **24 736 152** | **25 852 936** |
|  | Численост на щатния персонал | 622 | 622 | 590 |

**ПРЕГЛЕД НА ИЗПЪЛНЕНИЕТО НА**

**Програма „ОХРАНА НА СЪДЕБНАТА ВЛАСТ“**

***Стратегическа цел***

Осигуряване на висока степен на сигурност и опазване на обществения ред в съдебните сгради и обекти; опазване здравето и живота на магистрати; оказване на своевременно съдействие на органите на съдебната власт при призоваване, принудително довеждане на лица и привеждане в изпълнение на влезли в сила присъди.

***Оперативни цели***

* Доизграждане структурата на Главна дирекция „Охрана”(ГДО), развитие на кадровия потенциал и повишаване интегритета на служителите;
* Ефективност на подбора и повишаване квалификацията на личния състав;
* Подобряване на дейността и организацията;
* Доокомплектоване с технически, транспортни, помощни и комуникационни средства и въоръжение.

***Отговорност за изпълнението на програмата***

Ресорният заместник-министър и главният директор на ГД ”Охрана”

***Постигнати резултати и изпълнени дейности***

*Доизграждане структурата на ГДО,* *развитие на кадровия потенциал и повишаване интегритета на служителите.*

С утвърждаване на новият щат на дирекцията във всички 28 териториални звена са обособени оперативно дежурни части за денонощна охрана на съдебните сгради. Обезпечена е дейността по направление охраната на съдии, прокурори и следователи и техните близки.

Недостигът на щатни бройки не позволява главната дирекция да бъде изградена и структурирана в съответствие с възложените ѝ функционални задължения.

Общият брой на обектите, подлежащи на охрана от Главна дирекция „Охрана”, съгласно чл. 391, ал. 3, т. 1 от ЗСВ, към отчетния период е 260, като данните с които разполага ГД „Охрана”, не са еднозначно потвърдени от ВСС. От тях, поетите под охрана към 31.12.2019 г. са 193 обекта, а 67 обекта са без охрана, поради недостиг на щатен състав. Сгради и обекти на съдебната власт извън областните центрове се охраняват предимно от един до трима служители, което е крайно недостатъчно за обезпечаване на тяхната сигурност.

Осигурено е оборудване и комуникации за 28 денонощни оперативно-дежурни части за видеонаблюдение и оперативно наблюдение на служебните автомобили, за обезпечаването работата на които са необходими допълнителни щатни бройки в регионалните дирекции. Наред с това, преустановяването на дейността на СОД – МВР с промените на ЗМВР, налага доизграждането на оперативно**-**дежурните части и обезпечаването на системите за сигурност, контрол и реакция. За реакцията на „алармените сигнали“ от СОТ панелите в обектите на Съдебната власт, се проведе ОП за доставка на 30 броя TETRA радиотерминали, необходими за осъществяване на по-добро взаимодействие на ОДЧ на МВР с ОДЧ на Главна дирекция „Охрана“. Същите ще се ползват и за по-добро управление на ОДЧ на дирекцията /при кризи и аварии/, чрез въведената „динамична-функционална група“ за конферентна връзка.

Недостатъчният числен състав на служителите създава риск от проваляне на съдебни дела, застрашаване сигурността и вътрешния ред в съдебните сгради, което ще се отрази върху нормалното протичане на съдебните процеси.

Налице е висок риск при организирането и изпълнението на задачи свързани с Европейска заповед за арест, екстрадиции и трансфери на лица от и за Република България.

*Ефективност на подбора и повишаване квалификацията на личния състав.*

Превантивната психологична работа има за цел предотвратяването на рисково поведение сред личния състав и подобряване на психоклимата в организацията. За постигането на тази цел през отчетния период бяха организирани и проведени оценка на психоклимата в четири Областни звена на ГД ”Охрана”. Като резултат извършените дейности доведоха до получаването на подробна и полезна информация за евентуалните предизвикателства и трудности пред служителите, както и до усвояването на нови психосоциални компетентности (soft skills) в областта на междуличностното общуване, разрешаването на конфликтни ситуации и работата в екип.

Повишаването на квалификацията и професионалното обучение на личния състав в ГДО е изведено като основен приоритет. През отчетния период са организирани и проведени общо 58 курса за обучение, с участието на 834 служители, както следва: 3 курса за първоначално професионално обучение – 68 служители; 8 курса за повишаване на професионалната квалификация на 19 служители; 39 курса за актуализация на професионалната квалификация на 520 служители; 7 курса за професионална специализация **-** 227 служители.

Поставените цели на курсовете, а именно - привеждане на професионалните знания и умения в съответствие с настъпилите законодателни промени, засягащи ефективното изпълнение на длъжностните задължения, унифициране дейността на служителите по направление на дейност и действия на служителите при възникване на извънредни ситуации, както и регистриране на основни проблеми по места, свързани с неясно законодателно уреждане или тълкуване бяха постигната, а оценката на курсовете, която участниците дадоха анонимно бяха отлични.

В заключение може да се обобщи, че здравословният психоклимат, работата в екип и адекватните професионални компетенции, съобразени с последните законодателни промени и със съвременните европейски практики не само водят до повишаване на ефективността на служителите в ГДО, но и рефлектират положително върху усещането за сигурност на отделния гражданин в обществото, както и до повишаване на доверието в държавните институции.

*Подобряване на дейността и организацията.*

За постигането на тази оперативна цел са предприети мерки за:

* подобряване на охрана на съдии, прокурори и следователи и техните близки;
* подобряване на охраната на съдебни сгради и обекти;
* подобряване на конвойна дейност, в т.ч. екстрадиции и трансфери;
* подобряване на призоваване, принудително довеждане и задържане;
* повишаване сигурността на информацията и личните данни;
* подобряване на информационното, технологично и техническо модернизиране.

През отчетния период, във връзка с приемането на Наредбата за минималните изисквания за мрежова и информационна сигурност и проект на МП за въвеждане на PKI- инфраструктура, бяха актуализирани Вътрешни Правила за Мрежова и Информационна Сигурност в Главна Дирекция "Охрана" и Политика за Информационната Сигурност в Главна Дирекция "Охрана"- Система за управление на сигурността на информацията (СУСИ).

В СУСИ (Политика за Информационната Сигурност в Главна Дирекция "Охрана") са определени всички отговорности, които засягат разработката, внедряването и непрекъснатото подобрение на управленската система, както и текущите отговорности на управленските кадри.

*Доокомплектоване с технически, транспортни, помощни, комуникационни средства и въоръжение.*

Обезпечаването на една от основните дейности на ГДО, свързана с конвоиране, призоваване и принудително довеждане е свързана с осигуряване на служебни моторни превозни средства и тяхното техническо и експлоатационно осигуряване.

Всички служебни автомобили са оборудвани с полицейска /сигнално звукова/ техника, съгласно чл. 91 от ЗДП. Не са оборудвани: с GPS система - 5 бр. автомобили; с радиостанции - 5 бр. автомобили.

Наличието на повече от една охранителна система в съдебните сгради, създават затруднения при интегрирането им в Националната информационна система за електронна сигурност на съдебните сгради /НИСЕССС/. Бяха доизградени/надградени охранителни системи на следните обекти: РС Сандански, РС Белоградчик, РС Кула, ОСлО –Дупница и СП Бургас и СП Ямбол.

В изпълнение на „План за действие за доизграждане на Националната система за електронна сигурност на съдебните сгради, управлението и поддръжката на охранителните системи, обезпечаване на работата им с човешки и финансов ресурс и осигуряване на реакцията на алармените сигнали от сигнално-охранителната техника, след отпадане на сигнално охранителната дейност /СОД/ на МВР” (План за действие) утвърден с решение на ВСС по т. 31 от Протокол № 44 от 09.10.2014 г., рег.инд.№ 92-10-15113/21.10.2014 г., по описа на Министерство на правосъдието, през отчетният период беше стартирана ОП с предмет: „Доизграждане на Националната интегрирана система за електронна сигурност на съдебните сгради /НИСЕССС/ на територията на Апелативен район София, обект - Съдебна палата – София /системи- СОТ, КД и видеонаблюдение/”.

Основен проблем остава окомплектоването с човешки ресурс, крайно необходим за поемане охраната на обектите, подлежащи на охрана от Главна дирекция „Охрана”, съгласно чл. 391, ал. 3, т. 1 от Закона за съдебната власт.

Недостигът на личен състав налага част от служителите да полагат извънреден труд, една част от който се заплаща, а друга се компенсира с допълнителен платен годишен отпуск. Пренатовареността на служителите оказва пряко въздействие върху качеството на изпълнение на служебните задачи и тяхната психика.

Следва да се отбележи, че ГД „Охрана” не разполага с предварителна информация за предстоящия обем от конкретните задачи, обезпечаващи нормалното протичане на съдебните дела, тъй като те се възлагат с актове, издадени от органи на съдебната власт и обема зависи от техния брой.

За отчетния период оперативните, респективно стратегическата цели са постигнати в значителна степен. Изключение прави недостатъчния човешки ресурс, което е пряко свързано с хроничния недостиг на достатъчно утвърдени средства за Персонал, както и доокомплектоването с технически, транспортни, помощни комуникационни средства и въоръжение.

***Степен на постигане на полза/ефект за обществото***

По отношение на опазване сигурността и живота на застрашени магистрати и техните близки, във връзка с изпълнение на функционалните им задължения, напълно е осигурено съдействие на органите на съдебната власт. Охраната на съдии, прокурори и следователи, която се извършва единствено от ГД “Охрана” е от съществено значение за повишаване резултатите в борбата с тежките престъпления и организираната престъпност. Тяхната сигурност и спокойствие до голяма степен е предпоставка за своевременното правораздаване и за защитата на установения в страната правов ред, чрез вземане на решения, основани на закона и вътрешното им убеждение.

В максимална степен са постигнати очакваните резултати по отношение на въвеждането на ред и сигурност в съдебните сгради при провеждане на съдебния процес и административното обслужване на гражданите. През отчетният период, ефективно се организира и осъществява охраната на поетите под охрана съдебни сгради. Не са допуснати терористични актове, нападения и безредици на територията им.

Във висока степен е постигната целта, свързана с бързото изолиране на лица, с влезли в сила присъда, както и предаването им в местата за лишаване от свобода, с цел прекъсване на тяхната престъпна дейност. Своевременното задържане на осъдения и предаването му в местата за лишаване от свобода до голяма степен е свързано с осъществяване на целите на индивидуалната и генерална превенция на престъпността.

В оптимална степен е постигната целта, свързана с бързото приключване на съдебните процеси, посредством призоваване и своевременно принудително довеждане на лица, участници в наказателно производство.

В максимална степен е постигната целта, свързана с привеждане в изпълнение на влезли в сила присъди и мярка за неотклонение „задържане под стража”, както и конвоирането на задържани лица от помещенията на затворите и следствените арести до органите на съдебната власт и изпълнение на съдебни поръчки по международни договори по екстрадиция, Европейска заповед за арест и трансфер на лица, укриващи се от наказателно преследване. Не са допуснати нападения върху конвойните наряди за освобождаване на конвоирано лице.

***Информация за наличността и качеството на данните***

Информацията е получена чрез анализ на извършените дейности и мероприятия за периода.

***Продукти/ услуги и постигнати резултати***

*Осигуряване на свидетели, подсъдими, обвиняеми*

Изпълнение на разпореждания на органите на съдебната власт за призоваване на лица; изпълнение разпореждания за привеждане в изпълнение на влезли в сила присъди; принудително водене на лица, когато това е задържане на лица с мярка за неотклонение „Задържане под стража”, постановено от орган на съдебната власт; своевременно задържане на осъдени, както и превеждането им в места за лишаване от свобода. С изпълнение на горепосочените мероприятия и мерки се улеснява дейността на съдебната система и се осигурява спокойствие на гражданите. Пресича се извършването на нови престъпления чрез превантивни действия. Осигуряването на свидетели, подсъдими и обвиняеми подпомага целия сектор „Сигурност“ и затвърждава имиджа на дирекцията като стабилен и предвидим партньор в борбата с престъпността.

*Защита на магистрати*

В максимална степен е осигурено опазването на сигурността, живота и здравето на магистрати, застрашени във връзка с изпълнение на функционалните им задължения.

*Охрана на съдебните сгради*

Според моментната щатна численост добре са организирани охраната и опазването на обществения ред в поетите под охрана съдебни сгради и обекти, както и сигурността на органите на съдебната власт, при осъществяване на техните правомощия. Не са допуснати терористични актове и безредици.

*Конвоиране*

Превеждането на задържани лица от помещенията на затворите и следствените арести до органите на съдебната власт е извършвано при недопускане на нападения върху конвойните наряди за освобождаване на конвоирано лице. Осъществявани са и усилено строги конвои на особено опасни лица, в т. ч. терористи и лица с доживотни присъди.

Изпълнени са всички заявени съдебни поръчки по международни договори по екстрадиции и трансфери на лица, лица по ЗЕЕЗА и други международни договори.

Отчетено е максимално изпълнение на възложените преписки от органите на съдебната власт, допринесло за бързото приключване на съдебните дела. Не са допуснати инциденти. Спазени са напълно правата на човека.

***Отчет на показателите за изпълнение на програмата (Приложение № 6)***

|  |  |  |  |
| --- | --- | --- | --- |
| **Показатели за изпълнение на бюджетна програма -1400.01.03 " Охрана на съдебната власт"** | **Мерна единица** | **Целева стойност** | |
| **Бюджет 2019 г.** | **Отчет 31.12.2019 г.** |
| 1.Охранявани съдебни сгради | Брой | 187 | 193 |
| 2.Максимална защита на съдии, прокурори и следователи, застрашени във връзка с наказателно производство | Брой лица | 3 | 5 |
| 3.Съотношение между постановени и изпълнени призовавания, принудителни довеждания до орган на съдебната власт, изпълнение на влезли в сила присъди и мярка за неотклонение „задържане под стража” | % | 72 | 76 |
| 4.Съотношение на възложени и изпълнени конвои на територията на страната | % | 100 | 100 |
| 5.Изпълнение на съдебните поръчки по международни договори - екстрадиции и трансфери на лица | Брой | 445 | 435 |

*Охранявани съдебни сгради*

Недостатъчният числен състав не позволява дирекцията да поеме охраната на всичките 260 подлежащи на охрана сгради и обекти на съдебната власт (административни съдилища, районни съдилища и прокуратури, териториално-следствени отдели), както и изпълнение на функциите в пълен обем. Поради тази причина, в част от районните съдилища и прокуратури, присъствието на служители от областните звена „Охрана” е сведено до минимум и се осигурява единствено пропускателен режим, но не и вътрешният ред в обекта.

Въведената в експлоатация в 135 обекта „Единна система за електронна сигурност на съдебните сгради – интеграционната платформа (по финализиран проект по Програма ФАР – BG2006/018-343.07.01, компонент ІV-2) се поддържа успешно, като се осигурява устойчивото ѝ развитие и надграждане.

През периода в охраняваните съдебни сгради и обекти не са допуснати сериозни инциденти и пропуски от страна на служителите, работещи по направление на дейност „Охрана на сгради”.

*Максимална защита на съдии, прокурори и следователи, застрашени във връзка с изпълнение на служебните им задължения*

През отчетният период е осигурена лична физическа охрана на 5 магистрати. Служители на ГД „Охрана” ежедневно провеждат мероприятия по охрана на магистратите на територията на съдебните сгради.

*Съотношение между постановени и изпълнени призовавания, принудителни довеждания до орган на съдебната власт, изпълнение на влезли в* *сила присъди и мярка неотклонение „задържане под стража”*

Общият брой на заявените преписки по оказано съдействие по призоваване, принудителни довеждания и задържания на лица за периода 01.01. – 31.12.2019 г. е 20 666, а изпълнените са 15 626, или налице е 76 % изпълнение.

Недостигът на човешки ресурс води до невъзможност за обособяване на специализирани групи, работещи по това направление и подобряване качеството на изпълнение.

*Съотношение на възложени и изпълнени конвои на територията на страната*

Реализирано е 100% изпълнение на възложените дейности по конвоиране. През отчетния период са конвоирани 62 417 задържани лица. Поради недостиг на служители, заети с конвойна дейност за деня се налага да бъдат ангажирани служители от другите направления на дейност от ГДО – „Охрана сгради” и ППДЗЛ.

*Изпълнение на съдебните поръчки по международни договори по екстрадиции и трансфери на лица*

Ефектът, постигнат от извършените без допуснати грешки ЕЗА, екстрадиции и трансфери е приноса на ГДО към международния авторитет на България. Главна Дирекция „Охрана” изпълнява самостоятелно последната фаза по реализирането на екстрадиции, трансфери и Закона за екстрадициите и Европейската заповед за арест от други държави за Република България, с което е постигнат икономически ефект, като са намалени разходите за командироване на служители в чужбина.

При планирани 445 екстрадиции на задържани лица и трансфери на осъдени лица за 2019 г., през отчетния период са осъществени 435 (от други държави за България - 262 бр. и от България за други държави – 173 бр.).

Дейността на ГД „Охрана” е свързана с:

- осигуряване пълно и надеждно функциониране на съдебната власт за успешно пресичане и ограничаване на организираната, тежката и общата престъпност; предотвратяване на терористични актове;

- повишаване индивидуалната сигурност на гражданите; възвръщане на доверието им към правовия ред в държавата;

- запазване на позитивния международен имидж на Правителството на Република България пред партньорите от Европейския съюз, останалите международни партньори и организации като Европол, Интерпол, Маршалската служба на САЩ и други чуждестранни структури;

- утвърждаване на Република България като надежден съюзник и партньор в сектора за сигурност в рамките на Европейския съвет и други държави извън съюза.

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **1400.01.03 Бюджетна програма “Охрана на съдебната власт ”** | **Закон** | **Уточнен план** | **Отчет** |
| **І.** | **Общо ведомствени разходи:** | **48 819 900** | **49 240 506** | **49 236 715** |
|  | Персонал | 43 205 100 | 43 736 014 | 43 734 939 |
|  | Издръжка | 4 410 300 | 4 246 592 | 4 244 488 |
|  | Капиталови разходи | 1 204 500 | 1 257 900 | 1 257 288 |
| **1** | **Ведомствени разходи по бюджета на ПРБ:** | **48 819 900** | **49 240 506** | **49 236 715** |
|  | Персонал | 43 205 100 | 43 736 014 | 43 734 939 |
|  | Издръжка | 4 410 300 | 4 246 592 | 4 244 488 |
|  | Капиталови разходи | 1 204 500 | 1 257 900 | 1 257 288 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **0** |
| **ІІ.** | **Администрирани разходни показатели по бюджета** | **328 500** | **215 400** | **214 277** |
|  | 1.Персонал | 0 | 0 | 0 |
|  | 2.Издръжка | 328 500 | 215 400 | 214 277 |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | **Общо администрирани разходи (ІІ.+ІІІ.):** | **328 500** | **215 400** | **214 277** |
|  |  |  |  |  |
|  | **Общо разходи по бюджета (І.1+ІІ.):** | **49 148 400** | **49 455 906** | **49 450 992** |
|  |  |  |  |  |
|  | **Общо разходи (І.+ІІ.+ІІІ.):** | **49 148 400** | **49 455 906** | **49 450 992** |
|  | Численост на щатния персонал | 1 404 | 1 404 | 1 373 |

**ПРЕГЛЕД НА ИЗПЪЛНЕНИЕТО НА**

**Програма „равен достъп до правосъдие”**

***Цел на програмата***

Защита правата и законовите интереси на гражданите при гарантиране на равен достъп на лицата до правосъдие, чрез осигуряване и предоставяне на ефективна правна помощ.

***Организационни структури, участващи в програмата***

Програмата се реализира от **Националното бюро за правна помощ (НБПП)**, второстепенен разпоредител с бюджет към министъра на правосъдието, съвместно с адвокатските съвети.

***Отговорност за изпълнението на програмата***

Изпълнението на целите на програма „Равен достъп до правосъдие” е отговорност на ресорния заместник-министър, председателя на НБПП и адвокатските съвети.

***Постигнати резултати и изпълнени дейности***

|  |  |  |  |
| --- | --- | --- | --- |
|  | **Мерна единица** | **Целева стойност** | **Отчет** |
| ***Показатели за полза/ефект*** |
| Осигуряване на служебна защита на граждани с право на безплатна правна помощ по чл.22 ал.1 и ал.3, чл.21,т.1 и т.2 и чл. 25, ал.3 от ЗПП | бр. | 170 | 467 |
| Осигуряване на първична правна помощ - консултации, подготовка на документи, правни съвети - НТППП, РЦК | бр. | 2 400 | 3 298 |
| Осигуряване на правна помощ по силата на закон- процесуално представителство по чл. 21 т. 3 от ЗПП | бр. | 34 000 | 26 264 |
| Проведени работни срещи с органите от системата за правна помощ | бр. | 3 | 6 |
| Обучения на адвокати предоставящи служебни защити | бр. | 7 | 11 |

* *осигуряване на служебна защита на граждани с право на безплатна правна помощ* обхваща граждани, които отговарят на условията за получаване на безплатна правна помощи по чл. 22 ал. 1 т. 1-10 и ал. 3 от ЗПП. През 2019 г. са постъпили 633 заявления за правна помощ, от които 467 лица са получили право на безплатна правна помощ с решение на председателя на НБПП включително и по Регламент /ЕО/4/2009г. и Директива 2003/8/ на Съвета.
* *осигуряване на правна помощ – консултации и правни съвети по НТПП и РЦК към адвокатските колегии -* чрез национален телефон за правна помощ и регионални центрове за консултиране към адвокатските колегии се предоставят консултации във връзка с чл.22, т.1 и т.2 и чл.25, ал.3 на 3 298 граждани. Предоставянето на правна помощ чрез РКЦ и Национален телефон предоставя на гражданите бързо разрешаване на техните правни проблеми.
* *осигуряване на правна помощ по чл.21 т.3 от ЗПП –* на 26 264 граждани е предоставена правна помощ от НБПП, разследващи органи и съда за процесуално представителство по образувани граждански, наказателни и административни производства.
* *проведени работни срещи с органите от системата за правна помощ -* проведени са: среща с председателите на Апелативните съдилища и разработчици на софтуер на деловодните системи в съдилищата, с ръководствата на адвокатските съвети към адвокатските колегии в страната, работна среща с представители на РЦК към Адвокатските колегии. Проведените срещи с органите от системата на правна помощ водят до осъществяване на по добра координация, респективно подобряване на организацията на цялостния процес по предоставяне на правна помощ.
* *обучения на адвокати предоставящи служебни защити -* през отчетния период сe обучиха адвокати от НРПП от 11 адвокатски съвета.

***Продукти/ услуги, предоставяни от програмата:***

Ведомствените разходи са за предоставяне на контрол на правната помощ. Контролът включва: текущ контрол върху отчетите на служебните защитници, планови проверки върху дейността на адвокатските съвети във връзка с изпълнението на функциите им по чл.18 от ЗПП и контрол по сигнали от органите от системата за правна помощ и жалби от граждани.

През отчетния период продължава изпълнението на проект HOME/2016/AMIF/ AG/EMAS/0046 - „По-нататъшно укрепване на националния капацитет на Република България в областта на убежището и миграцията“, като предоставя правна помощ на граждани на трети страни, настанени в специални домове за временно настаняване на чужденци. През 2019 г. за предоставена правна помощ на граждани на трети страни, са изплатени 24 200 лв. адвокатски възнаграждения.

Отчетените администрирани разходи са за адвокатски хонорари, определени съгласно Наредба за заплащането на правната помощ, включително и изплатени хонорари за предоставени консултации в РЦК и НТПП, изплатени суми за командировки на адвокати предоставящи правна помощ и възнаграждения на адвокатските съвети за осъществената дейност по администриране на правната помощ.

***Отчет на показателите за изпълнение на програмата (Приложение № 6)***

|  |  |  |  |
| --- | --- | --- | --- |
| **Бюджетна програма “Равен достъп до правосъдие”**  ***Показатели за изпълнение*** | **Мерна единица** | **Целева стойност** | |
| **Бюджет 2019 г.** | **Отчет 31.12.2019 г.** |
| Адвокати предоставящи служебни защити, вписани в националния регистър | бр. | 4880 | 6228 |
| Извършени проверки - планови и по сигнал | бр. | 11 | 14 |
| Провеждане на информационни кампании за популяризиране на системата за правна помощ – изработка на информационни материали | бр. | 1 500 | 1500 |
| Брой издадени и изпратени изпълнителни листове до органите на НАП | бр. | 16 000 | 9017 |
| Върнати адвокатски отчети | бр. | 200 | 245 |

*Адвокати, предоставящи служебни защити*

Дейността на бюрото по актуализация на Националния регистър за правна помощ се изразява в осъществени процедури по вписване, отписване и заличаване на адвокати. За отчетния период общия брой на действащите адвокати е 6 228. В резултат на извършените проверки по сигнал са заличени от Националния регистър за правна помощ 15 служебни защитници поради извършени нарушения по ЗПП и Закон за адвокатурата.

*Извършени проверки - планови и по сигнали и жалби*

През отчетния период са извършени 10 проверки за прилагането на ЗПП. Извършените проверки са по сигнал от органите от системата за правна помощ въз основа на заповед на председателя на бюрото. По жалби на граждани са извършени 4 проверки съвместно с адвокатските съвети.

*Провеждане на информационни кампании за популяризиране на системата за правна помощ -* за периода не е извършвана информационна кампания за популяризиране на системата за правна помощ.

*Брой, издадени и изпратени изпълнителни листове до органите на НАП*

За отчетния период за НАП са обработени 9 017 бр. изпълнителни листове, съгласно чл. 27б от ЗПП.

*Върнати адвокатски отчети*

За отчетния период са върнати 245 отчета с отказ за плащане поради неспазване на законови разпоредби.

Изпълнението целите на програмата е в пряка зависимост от промяната в социално-икономическата ситуация в страната, водеща до нарастване броя на социално слабите, а от там и до нарастване на броя на лицата получили безплатна правна помощ.

През отчетния период общо 30 029 лица са получили правна помощ, от които 26 264 лица са получили правна помощ за процесуално представителство, 3 298 лица са получили консултации и правни съвети и 467 лица правна помощ с решение на Председателя. Изпълнението на показателя е 82,11% спрямо заложената целева стойност . Предоставената правна помощ на гражданите е в пряка зависимост от обстоятелството, че допускането на правна помощ се осъществява по преценка на органите на досъдебното и съдебно производство и нуждите и желанието на гражданите.

Показателят „Осигуряване на правна помощ - консултации, подготовка на документи, за завеждане на дело е преизпълнен, което е доказателство за нараснало доверие на гражданите към системата за правна помощ.

С приетите изменения и допълнения на ЗПП в сила от 6.11.2018 г. през 2019 г. се облекчи процедурата по допускането и назначаването на служебни защитници на консултираните лица в Регионалните центрове за консултиране за подготовка на документи и процесуално представителство. Промените са в интерес на гражданите и водят до бързина и процесуална икономия на производството.

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **1400.01.04 Бюджетна програма “Равен достъп до правосъдие”** | **Закон** | **Уточнен план** | **Отчет 31.12.2019** |
| **І.** | **Общо ведомствени разходи:** | **687 300** | **724 300** | **767 377** |
|  | Персонал | 525 900 | 529 812 | 569 471 |
|  | Издръжка | 130 400 | 163 488 | 167 026 |
|  | Капиталови разходи | 31 000 | 31 000 | 30 880 |
| **1** | **Ведомствени разходи по бюджета на ПРБ:** | **687 300** | **724 300** | **715 601** |
|  | Персонал | 525 900 | 529 812 | 526 155 |
|  | Издръжка | 130 400 | 163 488 | 158 566 |
|  | Капиталови разходи | 31 000 | 31 000 | 30 880 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **51 776** |
|  | Персонал |  |  | 43 316 |
|  | Издръжка |  |  | 8 460 |
|  | Капиталови разходи |  |  |  |
|  | От тях за: \* |  |  |  |
| 2.1 | 1.Оперативна програма "Добро управление" |  |  | 25 985 |
| 2.2 | 2. Други международни програми |  |  |  |
| 2.3 | 3. Други европейски средства |  |  | 25 791 |
|  | *Администрирани разходни показатели* \*\* |  |  |  |
| **ІІ.** | **Администрирани разходни показатели по бюджета** | **9 358 700** | **7 521 700** | **6 959 504** |
|  | 1.Персонал | 0 | 0 | 0 |
|  | 2.Издръжка | 9 358 700 | 7 521 700 | 6 959 504 |
|  | 3.Субсидии на организации с нестопанска цел | 0 | 0 | 0 |
|  | 4.Членски внос | 0 | 0 | 0 |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | 1..................................... |  |  |  |
|  | **Общо администрирани разходи (ІІ.+ІІІ.):** | **9 358 700** | **7 521 700** | **6 959 504** |
|  |  |  |  |  |
|  | **Общо разходи по бюджета (І.1+ІІ.):** | **10 046 000** | **8 246 000** | **7 675 105** |
|  |  |  |  |  |
|  | **Общо разходи (І.+ІІ.+ІІІ.):** | **10 046 000** | **8 246 000** | **7 726 881** |
|  | Численост на щатния персонал | 23 | 23 | 23 |

**Преглед на изпълнението на**

**ПОЛИТИКА В ОБЛАСТТА НА ИЗПЪЛНЕНИЕ НА НАКАЗАНИЯТА**

Политиката по изпълнение на наказанията осигурява защитата на обществото от правонарушителите, тяхната ресоциализация и социалната им рехабилитация. Усилията са насочени към превъзпитание на лишените от свобода и към усъвършенстване и демократизиране на институциите на наказателно-изпълнителната система, като необходима предпоставка за хуманно третиране на закононарушителите и гаранция за спазването на правата на човека.

Политиката в наказателно**-**изпълнителната дейност цели утвърждаването на съвременен модел на управление и развитие на пенитенциарната система, в съответствие с международните минимални стандарти, приети за местата за задържане и Европейските правила за затворите.

Дейностите за реализиране на политиката се изпълняват от Главна дирекция „Изпълнение на наказанията“ (ГДИН).

***Стратегически цели***

* Реформиране на пенитенциарната система и хуманизиране изпълнението на наказанията;
* Ефективно и ефикасно управление и изпълнение на подписаните договори по европейски програми и проекти и засилване на международното сътрудничество;
* Организационно развитие и укрепване на административния капацитет, осигуряващ изпълненията на наказанията.

Осъществяването на тези стратегически цели е част от процеса на реформиране на пенитенциарната система и отразява намеренията на Министерството на правосъдието за провеждане на последователна и цялостна политика в наказателно-изпълнителната област, с акцентирането на вниманието и усилията върху подобряване условията на бит и живот в българските пенитенциарни институции и привеждането им в съответствие с международните минимални стандарти за третиране в местата за задържане и европейските правила за затворите.

***Оперативни цели***

*Подобряване на жилищно-битовите условия в затворите и следствените арести*

Към 31.12.2019 г. има сключени договори за преустройство и ремонт на съществуващи сгради в арести и пробационна служба в гр. Благоевград и гр. Добрич, за извършване на СМР и поддръжка на сградения фонд на териториални служби. Продължават усилията за подобряване на материалните условия в местата за лишаване от свобода.

*Повишаване на сигурността на затворите и следствените арести с внедряването на съвременни и модерни технически средства за наблюдение и контрол, охрана и управление*

Поддържането на сигурността в затворите и надеждността при охраната на осъдените е един от приоритетите в работата на ръководството на ГДИН. Полагат се усилия за нормалното функциониране на системите за видеонаблюдение и контрол в местата за лишаване от свобода, чрез които се предотвратяват и разкриват опитите за внасяне на неразрешени вещи. Осъществяване на постоянен контрол на използването и правилното съхранение на числящото се оръжие, боеприпаси, технически съоръжения и помощни средства. Надзорно-охранителният състав е основната сила, на която се разчита при осъществяване на реда и дисциплината сред лишените от свобода. Работи се по усъвършенстване на придобитите им вече знания, практически умения и навици по носенето на постовата и конвойна служба, както и по пресичането и ликвидирането на корупционни практики, предотвратяването, пресичането и ликвидирането на опитите за нарушения и престъпления; осигуряването на реда и дисциплината; защитата, безопасността и сигурността на настанените правонарушители, на служителите и на имуществото.

*По-интензивно прилагане на програмите за обществено въздействие в пробационните служби*

Основни приоритети в работата на секторите „Пробация” при ОСИН са: повишаване професионалната подготовка на пробационните служители за по-нататъшно им специализиране в изпълнение на отделните пробационни мерки; контрол на осъдените при изпълнение на пробационните мерки, които се изпълняват в периферните звена; повишаване качеството на индивидуалната работа; разширяване обхвата на прилаганите програми за обществено въздействие и увеличаване на броя на участниците в тях; постигане на по-голям баланс между рестриктивните и ресоциализационните пробационни мерки; засилено прилагане на разработените и утвърдени от ГДИН методически указания и програми за обществено въздействие; оптимизиране на работата с високорисковите, проблемните и непълнолетните правонарушители, утвърждаване на системата за супервизия и контрол на служителите.

*Въвеждане на система за електронен мониторинг по отношение на осъдените на пробация*

Чрез регламентирането и въвеждането на системата за електронно наблюдение (СЕН), като способ за контрол върху поведението на някои категории лица, ще се разшири и оптимизира прилагането на пробационните мерки в съответствие с европейските стандарти за внедряването на електронния мониторинг в България. Проведе се обучение в използването на технологията за електронно наблюдение на служители на ГДИН от пробационните служби, които ще отговарят по места за лицата поставени под електронно наблюдение и представители на заинтересованите страни. През 2019 г. обект на електронно наблюдение са 65 лица.

***Отчет на показателите за полза/ефект (Приложение №4)***

|  |  |  |  |
| --- | --- | --- | --- |
| **Област на политика „Изпълнения на наказанията”** | **Мерна единица** | **Целева стойност** | **Отчет** |
| ***Показатели за полза/ефект*** |
| 1. Брой на лишените от свобода | Бр. | 9 000 | 6 448 |
| 2.Брой на осъдените на пробация | Бр. | 11 300 | 3 783 |
| 3.Съотношение между броя на рецидивите спрямо общия брой на лишените от свобода | % | 40 | 37 |
| 4.Жилищна площ на 1 лишен от свобода | м**2** | 4 | 3 |
| 5.Времетраене на престоя на задържаните в следствените арести | човекодни | 395 000 | 367 943 |

През отчетния период се отчита намаление на броят на осъдените на пробация, като при това са се увеличили осъдените с краткосрочни присъди на лишаване от свобода.

За броят на лишените от свобода през отчетния период се отчита намаление в сравнение с предходната година.

В съотношението между броя на рецидивите и общия брой на правонарушителите се отчита намаление в сравнение с този от предходната година, но е относително близко до плановите параметри. За това допринасят увеличеният обем на ресоциализационните мероприятия и успешно провежданите програми за обществено въздействие върху осъдените, с които се подпомага ограничаването на криминалната активност в обществото и ангажирането на осъдените на пробация в позитивни дейности.

Сравнявайки данните от отчетния период с тези от предходните година се забелязва намаляване в общия брой на задържаните лица, но увеличаване при общият сбор на периодите на техния престой в арестите, съответно и на среднодневната натовареност, а именно:

- общ брой задържани лица 12 619 за 2018 г. – 347 031 човекодни - среднодневно 950 задържани лица;

- общ брой задържани лица 11 579 за 2019 г. – 367 943 човекодни - среднодневно 1008 задържани лица.

През последните години се наблюдава тенденция към намаляване общия брой на задържаните лица.

КЛЮЧОВИ ИНДИКАТОРИ ЗА ИЗПЪЛНЕНИЕ И ЦЕЛЕВИ СТОЙНОСТИ

|  |  |  |  |
| --- | --- | --- | --- |
| **Област на политика: Политика в областта на изпълнение на наказанията** | Мерна единица | Целева стойност | Отчет |
|  |
| 1.Процент на настанените в места за лишаване от свобода, които не са в съответствие с европейските стандарти за затворите (включително 4 м2 на задържан) | % | 5 | 3 |
| 2.Процент на лицата в пробация, получили работа в рамките на 1 година след освобождаването им | % | 28 | 9 |
| 3.Процент на лишени от свобода, завърнали се обратно в пенитенциарната система в рамките на 1 година след освобождаването\* | % | 5 |  |
| 4.Процент на лишени от свобода, завърнали се обратно в пенитенциарната система в рамките на 2 година след освобождаването\* | % | 10 |  |

\*Индикаторите са въведени през 2019 г. и поради тази причина за част от тях не са събрани достатъчно данни за представителност по отчитането им.

Индикаторите измерват напредъка по провежданата политика в областта на правосъдието, насочена към постигане на реформиране на пенитенциарната система и хуманизиране изпълнението на наказанията, повишаване на сигурността на затворите и следствените арести с внедряването на съвременни и модерни технически средства за наблюдение и контрол, охрана и управление, както и по-интензивно прилагане на програмите за обществено въздействие в пробационните служби.

**ПРЕГЛЕД НА ИЗПЪЛНЕНИЕТО НА**

**Програма „затвори - изолация на правонарушителите”**

***Цели на програмата***

1. Повишаване на сигурността за затворите чрез внедряването на съвременни технически средства за контрол, охрана и управление
2. Увеличаване на жилищната площ на всеки лишен от свобода до 4 квадратни метра
3. Повишаване на издръжката на лишените от свобода
4. Промени в законодателната уредба на изпълнението на наказанията, с оглед създаване условия за хуманно третиране на правонарушителите
5. Социални дейности и възпитателна работа в затворите

***Отговорност за изпълнение на програмата***

Отговорни за изпълнение на програма “Затвори – изолация на правонарушителите” са ресорният заместник-министър и Главна дирекция „Изпълнение на наказанията“.

***Постигнати резултати и изпълнени дейности***

*Повишаване на сигурността на затворите и следствените арести с внедряването на съвременни и модерни технически средства за наблюдение и контрол, охрана и управление*

Надзорно-охранителният състав е основната сила, на която се разчита при осъществяване на реда и дисциплината сред лишените от свобода. С поддържаната организация на работа, НОС осъществява контролът над всички лица, вещи и предмети, влизащи в МЛС през контролно-пропускателните пунктове, както и контролът по време на провеждане на редовните свиждания и други мероприятия, касаещи правното положение на лишените от свобода. Във всички затвори свижданията се контролират допълнително и чрез системите за видеонаблюдение. Нормалното и безаварийното функциониране на надзорно-охранителната техника е гарант за поддържане на високо ниво на сигурност в местата за лишаване от свобода, недопускане на нарушения и бягства, както и за осигуряване на реда и режима на лишените от свобода. Техниката се поддържа в изправност и в добро състояние въпреки морално остарялата концепция на повечето съоръжения и системи. С наличните финансови средства се извършват частични ремонти и профилактика като се закупуват резервни части за ремонт на дефектиралите устройства на отделните системи за сигурност. Осъществяване на постоянен контрол на използването и правилното съхранение на числящото се оръжие, боеприпаси, технически съоръжения и помощни средства. Обърнато е особено внимание на ръководствата по места за недопускане нарушаването на утвърдения боекомплект.

През 2019 г. охраната и надзора на лишените от свобода в затворите продължи да се осъществява при 8, 12 или 24 часов график на дежурства, съгласно изискванията на чл. 301, ал. 3 от ППЗИНЗС. По този начин е постигната оптимална плътност и ангажираност на служителите от състава за осигуряване сигурността на затворите.

През 2019 г. има сключен договор за 5 години за разширяване, обновяване и интегриране на видео-охранителната система за нуждите на ГДИН и териториалните й служби.

В края на първото шестмесечие на 2019 г. със заповед на Министъра на правосъдието е създаден сектор „Вътрешна сигурност“ в Главна дирекция „Изпълнение на наказанията“. Основната цел на новосъздадения сектор е - повишаване ефективността при разкриване на корупционни дейности, чиито извършители са служители на ГДИН и териториалните й служби, ограничаване на корупционните престъпления, извършвани от служители, чрез предлагане на комплекс от мерки по отстраняване на факторите, благоприятстващи извършването им и повишаване на субективното усещане у всеки служител за възможността да му бъде потърсена отговорност и наложено наказание.

*Увеличаване на жилищната площ на всеки лишен от свобода до 4 квадратни метра*

Постигането на тази цел е постижима в един по-дълъг период от време, при условие че се гарантират в бюджета на ГДИН капиталови разходи в достатъчен размер. Евентуално частично регулиране на затворническата популация и ограничаване пренаселеността в затворите на този етап е донякъде възможно само чрез по-мащабното прилагане на пробацията като наказателна мярка и разширяване приложното поле на условно-предсрочното освобождаване. Засега е преодоляна пренаселеността и се осигурява приблизително около 3 кв. м. жилищна площ на един лишен от свобода.

*Повишаване на издръжката на лишените от свобода*

Бюджетната рамка на ГДИН като второстепенен разпоредител с бюджетни кредити към министъра на правосъдието в частта „издръжка” не позволява да се задоволят изцяло потребностите на местата за лишаване от свобода.

За осигуряване на нужните финансови ресурси в бюджета на ГДИН и териториалните ѝ служби е необходимо бюджетните средства за издръжка на местата за лишаване от свобода да се утвърждават въз основа на остойностените нормативи за облекло, постелни принадлежности, храна, перилни и миещи препарати и други, полагащи се на едно лице, изтърпяващо наказание лишаване от свобода, съгласно Наредбата за утвърждаване на стандарти за издръжката на 1 лишен от свобода.

*Промени в законодателната уредба на изпълнението на наказанията, с оглед създаване условия за хуманно третиране на правонарушителите.*

От 22.02.2017 г. са направени промени в ЗИНЗС, съобразени изцяло с Европейското законодателство и най-добрите европейски практики в областта на наказателно-изпълнителната дейност. В тази връзка на основа на досегашната практика и проведени работни съвещания с ръководния състав на териториалните служби на ГДИН и структурните звена на главната дирекция се подготви проект за изменение на ППЗИНС.

*Социални дейности и възпитателна работа в затворите*

През 2019 г. приоритет в дейностите в сектор „Социална дейност и възпитателна работа” при Главна Дирекция „Изпълнение на наказанията” са утвържаване на постигнатите резултати и подобряване ефективността на социално-възпитателната дейност в местата за лишаване от свобода. Специфичността на работа в сектора е свързана с предоставяне на лишените от свобода на практически инструменти за социално интегриране, които да са приложими в обществото, утвърждаване на модели и практики за третиране на осъдените, гарантиращи човешките им права и създаване на условия за правилно осмисляне на престоя им в затвора. През последните години усилията на сектор СДВР и социалните инспектори по места са насочени към разгръщане на широк спектър от дейности, които спомагат за намаляване на отрицателното влияние на затворите.

Планираните програми за специализирана групова работа се реализират и се отчитат в разумни срокове след приключването им.

По отношение на превенцията, свързана с рисковото поведение и суицидните опити сред осъдените, активно се прилага изготвеното методическо пособие за диагностика, превенция и работа с тази група лица.

Важен аспект от дейността на сектора е осъществяването на контролно-методическа помощ и внедряването на добрите практики по места.

И през настоящата година се акцентира върху създаването на условия и търсенето на възможности за увеличаване на обема на реализираните културно-масови, информационни и спортни дейности, като алтернатива на понижената трудова ангажираност на лишените от свобода и осмисляне на свободното им време.

Културно-информационните дейности са механизъм, чрез който ежедневно се осигурява възможност на голям брой лишени от свобода, неангажирани с трудова дейност да бъдат приобщени към разнообразни просоциални дейности за осмисляне на свободното време. Масовият характер на тези мероприятия създава възможност за балансиране на настроенията и нагласите в затворническите общности, стимулират се позитивни емоции, ангажира се вниманието им, с което се подпомага личностната промяна на осъдените по посока на тяхната ресоциализация и реинтеграция в обществото.

Основни форми са: провеждането на викторини, информационни беседи, конкурси, самодейни изяви чрез представяне на театрални постановки с лишени от свобода и външни представители, художествени програми, музикални концерти и спектакли, посветени на празници и други важни събития. Организиране на изложби и изготвяне на информационни табла от самите осъдени лица.

В отделни затвори се канят представители на държавни и обществени организации, както и НПО, които да подпомагат информационните дейности.

През 2019 г. са проведени следните културно-информационни, дейности: Честване на Трети март националният празник на Република България, Великден, Деня на храбростта, Деня на славянската писменост и култура и Втори юни денят на Ботев и загиналите герои за България. Изработени са информационни табла, предоставена е възможност на лишените от свобода да спазят традицията за постене, както и за боядисване на великденски яйца, организирани са конкурси и изложби. Проведени са информационни беседи и викторини по случай Трети март, Деня на шегата, Гергьовден, Великден и Деня на славянската писменост и култура.

Повишаването на здравната култура продължава да е приоритет в дейностите по отношение на лишените от свобода. По места регулярно се провеждат здравно-образователни мероприятия, свързани с превенция и намаляване риска от заболявания, в следствие употребата на наркотици, занижената хигиена и респираторни инфекции.

Спортната дейност е друг съществен фактор, който осмисля заетостта и свободното време на лишените от свобода, като ограничава участието им в субкултурални дейности. Отборните инициативи формират у лишените от свобода умения за екипно взаимодействие, тренират самоконтрола и вентилират натрупаното напрежение, тревожност и агресия, развиват физическата им култура. Във всички затвори има утвърдени графици за реализиране на спорната дейност, като се провеждат редица турнири, спартакиади, първенства особено през пролетно-летния период. Максимално се използват фитнес залите, спортните площадки и съоръжения на открито. През зимния период спортните дейности основно се ориентират към провеждането на турнири и състезания по тихи спортни игри в корпусите на затворите. През периода се осъществиха по-значими мероприятия: турнири по футбол, волейбол, баскетбол, спортен бридж, турнир по шах и табла, турнир по канадска борба. Основен проблем при реализирането на тези инициативи е липсата на предвиден финансов ресурс, който да осигурява елементарни пособия за реализирането им.

Образователна и професионално квалификационна дейност.

През 2019 г. в местата за лишаване от свобода продължава тенденцията да постъпват неграмотни лица с много ниска професионална квалификация или липса на такава. Акцент в социално-възпитателната работа е мотивирането на тези лица за включване в образователен процес, редовно посещение на учебните занятия и ограничаване на безпричинните отсъствия. Активното включване на учениците в организираните извънкласни форми на работа е от съществено значение. С помощта на учителите се подготвят викторини, рецитали, беседи и празнични програми, които лишените от свобода ученици представят пред останалите. Към училищата са създадени драматични състави, музикални формации, певчески групи и много други.

Училищната мрежа в местата за лишаване от свобода за учебната 2018/2019 г. се състои от дванадесет училища. През учебната 2018/2019 г. за ученици в местата за лишаване от свобода са записани 1 210 осъдени лица и задържани под стража. Организирани са тържества по случай приключването на учебната година. Чрез обучението се постига не само повишаването на знанията и уменията на лишените от свобода в определена област, но се стимулира тяхното законосъобразно поведение по време на изтърпяване на наказанието и се повишава конкурентноспособността им в условията на свободния пазар. Специалностите, по които се обучават лишените от свобода в училищата към затворите са: стругарство, основни и довършителни работи в строителството, сухо строителство, производство на мебели, вътрешни ВиК мрежи, шлосерство, оператор в производството на облекло.

Специализирани програми за групова работа.

Чрез реализирането на специализираните програми за въздействие се допринася за постигане на различни позитивни промени в поведението на лишените от свобода, които намаляват агресивните прояви; постига се по-добър самоконтрол и регулиране на импулсивността. Чрез предоставяне на нова информация се удовлетворяват потребностите на осъдените лица за усвояване на нещо ново. Научават се нови и социалноприемливи начини за комуникация и нови ролеви модели на поведение, актуализират се наличните ресурси и се извеждат на преден план просоциалните нагласи на всеки един лишен от свобода. През изтеклата година отново се наблюдава увеличение на прилаганите програми и на броя включени в тях лица.

Посочените дейности имат за цел да подобрят дейността по третирането на лишените от свобода и подготовката им за живот на свобода, която започва с постъпването им в затвора.

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **1400.02.01 Бюджетна програма “Затвори - изолация на правонарушители”** | **Закон** | **Уточнен план** | **Отчет 31.12.2019 г.** |
| **І.** | **Общо ведомствени разходи:** | **105 796 000** | **103 379 609** | **103 118 575** |
|  | Персонал | 84 463 500 | 92 421 576 | 92 374 790 |
|  | Издръжка | 17 942 000 | 10 074 324 | 9 807 567 |
|  | Капиталови разходи | 3 390 500 | 883 709 | 936 218 |
| **1** | **Ведомствени разходи по бюджета на ПРБ:** | **105 796 000** | **103 379 609** | **102 898 316** |
|  | Персонал | 84 463 500 | 92 421 576 | 92 338 981 |
|  | Издръжка | 17 942 000 | 10 074 324 | 9 703 714 |
|  | Капиталови разходи | 3 390 500 | 883 709 | 855 621 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **220 259** |
|  | Персонал |  |  | 35 809 |
|  | Издръжка |  |  | 103 853 |
|  | Капиталови разходи |  |  | 80 597 |
|  | От тях за: \* |  |  |  |
| 2.1 | 1.Оперативна програма "Добро управление" |  |  | 157 885 |
| 2.2 | 2. Други международни програми |  |  |  |
| 2.3 | 3. Други европейски средства |  |  | 62 374 |
|  | *Администрирани разходни показатели* \*\* |  |  |  |
| **ІІ.** | **Администрирани разходни показатели по бюджета** | **15 085 600** | **25 891 113** | **25 990 305** |
|  | 1.Персонал | 2 140 400 | 2 140 400 | 2 106 378 |
|  | 2.Издръжка | 12 945 200 | 23 750 713 | 23 883 927 |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | 1..................................... |  |  |  |
|  | 2.................................... |  |  |  |
|  | **Общо администрирани разходи (ІІ.+ІІІ.):** | **15 085 600** | **25 891 113** | **25 990 305** |
|  |  |  |  |  |
|  | **Общо разходи по бюджета (І.1+ІІ.):** | **120 881 600** | **129 270 722** | **128 888 621** |
|  |  |  |  |  |
|  | **Общо разходи (І.+ІІ.+ІІІ.):** | **120 881 600** | **129 270 722** | **129 108 880** |
|  | Численост на щатния персонал | 2 976 | 2 976 | 3 022 |

**ПРЕГЛЕД НА ИЗПЪЛНЕНИЕТО НА**

**Програма „следствени арести и пробация”**

***Цели* *на програмата***

* Ремонтиране на сградния фонд на следствените арести и пробационните служби
* Прилагане на краткосрочната програма за работа с оценка на правонарушителите в следствените арести, дейности в пробационните служби
* Обучение на служителите за прилагане на системата на електронен мониторинг в пробацията
* Разработване и внедряване на програмата на начална подготовка на пробационни служители

***Отговорност за изпълнението на програмата***

За изпълнение на програмата отговарят ресорният заместник-министър и Главна дирекция „Изпълнение на наказанията“.

***Описание на степента на изпълнение на оперативните цели на програмата***

*Прилагане на краткосрочната програма за работа с оценка на правонарушителите в следствените арести, дейности в пробационните служби*

За 2019 г. всички задържани лица в арестите са диагностицирани. На високорисковите задържани лица са изготвени планове за намаляване на риска и са взети мерки за недопускане на ескалация на рисковите поведения.

При диагностичната работа в арестите, като проблемни могат да се посочат фактите, че тя се извършва от служители на надзорно-охранителния състав без специална подготовка, както и липса на обособени помещения в някои от арестите, в които да се провежда интервюто със задържаното лице. Ангажирането на служители от надзорно-охранителния състав в процедурите по диагностика в арестите заостря вниманието им, особено при разпознаване на знаците и симптомите на суицидното поведение, при ежедневното наблюдение на задържаните лица. Последните няколко години се наблюдава положителна тенденция в предотвратяване и прекратяване на суицидни действия от страна на задържаните лица.

Предстои продължаване обученията на надзорно-охранителния състав по провеждане на диагностичните процедури и разпознаване рисковите поведения на задържаните.

При прилагането на диагностичните инструменти, служители от надзорно-охранителния състав на секторите „Арести” бяха подпомагани от инспектори пробация или инспектор-психолог към областните служби „Изпълнение на наказанията”.

Наказанието „пробация“ се изпълнява от пробационните служби. Броят на областните пробационни служби „Изпълнение на наказанията“ е 7, като към всяка от тях в района на действие на всеки районен съд е създадена пробационна служба – звено.

Към края на 2019 г. се изпълняват 3 783 съдебни акта. Прави впечатление, че постъпващите присъди са вече с по-дълги срокове на пробационните мерки, което ги прави по- трудни за изпълнение от страна на инспекторите пробация. Увеличи се броят на условно-предсрочно освободените лица с пробационен надзор.

Запази се тенденцията наказанието „пробация” да се налага на лица, които са извършили следните правонарушения – престъпления против собствеността, престъпления против личността – телесна повреда, престъпления против брака и семейството, престъпления против реда и общественото спокойствие. Разшири се спектъра на налагане на наказанието пробация по глава осма на Наказателния кодекс - „Престъпления против дейността на държавните органи“ и по глава единадесета „Общо опасни престъпления”, като палеж, държане и предаване на оръжие и боеприпаси. В периода се наблюдава увеличаване на броя на извършителите на кражби (чл. 194-197 от НК) и осъдените за престъпления, свързани с наркотични и упойващи вещества.

Наблюдава се значително увеличаване на рецидива сред пробационните клиенти, извършили престъпления по чл. 197 и чл. 198 от НК, което налага работа на служителите с този тип правонарушители. Честотата на срещите е съобразена със срока на присъдата, личността на осъдения и степента на риска от рецидив и вреди и с Правилата за оценка на риска от рецидив и вреди, утвърдени от министъра на правосъдието през януари 2014 г. В сравнение с предходната година, в по-голяма част от службите средната продължителност е в рамките на 40 минути, но тя може да продължи и до един час, според образованието, интелектуалното ниво и личността, спецификата на идентифицираните проблемни зони.

Броят на проведените индивидуални срещи през периода е 77358 спрямо 84720 за 2018 г. Това е една положителна тенденция, с осъдените на пробация да се провеждат по-интензивни срещи в началото на наказанието и с осъдените с регистриран среден и висок риск.

*Обучение на служителите за прилагане на системата на електронен мониторинг* *в пробацията*

Чрез регламентирането и въвеждането на системата за електронно наблюдение, като способ за контрол върху поведението на някои категории лица, ще се разшири и оптимизира прилагането на пробационните мерки в съответствие с европейските стандарти за внедряването на електронния мониторинг. Проведено е обучение в използването на технологията за електронно наблюдение на служители на ГДИН от пробационните служби, които ще отговарят по места за лицата, поставени под електронно наблюдение и представители на заинтересованите страни.

*Разработване и внедряване на програмата на начална подготовка на пробационни служители*

Основни приоритети в работата на РСИН при ОСИН са: повишаване професионалната подготовка на пробационните служители за по-нататъшното им специализиране в изпълнение на отделните пробационни мерки; контрол на осъдените при изпълнение на пробационните мерки, които се изпълняват в периферните звена; повишаване качеството на индивидуалната работа; разширяване обхвата на прилаганите програми за обществено въздействие и увеличаване на броя на участниците в тях; постигане на по-голям баланс между рестриктивните и ресоциализационните пробационни мерки, засилено прилагане на разработените и утвърдени от ГДИН методически указания и програми за обществено въздействие, оптимизиране на работата с високорисковите, проблемните и непълнолетните правонарушители, утвърждаване на системата за супервизия и контрол на служителите.

За служебната учебна година плановете на секторите Пробация са утвърдени от главния директор и в тях на база на предварително проучаване на нуждите на състава от обучение са залегнали определени теми. Обученията се провеждат ежемесечно и се спазват всички изисквания за тяхната отчетност. Съобразени са с приоритетните дейности на ГДИН и при необходимост се включват и теми, актуални за състава, но които не фигурират в учебните планове. През отчетния период СЕН е внедрена на 65 осъдени лица, на които се прилага. Ръководството дава възможност да се проконтролира изпълнението на пробационните мерки и работата на пробационните служители по изготвянето на оценките на риска, индивидуалните планове за изпълнение на наказанието, планирането и провеждането на периодичните срещи с осъдените лица, оформянето на досиетата, законосъобразността на направените предложения за облекчаване режима на регистрация и издадените заповеди за наказания. След направените от началника на службата констатации и изводи с тях се запознат всички пробационни служители.

***Отчет на показателите за изпълнение на програмата (Приложение № 6)***

|  |  |  |  |
| --- | --- | --- | --- |
| **Показатели за изпълнение на бюджетна програма -1400.02.02 "Следствени арести и пробация"** | **Мерна единица** | **Целева стойност** | |
| **Бюджет 2019 г.** | **Отчет 31.12.2019 г.** |
| 1. Брой на осъдените на пробация | Бр. | 13 000 | 3 783 |
| 2. Времетраене на престоя на задържаните в следствените арести | човекодни | 394 600 | 367 943 |

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **1400.02.02 Бюджетна Програма “Следствени арести и пробация"** | **Закон** | **Уточнен план** | **Отчет 31.12.2019 г.** |
| **І.** | **Общо ведомствени разходи:** | **48 711 900** | **46 182 739** | **45 828 387** |
|  | Персонал | 45 191 900 | 41 720 324 | 41 522 392 |
|  | Издръжка | 2 220 000 | 1 501 050 | 1 344 630 |
|  | Капиталови разходи | 1 300 000 | 2 961 365 | 2 961 365 |
| **1** | **Ведомствени разходи по бюджета на ПРБ:** | **48 711 900** | **46 182 739** | **45 828 387** |
|  | Персонал | 45 191 900 | 41 720 324 | 41 522 392 |
|  | Издръжка | 2 220 000 | 1 501 050 | 1 344 630 |
|  | Капиталови разходи | 1 300 000 | 2 961 365 | 2 961 365 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **0** |
|  |  |  |  |  |
| **ІІ.** | **Администрирани разходни показатели по бюджета** | **1 713 500** | **2 273 900** | **2 358 462** |
|  | Издръжка | 1 713 500 | 2 273 900 | 2 358 462 |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | **Общо администрирани разходи (ІІ.+ІІІ.):** | **1 713 500** | **2 273 900** | **2 358 462** |
|  |  |  |  |  |
|  | **Общо разходи по бюджета (І.1+ІІ.):** | **50 425 400** | **48 456 639** | **48 186 849** |
|  |  |  |  |  |
|  | **Общо разходи (І.+ІІ.+ІІІ.):** | **50 425 400** | **48 456 639** | **48 186 849** |
|  | Численост на щатния персонал | 1 478 | 1 478 | 1 196 |

**ПРЕГЛЕД НА ИЗПЪЛНЕНИЕТО НА**

**ПРОГРАМА „АДМИНИСТРАЦИЯ”**

***Цели на програмата***

* Ефективна организация на работа на администрацията в Министерството на правосъдието;
* Ефективна организация на работа в областта на административното, правното обслужване и човешките ресурси;
* Наблюдение, оценка и подпомагане функционирането на системите за финансово управление и контрол в Министерство на правосъдието;
* Осигуряване на независимост и обективност на дейността по вътрешен одит;
* Повишаване професионалната квалификация на администрацията;
* Ефективна организация на финансово-счетоводната дейност и бюджетирането;
* Изпълнение препоръките на Сметната палата от извършени одити на Министерство на правосъдието.

***Организационни структури, участващи в програмата***

Дейностите по програма „Администрация” се осъществяват от следните дирекции и административни структури:

* Дирекция „Канцелария”;
* Дирекция „Финанси и бюджет”;
* Дирекция „Правни дейности”;
* Дирекция „Управление на собствеността”;
* Дирекция „Управление на човешките ресурси”;
* Дирекция „Връзки с обществеността и протокол”;
* Дирекция „Вътрешен одит”;
* Звено „Сигурност“;
* Инспекторат по чл. 46 от Закона за администрацията;

***Отговорност за изпълнението на програмата***

Главения секретар на Министерството на правосъдието, директорите на дирекции от общата администрация и ръководителите на звена към министъра на правосъдието

***Отчет на показателите за изпълнение на програмата (Приложение №5)***

|  |  |  |  |  |
| --- | --- | --- | --- | --- |
| **Показатели за изпълнение на бюджетна програма-1400.03.00 "Администрация"** | | **Мерна единица** | **Целева стойност** | |
| **Бюджет 2019 г.** | **Отчет 31.12.2019 г.** |
| 1 | Общ документооборот на МП | Брой | 150 000 | 108 680 |
| 2 | Регистрирани и обработени заявления за достъп до обществена информация | Брой | 100 | 126 |
| 3 | Регистрирани заповеди в деловодството на МП | Брой | 2 800 | 1 940 |
| 4 | Регистрирани заповеди по ЗСВ, ЗННД и ЗЧСИ | Брой | 1 500 | 1 889 |
| 5 | Брой разработени вътрешни правила за подобряване организацията на работа | Брой | 1 | 0 |
| 6 | Проведени конкурсни процедури по реда на Закона за държавния служител и Кодекса на труда | Брой процедури | 10 | 9 |
| 7 | Регистрирани заповеди, трудови договори, допълнителни споразумения в областта на човешките ресурси, включително и тези на ГД "Охрана" и ГД "Изпълнение на наказанията" | Брой | 2 700 | 3 296 |
| 8 | Проведени обучения | Брой | 40 | 99 |
| 9 | Относителен дял на служителите, преминали различни форми на обучение от общия брой на служителите | % | 200 | 129 |
| 10 | Осъществяване на процесуално представителство пред съдилищата по дела, по които страна е министерството, министърът или оправомощено от него лице | % на образуваните дела | 90 | 100 |
| 11 | Осъществяване на процесуално представителство за образуване и по вече образувани изпълнителни дела за принудително събиране вземанията на министерството | Брой | 60 | 69 |
| 12 | Документи, върху които се полага държавния печат | Брой | 400 | 382 |
| 13 | Брой обществени поръчки., вкл. обществени поръчки по реда на Глава двадесет и шеста от ЗОП и обществени поръчки за сключване на договор по реда на чл. 20, ал. 4 от ЗОП | Брой | 70 | 76 |
| 14 | Брой сключени договори за възлагане на обществени поръчки, вкл. по реда на Глава двадесет и шеста от ЗОП и обществени поръчки за сключване на договор по реда на чл. 20, ал. 4 от ЗОП | Брой | 70 | 76 |
| 15 | Брой одитни ангажименти за даване на увереност и консултации | Брой | 80 | 139 |
| 16 | Брой препоръки в резултат на изпълнени одитни ангажименти за увереност и консултиране | Брой | 1 | 1 |
| 17 | Планови проверки от Инспектора по чл.46 от ЗА | Брой | 20 | 1 |
| 18 | Дадени задължителни указания в резултат на извършени планови проверки | Брой | 55 | 9 |
| 19 | Проверки по сигнал | Брой | 100 | 316 |
| 20 | Дадени задължителни указания в резултат на извършени проверки по сигнал | Брой | 25 | 28 |
| 21 | Проверки по разпореждане на министъра (упълномощени лица) | Брой | 8 | 19 |
| 22 | Дадени задължителни указания в резултат на извършени проверки по разпореждане | Брой | 5 | 7 |

В рамките на програма „Администрация” се осъществяват дейности по управление на човешките ресурси, осигуряване на правното, административното, информационното и материално-техническото обслужване на другите програми.

Дейностите по програмата са насочени към създаване на условия за изпълнението на всички програми в структурата на програмния бюджет на Министерството на правосъдието.

* ***В областта на човешките ресурси***

Всички дейности, свързани с управлението на човешките ресурси са извършвани в срок и в съответствие с нормативните изисквания, така че работата на администрацията на Министерството на правосъдието да бъде извършвана от мотивирани и висококвалифицирани служители.

През отчетния период, при нормативна необходимост или за оптимизиране на длъжностните нива, от служителите на дирекцията са съставени 7 бр. заповеди за трансформация и 18 бр. длъжностни и поименни щатни разписания на длъжностите, които отразяват реално съществуващото състояние на администрацията на министерството към определена дата. Oрганизирани са и са проведени 9 бр. конкурсни процедури, при спазване на нормативно определените изисквания.

В установения срок е изготвен и изпратен Годишният доклад за състоянието на администрацията за 2018 г.

Изготвен е Годишния план за задължително и специализирано обучение на служителите в администрацията за 2019 г.

* ***В областта на административното обслужване***

В областта на административното обслужване ежедневно през отчетния период бяха извършени следните дейности, свързани с:

- деловодното обслужване на документооборота, изразяващо се в приемане, регистриране и предоставяне на входяща, вътрешна и изходяща кореспонденция до адресатите в и извън министерството;

- систематизиране и съхраняване на документните материали за текущо и дългосрочно съхранение;

- организиране на работата за подготовка на документи, с цел извършване на експертиза за ценността им и предаване в Централния държавен архив;

- приемане, регистриране и осигуряване на информация за приетите актове на МС, чрез автоматизираната информационна система на министерството;

- регистриране на заповеди на министъра, заместник-министрите и главния секретар, с изключение на заповедите в областта на човешките ресурси и заповедите относно прилагането на ЗННД, ЗСВ и ЗЧСД.

През 2019 г. в изпълнение на Договор за предоставяне на безвъзмездна финансова помощ по Оперативна програма „Добро управление“, проект „Редизайн на АИС в МП и второстепенните разпоредители с бюджет с цел преминаване към използване и обмен само на електронни документи и електронно съдържание в сектора от органите на изпълнителната власт” е разработена и внедрена нова Автоматизирана информационна система (АИС) за документооборот в МП и ВРБ. Същата е внедрена в реална експлоатация на 10.06.2019 г. в инфраструктурата на МП и ВРБ. Проведено е обучение на всички служителите за работа с АИС и електронни документи. Зададени са ясни правила за начина на образуване на регистрационните номера на преписките, мястото и ролята на кореспондентските групи във връзка с регистрацията на документите. Въвеждането на електронен документооборот, чрез новата АИС в администрацията на МП значително подобри и улесни работните процеси на всички нива.

* ***В областта на правното обслужване:***

Дирекция „Правни дейности“ отговаря за процесуалното представителство по дела в страната, развива административното производство по Закона за достъп до обществена информация, подпомага министъра на правосъдието по Закона за държавния печат и националното знаме на Република България и предприема действия по събиране на вземанията на Министерството на правосъдието.

* ***В областта на обществените поръчки***

Проведените обществени поръчки осигуряват на служителите в министерството подобрена функционалност на информационната инфраструктура, достъп до действащите български нормативни актове, достъп до първичното и вторично право на Европейския съюз, както и до актовете на всички видове съдилища и други правораздавателни органи в Република България. Подобряването на материалната база и повишаването на административния капацитет, макар и индиректно, носят ползи за гражданите.

* ***Вътрешен одит***

Съгласно утвърденият от министъра на правосъдието Стратегическия план за дейността на дирекция „Вътрешен одит” в Министерство на правосъдието за 2017-2019 г. и Годишен план за дейността за 2019 г., дирекцията изпълнява следните цели:

* Укрепване на вътрешния контрол в Министерство на правосъдието чрез предоставяне на независима и обективна оценка и препоръки за подобряване на дейностите и процесите в МП, чрез извършване на оценки за адекватност и ефективност на вътрешния контрол в МП – ЦА и второстепенните разпоредители с бюджетни кредити към министъра на правосъдието и приемане и изпълнение на дадените от вътрешния одит препоръки;
* Предоставяне на увереност на ръководството на МП относно правилното, законосъобразно и ефективно управление на програмите, финансирани с европейски средства и изпълнявани от Министерство на правосъдието по Оперативна програма „Добро управление“, Норвежкия финансов механизъм, Тематичен фонд „Сигурност“ на Българо-швейцарска програма за сътрудничество, Програма „Наказателно правосъдие“ на Европейската комисия и др., чрез извършване на оценки на ефективното и законосъобразно разходване на средствата и своевременно изпълнение на проектите;
* Подобряване на разбирането на ръководството за вътрешния одит, контрола и управлението на риска в Министерство на правосъдието, подпомагане на МП при въвеждане на процеса по управление на риска, дефиниране на стратегическите и оперативни цели и развитие на мониторинга, чрез извършване на консултантски ангажименти по обучения по вътрешен контрол, въвеждане на самооценка на вътрешния контрол в МП-ЦА и второстепенните разпоредители и извършване на консултации при ежегодните оценки на риска в министерството.

Дирекция „Вътрешен одит” планира, извършва и докладва своята дейност в съответствие с Международните стандарти за професионална практика по вътрешен одит, Етичния кодекс на вътрешните одитори, Статута на дирекцията и утвърдената от министъра на финансите методология за вътрешен одит в публичния сектор.

В изпълнение на показателя - *брой препоръки в резултат на изпълнени одитни ангажименти за даване на увереност и консултиране,* от дирекция „Вътрешен одит“ към ръководството на МП и на второстепенните разпоредители с бюджети към министъра на правосъдието са предоставени общо 139 броя препоръки за подобряване ефективността на процесите по управление на риска, контрола и управлението в следните области: акредитиране и контрол на организации за посредничество при международните осиновявания; определяне, отчитане и изплащане на възнагражденията за адвокатските хонорари за оказване на правна помощ по реда на Закона за правната помощ и повишаване качеството на правната помощ чрез прилагане на единните стандарти за качество; управление и стопанисване в структурите на Министерство на правосъдието на обекти с представителни и социални функции (почивни бази и учебни центрове); подобряване на организационните и вътрешно-контролни процедури при изпълнение на дейностите в сектор „Психологическа лаборатория“ в Главна дирекция „Изпълнение на наказанията“; подобряване на организационните и вътрешно-контролни процедури в Агенция по вписванията при разширяване на дейността на търговския регистър чрез включване към него на регистъра на юридическите лица с нестопанска цел и на процесите по пререгистрация на ЮЛНЦ в ТРРЮЛНЦ; инвентаризиране на активи и пасиви в структурни звена на МП; подобряване на организационните и вътрешно-контролни процедури при изпълнението на наказанието „пробация“ в ГДИН; подобряване на управленските и контролни дейности при изпълнение на проекти по ОП „Добро управление“ в структури на министерството; повишаване ефективността на действие на системите за финансово управление и контрол в структури на ГДИН и в ДП „Фонд затворно дело“; подобряване на дейностите по управление на недвижимите имоти в ГДИН и териториалните й служби и действия за връщането на имоти на държавата при отпаднала необходимост от ползването им, законосъобразност при възлагане и провеждане на обществени поръчки в структурни звена на МП; подобряване на организационните и контролни процедури в АВ при изпълнение на дейностите по поддръжка на информационната система и техническа поддръжка на ТРРЮЛНЦ и др.

В изпълнение на показателя - *брой извършени външни оценки на качеството на дейността по вътрешен одит от външен оценител и брой извършени вътрешни самооценки на качеството на дейността по вътрешен одит, предоставени на министъра на правосъдието*

На основание чл.29 от Закона за вътрешния одит в публичния сектор и Наредба №1 от 30.03.2017 г. за условията, реда и начина за извършване на външни оценки за осигуряване на качеството на одитната дейност е извършена външна оценка на качеството на дейността на дирекция „Вътрешен одит“ в Министерство на правосъдието от външен оценител. Съгласно Доклад за резултатите от извършената външна оценка за осигуряване качеството на дейността по вътрешен одит в Министерство на правосъдието, рег.№ 93-01-33 от 11.03.2019 г., е дадена оценка – „работи в съответствие“, която потвърждава, че дейността по вътрешен одит в министерството отговаря на изискванията на Закона за вътрешния одит в публичния сектор, Етичния кодекс на вътрешните одитори и Международните стандарти за професионалната практика по вътрешен одит.

* ***Инспекторат по чл. 46 от Закона за администрацията (ЗА)***

Инспекторатът по Закона за администрацията осъществява дейността си в съответствие с разпоредбите на чл. 46 от ЗА, чл. 15 от Устройствения правилник на МП и Вътрешните правила за дейността на Инспектората.

През 2019 година е извършена тематична проверка на неподадените в срок декларации по чл. 35, ал. 1 от Закона за противодействие на корупцията и за отнемане на незаконно придобитото имущество (ЗПКОНПИ) във връзка с чл. 3, ал. 8 от „Наредба за организацията и реда за извършване на проверка на декларациите и за установяване конфликт на интереси“.

В Правилата за дейността на инспектората са предвидени процедури за достъп, съхранение и опазване на информацията при осъществяване на специализираната й дейност. По получените в инспектората сигнали работят служители, които имат достъп до класифицирана информация с ниво „строго секретно“. Сигнали, чиито твърдения касаят администрацията на министерството и ВРБ се проверяват и подателите се уведомяват писмено за резултатите от проверките. Сигнали, които не са в правомощията на инспектората по ЗА се изпращат по компетентност, за което също се уведомяват подателите им.

До 31.12.2019 г. са извършени проверки по 316 сигнала, с докладите от които са дадени 28 препоръки и са направени 3 предложения за търсене на дисциплинарна отговорност.От анализа на получените през отчетния период сигнали по пощата, може да се направи извода, че голяма част от тях касаят проблеми, засягащи лишените от свобода, като лоши битови условия, твърдения за физически и психически тормоз и лошо здравно обслужване в местата за лишаване от свобода /МЛС/.

* ***Връзки с обществеността и протокол***

Организира и реализира мероприятията, свързани с медийното отразяване на дейността на МП.

Работата по информиране на обществеността за реализирани проекти и предстоящи дейности на министерството в полза на гражданите, като изготвяне на проектозакони и подобряване на услугите за граждани, предоставяни от МП, е извършена своевременно с оглед необходимостта от информираност по актуални въпроси и теми.

Всекидневно са изготвяни и предоставяни изчерпателни индивидуални отговори на въпроси на конкретни медии и граждани във връзка с работата на МП, Главна дирекция „Изпълнение на наказанията“, Главна дирекция „Охрана“ и Агенция по вписванията.

* ***Финанси и бюджет***

За отчетния период дирекция „Финанси и бюджет” извърши всички необходими дейности, осигуряващи бюджетното, финансовото и счетоводното обслужване на администрацията на Министерство на правосъдието и дейностите, свързани със съставянето и изпълнението на бюджета във второстепенните разпоредители с бюджет към министъра на правосъдието.

В установените срокове са изготвени и представени бюджетните и отчетните документи, изисквани от приложимото законодателство, указания и правила.

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **1400.03.00 Бюджетна програма “Администрация”** | **Закон** | **Уточнен план** | **Отчет 31.12.2019 г.** |
| **І.** | **Общо ведомствени разходи:** | **9 633 500** | **7 494 092** | **6 385 747** |
|  | Персонал | 4 237 900 | 4 050 469 | 3 857 452 |
|  | Издръжка | 4 025 600 | 2 263 623 | 1 899 148 |
|  | Капиталови разходи | 1 370 000 | 1 180 000 | 629 147 |
| **1** | **Ведомствени разходи по бюджета на ПРБ:** | **9 633 500** | **7 494 092** | **6 385 747** |
|  | Персонал | 4 237 900 | 4 050 469 | 3 857 452 |
|  | Издръжка | 4 025 600 | 2 263 623 | 1 899 148 |
|  | Капиталови разходи | 1 370 000 | 1 180 000 | 629 147 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **0** |
| **ІІ.** | **Администрирани разходни показатели по бюджета** | **0** | **0** | **0** |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | **Общо администрирани разходи (ІІ.+ІІІ.):** | **0** | **0** | **0** |
|  |  |  |  |  |
|  | **Общо разходи по бюджета (І.1+ІІ.):** | **9 633 500** | **7 494 092** | **6 385 747** |
|  |  |  |  |  |
|  | **Общо разходи (І.+ІІ.+ІІІ.):** | **9 633 500** | **7 494 092** | **6 385 747** |
|  | Численост на щатния персонал | 104 | 104 | 95 |

**МИНИСТЪР НА ПРАВОСЪДИЕТО:**

**ДАНАИЛ КИРИЛОВ**

**Съгласували:**

Стоян Стоянов – главен секретар: …………………………………………………………….……………..……

Евгения Катевска – директор на дирекция „Финанси и бюджет“: …………….………………………..…...…

Миглена Ранкова – началник отдел „Бюджет и планиране”: ...............................................................................

**Изготвил:**

Мариана Димова – главен експерт в отдел „Бюджет и планиране“: …………..………………………………